
TELEVISIE EN ONS HOUDING IN VERBAND DAARMEE 





Televisie het gekom om te bly. Lank is daarvoor 
deur sekere mense en instansies gepleit en gewerk. 
Daar was ook besware. Onlangs het 'n gemeente-lid 
gevra dat ek in 'n preek daaroor moet handel. My 
antwoord was: nee. Met die prediking is dit nie 
geskik nie, maar ek sal daaroor in Die Hervormer 
skryf. Hier is dan nou my bevinding. 


Die nut daarvan 


Televisie het sy nut. Dit kan bydra tot kennis- 
vermeerdering. Dit is 'n nuusmedia van betekenis. 
Dit bevredig nie alleen die nuusgierigheid van die 
kykende publiek nie, laat hom nie alleen hoor wat 
elders in eie land en in die buiteland geskied nie, 
maar laat 'n mens sien, sien die persoon wat optree, 
sien die skare of persone voor wie opgetree word 
en sien die land, die plek waar opgetree word. Dit 
alles het sy waarde. 


Die ander kant 


Maar dit is die een kant van die saak. Die ander 
kant roep 'n paar vrae op en het sy bedenkings. 
My groot beswaar is dat dit ons volk tot 'n luister- 
ende, kykende, sittende volk kan maak, wat elke 
dag, dikwels ure sal verg vir die kykers om te sit 
en kyk en hulleself te vergaap aan die prestasies 
van ander. Die verkeer van huisgenote en vriende 
sal daaronder ly, want almal gaan sit om te kyk. 
Selfs met etes is my meegedeel het die lede van die 
gesin elkeen met 'n bord kos op die skoot voor die 
televisie-vertoning gaan sit en eet. 


Wyse woorde van generaal Smuts 


Sit en kyk wat ander doen! Op die lang duur 
sal dit onaktiwiteit en verslapping van die volk in 
die hand werk. Dit laat my dink aan die wyse 
woorde van wyle generaal J. C. Smuts uitgespreek 
jare gelede toe hy nog eerste minister was. Hy moes 
'n jeugklub in Kaapstad toespreek. As my geheue 
my nie in die steek laat nie was dit 'n klomp seuns 
van die ,,Boy Scouts” beweging. Dit was op 'n 
Saterdagmiddag. Duisende mense van heinde en 
ver het na Nuweland, die bekende Kaapse rugby- 
veld gestroom, om 'n interprovinsiale wedstyd by 
te woon. Die geesdrif het hoog geloop. Die spanning 
het toegeneem. Die toejuiging, die geskreeu was 
soms oorweldigend, oorverdowend. 


Generaal Smuts het toe daarna verwys en vir 
die seuns gesê hulle moet tog nie ook die gewoonte 
kweek om op 'n verhoog te gaan sit en hulle hees 
te skreeu vir die prestasies van ander persone op 
die sportvelde nie. ,,Neem liewer”, so was sy wyse 
raad, ,,self deel aan een of ander sport, en as van 
julle nie sportmanne is nie, wel,” so het hy gesê: 
“klim dan Tafelberg op. Doen self iets, en moenie 
ander se prestasies sit en bewonder nie of die foute 

wat hulle maak sit en kritiseer nie. Probeer dit liewer 
self beter te doen.” 


Moet dit nie ook aan hulle wat ure der ure elke 
dag en aand voor die televisie gaan sit en kyk wat 
ander doen en hoe hulle lyk, gesê word nie? Ons 
volk het daders en nie ,,sitkykers'”. nodig nie. Ons 
het manne en vroue wat die tyd uitkoop (Efesiërs 
5:16) nodig en doen wat hulle hand vind om te doen 
voordat die nag kom wanneer niemand meer kan 
werk nie. (Joh. 9:4.) 


Uit die buiteland, byvoorbeeld Amerika blyk 
dit, volgens die Raad vir Geesteswetenskaplike 
Navorsing dat ,,die duur van radioluister toeneem 
na gelang die tydperk vir televisie toeneem, dit wil 
sê hoe langer 'n persoon 'n televisiestel besit het, 
hoe meer neem daardie persoon se radioluistertyd 
toe.” Dit kom dus daarop neer, dat die tyd van die 
sit en kyk, die sit en luister, ten koste van nuttige 
werk toeneem en die nodige omgang byvoorbeeld 
van gesinslede gaan verlore. 


Gevare wat moontlik voorlê 


As die dalende neiging in die sedes ook van 
ons volk gaan toeneem asgevolg van beinvloeding 
uit die buiteland en deurdat sekere tydskrifte en 
koerante besig is om ons volk te kondisioneer en 
,mak te maak” vir allerhande Bybelsongeoorloofde 
beskouings, en as dan die televisie ook begin swig 
hiervoor, dan kan die voordele van televisie nie meer 
opweeg teen die nadele nie. Nou kan gerusstellend 
geredeneer word, dat met die stewige leiding van 
dr. Meyer, die hoof van ons SAUK, en sy bekwame 
program-leiers ons met vertroue die toekoms met 
televisie tegemoet kan gaan maar dan is die vraag: 
sal hulle opvolgers ook so ferm oor die sedes van 
ons volk waak? Dit stem tot onrus as byvoorbeeld 
daarop gelet word hoe ook in ons Afrikaanse 
koerante ons mense ,,mak gemaak” word om aller- 
hande vroeër ongeoorloofde dinge nie meer as erg 
te beskou nie. In een van ons Afrikaanse dagblaaie 
word sonder ,,blik of bloos” die intiemste ver- 
houdinge tussen 'n man en 'n vrou in verband met 
die sogenaamde skêrmoord oopgevlek, en selfs 'n 
sekere dominee van 'n sekere kerk volgens die 
koerantberig lees dit gereeld en het selfs daaroor 
gepreek. 


Dit geskied sonder dat stemme daarteen opgaan 
en die koerant verkoop om dié rede blykbaar beter. 
Sal hierdie permissiwiteit nie mêre— oormêre 
oorwaai na ons televisie-uitsendings en ons volk 
sedelik benadeel nie? 

Televisie, het ons bo gesê, het gekom om te 
bly, maar laat ons hoop en bid, dat dit nie in die 
dalende lyn van sommige buitelandse televisie- 
programme verval nie. 


Joh. Dreyer 


'N KLEIN KENTERING 
! BY DIE 
WÊRELDRAAD VAN KERKE 


Toe die Wêreldraad van Kerke (WRvK) in 
1948 in Amsterdam tot stand gekom het, was 
Europa nog besig om sy oorlogswonde te lek. Met 
die oorlog het die oordeel van die Here swaar veral 
op Europa gerus. Die oorlogsverwoesting kon in 
1948 nog gesien word. Tydens die oorlog onder die 
kastydende hand van die Here was daar 'n kentering 
in die Westerse lande. Mense het weer na God 
gevra. Die kerke het vol gestroom. Na die vrede 
het geleidelik die afval weer toegeneem. Die kerke 
het al leër geloop. Die permissiwiteit het hand oor 
hand toegeneem. God is deur sommige teoloë dood 
verklaar, en die kommunisme het daardeur met sy 
ateisme veld gewen. In die eerste plek is nie meer 
gevra wat wil God nie, maar wat wil die mens. Die 
humanisme het sy wins daarmee gedoen. 


Die Wêreldraad van Kerke het goed begin met 
mooi beginsels. Maar hierdie hoë beginsels is nie 
gehandhaaf nie. Die Wêreldraad het links beweeg. 
Dit het almeer in politiek linkse waters verseild 
geraak, en uiteindelik ontwikkel in 'n soort politieke 
pressiegroep, wat die V.V.O. napraat en antigroepe 
en terroriste geldelik steun. Eers is kniebuigings vir 
die sosialisme gemaak en nou lyk die volgende voor- 
die-hand-liggende stap vanselfsprekend om teenoor 
die kommunisme gunstig gestem te raak. Hierdie 
buiging na die kommunisme het veld gewen toe die 
Russiese Ortodokse en ander Oosterse kerke van 
die Wêreldraad van Kerke lid geword het. En nou 
met die jongste algemene vergadering van die 
Wêreldraad op Nairobi in Kenia is die metropoliet 
Nikodim van Leningrad as een van die presidente 
van die Wêreldraad gekies en hy word deur baie nie 
alleen sterk verdink, dat hy 'n handlanger van die 
kommunisme is nie, maar dat hy selfs 'n lid is van 
ef EE Russiese spioenasiediens, die berugte 


'Met die vergadering van die Wêreldraad in 
Uppsala, Swede het die linkse politieke rigting 
momentum gekry. Die groot somme geld aan ter- 
roriste is 'n kind van die Uppsala-koers. Maar nie 
alleen op politieke gebied het die linkse rigting veld 
gewen nie, maar ook op die godsdienstige terrein 
het dit gebeur en daarvan lewer die sendingkongres 
in Bangkok afdoende bewys. 


Besware 


Maar toe kom daar besware van verskillende 
lidkerke. Ons eie kerk loop hier voorop. In 1960 het 
ons met die Cottesloe-beraad diep oortuig geword 
dat die politiek 'n te groot rol speel en ons Her- 
vormde Kerk het sy lidmaatskap beëindig gevolg 
kort daarna deur twee N.G. Kerke. 


Hier het die besware teen die politieke oriëntasie 
van die Wêreldraad van Kerke nie geëindig nie. 


Stemme daarteen het hier en daar opgeklink, soos 
byvoorbeeld deur die Evangeliese Kerk in Wes- 
Duitsland, sowel as in talle kerklike tydskrifte en 
blaaie, asook teen die Antirassisme Fonds. 


Ook het besware ingekorn oor die linkse koers 
wat op die sendingskongres in Bangkok met sy 
neiging tot sinkretisme (samesmelting van verskil- 
lende godsdienste) sy kop uitgesteek het. Die 
evangeliese kongres in Berlyn met prof. Beyerhaus 
en andere op die voorpunt, kan as 'n reaksie teen 
Bangkok gesien word. 


Kentering? 

Hierdie bogenoemde besware het, na ons hoop, 
tog blykbaar 'n klein kentering teweeg gebring. Dit 
sien ons in 'n paar besluite op die kongres. Daar 
het tog wel verset teen die meer politieke as kerk- 
like koers gekom. Ook is sterk beswaar teen die 
gebrek aan godsdienstige vryheid in Rusland aan- 
geteken. Selfs het ene mnr. Glass, die voorsitter 
van die ,,Scottish Twentieth Century Reformation 
Movement” die moed gehad om met die opening- 
seremonie van die kongres na vore te kom, die 
mikrofoon te neem en die kongres te bestempel as 
anti-Christus. Hy het gesê, dat waar Jesus Christus 
bevry en verenig daar verskrik en verdeel terroriste- 
organisasie deur hulle bomme, verminking en dood- 
maak van onskuldige manne, vroue en kinders in 
opvolging van hulle rewolusionêre doeleindes. Hy 
daag die Wêreldraad. van Kerke uit om hierdie dinge 
te veroordeel naamlik terrorisme en die slagting van 
onskuldiges. 


'n Verdere moontlike klein teken van kentering 
kan miskien ook daarin gesien word dat daar op 
die sitting in Kenia 'n konfrontasie was met die 
Russiese afvaardiging oor die skending van die 
godsdiensvryheid in dié lande wat die ooreenkoms 
van Helsinke onderteken het. 


En 'n laaste opmerking wat ons wil maak oor 
'n moontlike kentering, is 'n kommissierapport oor 
die samevoeging van dele van onderskeie gods- 
dienste met die Christelike geloof soos byvoorbeeld 
Hindoisme, Buddhisme, Mohammedanisme, Judais- 
me tot 'n nuwe wêreldgodsdiens. Die rapport hieroor 
het elke vorm van sinkretisme verwerp en gesê dat 
niks van die Christelike geloofstukke verlore mag 
gaan nie. 


Of met die moontlike kantering in die toekoms 
volgehou sal word, sal die tyd leer, maar ons glo 
met die oog op die houding in die verlede is ons 
insiens die kans nie groot nie. En as hierdie kentering 
net van verbygaande aard is, dan gaan ons moontlik 
in die eenheidstrewe die een groot magtige, maar 
wêreldse kerk van die eindtyd tegemoet. 


Joh. Dreyer 

Oordenking 





IS GOD TEENWOORDIG? 


Teks: Hand. 23:11: 
,En die volgende nag het die Here 
by hom gestaan en gesê: Hou 
goeie moed, Paulus, want Soos 
jy aangaande My in Jerusalem 
kragtig getuig het, so moet jy in 
Rome ook getuig.” 


Die apostel Paulus is by sy aankoms 
in Jerusalem deur die Jode gegryp en 
net die tussenkoms van die leër- 
owerste oor duisend het verhoed dat 
hulle hom doodmaak. Deur bemiddeling 
van hierdie owerste het Paulus ge- 
leentheid gekry om die volk en ook 
die Joodse Raad toe te spreek. Elke 
keer moes die owerste hom egter weer 
verwyder teneinde sy lewe te red. 





DS. M. J. J. REDELINGHUYS 





Terwyl Paulus as gevangene in die 
kamp van die owerste verkeer het die 
Here na hom gekom en die woorde 
van ons teks aan hom gesê. Ons wil 
veral let op die laaste gedeelte van die 
teks naamlik die Here se stellige ver- 
sekering dat Paulus in Rome sal aan- 
kom om ook daar vir Hom te getuig. 
Hiermee het die Here tegelyk aan 
Paulus die vertroosting gegee dat hy 
dus nie die Jode wat nog steeds sy 
lewe soek, hoef te vrees nie. 

Teen die agtergrond van hierdie feit 
dat God besluit het om Paulus na 
Rome te bring, wit ons na God se lei- 
ding en sorg kyk soos ons dit in die 
orige hoofstukke van Handelinge vind 
tot by hoofstuk 28 waar Paulus inder- 
daad in Rome aankom. Ruimte ont- 
breek om dit volledig te doen. Ons 
wil egter enkele grepe daaruit maak. 

In hoofstuk 23 vanaf vers 12 lees 
ons hoe meer as veertig Jode hulleself 
vervloek deur te sê dat hulle nie sal 
eet en drink voordat hulle Paulus dood- 
gemaak het nie. Hulle bedink 'n slinkse 
plan om Paulus in 'n hinderlaag te 
dood. Paulus se suster se seun hoor 
van die hinderlaag en dit word aan die 
owerste oor duisend oorgedra. So 
misluk die sameswering. Dit was voor- 
af tot mislukking gedoem want God het 
bepaal dat Paulus na Rome sal gaan. 
Die angstige gewerskaf en geknoei van 
mense is tevergeefs en pateties as dit 
teen die wil van God ingaan. Dit laat 
ons dink aan Ps. 2: ,Waarom woel die 
nasies en bedink die volke nietige 
dinge?” ... Hy wat in die hemel woon, 
lag; die Here spot met hulle.” 

En hoe het die Here hier gesorg en 
gelei? Hoe het Hy beskik en ingegryp? 

Deur persoonlik vir Paulus te waarsku? 
Deur 'n engel te stuur? Nee. Hy be- 
skik dit net so dat 'n familielid van 
Paulus van die sameswering teen 
Paulus verneem. Met ander woorde van 
die mens se kant gesien, sien ons niks 
van 'God nie. Ons sien alleen maar 
mense en dinge wat oënskynlik toe- 
vallig gebeur. Geloof is nodig om die 
hand van 'God in hierdie alte menslike 
gebeure te sien. Om te sien dat God 
tog teenwoordig is. 

Lisias, die owerste oor duisend neem 
Paulus na goewerneur Felix in Cesaréa. 
Felix bra weet nie wat om met hom 
te doen nie en vir tenminste 2 jaar is 
hy daar 'n gevangene totdat Festus 
die opvolger van Felix kom. Het God 
dan nie gesê dat Paulus na Rome moet 
gaan nie? Niks kom nou daarvan tereg 
nie. Meer as twee jaar moet Paulus 
hier in gevangeneming sit en vergaan. 
Waar is God? Van Hom verneem ons 
niks. Sou ons Paulus kon kwalik neem 
as hy begin dink het dat die Here hom 
vergeet het? En tog was God nog altyd 
teenwoordig. Waarom dan vir Paulus 


hierdie lang omweg van lyding laat 


gaan om 'hom uiteindelik in Rome te 


bring? God weet dit. Wat ons lees in 


Handelinge laat ons vermoed dat God 
se vernaamste bedoeling was om 
Paulus ook nog hier as getuie van 
Hom te gebruik. 

Onder Festus vind weer 'n Joodse 
sameswering plaas. 'Hulle versoek 
Festus om Paulus na Jerusalem te bring 
en berei intussen 'n hinderlaag voor om 
hom te dood. Die eienaardige gebeur. 
Festus wat — so lees ons later — 
graag aan die Jode 'n guns wil bewys, 
weier die versoek en sê dat hulle maar 
na Cesaréa kan gaan. Toevallig? Nee, 
God is met Paulus op pad Rome toe 
en sonder dat hy dit weet is dit eintlik 
God wat dit in die hart van hierdie 
heidense goewerneur laat opkom om 
die Jode se versoek te weier. Weer: 
van God self is niks te sien nie. Ons 
sien net mense en menslike dinge. Tog 
is God teenwoordig. Dit is Hy wat 
beskik, sorg en lei. 


Ons lees voort in Handelinge, en dit 
met spanning, om te sien hoe God 
sake gaan reël dat Paulus in Rome 
uit kom. As die tyd daar is, kom God 
se finale reëlings om Paulus in Rome 
te kry heel onverwags. Hy reël dat 
Paulus op staatskoste na Rome gaan. 
Wat gebeur? Festus wil tog aan die 
Jode wat afgekom het na Cesaréa `n 
guns bewys en vra aan Paulus of hy 
nie na Jerusalem wil gaan om daar 


voor hom tereg te staan nie. Nee, sê 
Paulus, ek beroep my op die keiser. 
Hierop antwoord Festus: ,,Op die 
keiser het jy jou beroep — na die 
keiser sal jy gaan.” En wonderlik ge- 
noeg — die keiser sit in Rome. 

Wonderlik is God se weë. Hy keer 
nie die Jode om na Cesaréa te gaan 
en dit vir Paulus moeilik te maak nie. 
Nee, Hy laat hulle gaan en dan gebruik 
Hy hulle rustig om sy plan te dien om 
Paulus in Rome te kry. 

In hoofstuk 27 is Paulus inderdaad 
per skip op pad Rome toe. So 'n 


hewige storm tref hulle op see dat 


diegene aan boord alle hoop op red- 
ding opgee. Ons weet egter vooraf dat 
ook die ergste storm Paulus nie die 
lewe kan ontneem nie want, al siën 
ons dit ook hiér nie, dié God wat met 
Paulus op pad Rome toe is, is ook 
hier in beheer. Waarom laat Hy Paulus 
en diegene saam met hom dan eers 
strand voor Hy hulle in Rome bring? 
Hy weet dit. In hoofstuk 28 kom Paulus 
in Rome aan. Niks kon dit keer: nie. 
God het mos so gesê. 

Broeders en susters, as ons werk- 
lik in Jesus Christus glo, is ons werklik 
met God versoen en dan het Hy werk- 
lik ons Vader geword. En as Hy werklik 
ons Vader geword het, sal Hy nie net 
vir ons 'n Vader wees as ons dood is 
nie maar ook nou terwyl ons lewe. 
En as dit waar is dat Hy dit ook nou 
is, terwyl ek lewe dan wil ek iets 
daarvan in my lewe ondervind. Ek wil 
sy Vaderhand voel, sy sorg en leiding 
ondervind — anders kan ek twyfel of 
ek 'n Vader het en sonder om met 
Hom te reken voortlewe. So asof alles 
hier benede maar afhang van wat ons 
mense doen. 

Wanneer ons Vaderloos voel; wan- 
neer ons voel of God eenmaal in sy 
Woord gespreek het en nou swyg Hy 
vir alle eeue, ook ten opsigte van ons 
persoonlike lewens; wanneer ons voel 
of God die wêreld geskape het en nou 
gee Hy geen aandag meer aan indivi- 
duele lewens nie. Wanneer ons so voel, 
is dit nie dikwels omdat ons 'n hoor- 
bare stem van God verlang of 'n 
sigbare engel van God soek nie? Ons 
vergeet dat God teenwoordig is en 
baie na aan ons in gewone aardse, 
menslike gebeure is, soos Hy dit vir 
ons so duidelik openbaar in die lewe 
van Paulus. 

Maar dit vra geloof om sy teen- 
woordigheid, sy sorg, sy leiding sê 
te ondervind. Anders kom mens uiters 

Die Ch 


Noudat ons oor die Bybel en Mili- 
têre Diensplig besin het en die siening 
van die kerk daaroor verneem het, kyk 
ons na ons toestand in Suid-Afrika. 
Is dit vir ons nodig om hier die uniform 
aan te trek, die wapen op te neem en 
diensplig te doen? 





DR. J. F. POTGIETER 





Aan die suidpunt van Afrika is daar 
'n volk deur God Almagtig met 'n be- 
paalde doel en 'n verhewe roeping 
geplaas. Toe Bartholomeus Dias in 
1488 die Kaap ontdek het, het hy 'n 
marmerkruis, sewe voet hoog, by 
Angra Peaguena as teken dat dié deel 
deur die Christendom in besit geneem 
is, opgerig. 

Toe Vasco da Gama die Kaap in 1497 
omseil het, het hy 'n suil met 'n mar- 
merkruis in Mosselbaai as teken van 
geloof opgerig. 


Toe Jan van Riebeeck op 14 Desem- 
ber 1651 vanaf Amsterdam ,,in de naam 
des Heeren... onder seyl gegaan” het, 

Altyd wakker en op die uitkyk ook waar die uitsig moeilik is. 


Vasberade ook onder buitegewone en moeilike omstandighede. 


het hy o.a. die opdrag gehad om ,,die 
heidene alhier in die ware Christelike 
godsdiens te onderrig, die Naam van 
Christus te verbrei en die kerk van 
Christus op te bou, tot die groot- 
making van sy Naam en die voort- 
planting van sy evangelie". 


Deur die jare het die volk van Suid- 
Afrika hierdie doelstellings probeer 
nastreef en die ideale probeer ver- 
wesenlik. Op daardie grondslag is 
die Republiek van Suid-Afrika ook met 
die Woord van God as die ewige en 
enigste norm gevorm. 


Ons het 'n taak en roeping aan die 
Suidpunt van Afrika. Die eerste taak is 
om 'n land wat deur die eeue bar- 
barisme as kenmerk gedra het met 
beskawing te klee. Die tweede taak 
is om die heilbrengende boodskap van 
verlossing aan die verloregaande heiden 
te bring. Die derde taak is om die kerk 
van Christus alhier te vestig, te be- 
vorder en uit te bou. Die vierde taak 
is 'n kultuurtaak om die volk aan die 
suidpunt van Afrika tot 'n volk met 
Sy eie trots, kultuur, taal, erfenis, ge- 
skiedenis en monumente te vorm en 
om 'n liefde te kweek vir dit wat sy 
eie is. 

In die vervulling van hierdie roeping 
het die Republiek met probleme te 
kampe. 

Die eerste probleem is die per- 
missiewe gees (toelaatbare) wat in 
ons samelewing posgevat het — 'n 
gees van: ,laat maar toe, laat maar 
begaan, gee maar toe, water alle be- 
ginsels af, gee gehoor aan die roep- 
stem van die moderne tyd”. 


Teenoor hierdie ondermynende gees 
kom die dienspligtige te staan en met 
'n gestrenge dissipline, veral selfdis- 
sipline, sê hy nee: ,,ek is die wagter 
van my volk te kultuur, ek beskerm my 
volk se sedes. Ek hou vas aan die 
belydenis van my kerk en tradisie van 
my volk.” 

] Blaai om 

Die tweede probleem is die libera- 
listiese gees (valse vryheidstrewe) wat 
'n nuwe vryheid aan die maatskappy 
wil bring: vry van my vader en moeder, 
vry van my taak, vry van my land, vry 
van my volk, vry van my kerk, vry van 
my God. Die mens moet ongebonde 
voortleef. Teen hierdie verderwende 
gees kom die dienspligtige wat ge- 
motiveer is met 'n ander ideologie en 
sê nee: ,,ek is die wagter van my volk 
se vryheid; en vryheid beteken vir my: 
vryheid om te leef en te beweeg, 
vryheid om 'te studeer en my te 
bekwaam, vryheid om my taak en werk 
te verrig, vryheid om in my land se 
voorspoed te deel, vryheid om my taal 
te praat, vryheid om my vader en 
moeder te eer, vryheid om my gods- 
diens te beoefen. Hierdie vryheid is 
vir my kosbaar.” 


Die derde probleem is 'n verower- 
sugtige gees van die kommunis wat 
met verderflike ideologie die maat- 
skappy wil vergiftig, die imperialis wat 
wil inpalm wat nie sy eie is nie en die 
terroris wat wil vernietig wat hy nie 
opgebou het nie. Teen hierdie verniel- 
Sugtige gees kom die dienspligtige 
met die wapen in die hand, op die 
grens, by die kus of in die binneland 
te staan — en sê hy neel 


Aan die kommunis is die antwoord: 
,ek is die wagter van my volk se eien- 
dom. Die eiendom van my volk is in 
sy tradisie, sy kultuur en sy godsdiens 
geleë en ek verwerp alle vreemde 
ideologieë wat daarteen stry.” 


Aan die imperialis is die antwoord: 
,ek is die beskermer van my volk se 
eiendom naamlik sy grond, sy industrie, 
sy nywerheid; sy landbou en sy mine- 
rale. Dit wil ek beveilig deur die erfenis 
van my vadere te verdedig. 


Aan die terroris is die antwoord: 
,ek is die verdediger van my land `se 
grense om die goddelose en vernieti- 
gende mag weg te weer; wat my mooi 
land wil besoedel en die voorspoed 
van'my land in rampspoed wil omskep; 
wat my vader en moeder wil vermoor 
en van my vrou en kind slawe wil 
maak.” 


Hierdie dinge is nie net maar ideolo- 
gieë en gedagtestrominge nie, dit het 
nou 'n werklikheid geword. Tans is die 
kommuniste op ons grense. Van Ango- 
lese kant word ons bedreig met 
Russiese kommunisme, van Mosam- 
biekse tant met Sjinese en Russiese 
kommunisme. Hierdie is nie net 'n 

“ 


ideologiese bedreiging nie, maar 'n 
militêre bedreiging, oprukkende magte 
wat ons land bedreig. 


Waarom militêre diensplig? 


Omdat jou land, jou volk en jou 
God jou daartoe oproep! 

Jongman, voel jy die geweer in jou 
hand? Staan jy op aandag as die roep- 
stem van jou volk tot jou kom? Is jy 
waaksaam as die grense van jou land Om te lewe om te sterwe, 
bedreig word? Weet jy waarheen om " k Suid-Afrika.” 
op te kyk as die dood jou in die gesig BraonDIkoR asidriaas 
staar? [7] 


,/Op jou roep seg ons nooit nee nie, 
Seg ons altyd, altyd ja, 





Laat kommunistiese mense hierna kyk 


Op die grens tussen Oos- en Wes-Duitsland is deur. die kommunistiese Oos- 
Duitsland nie minder nie as 20000 landmyne gelê om te probeer voorkom dat 
Oos-Duitsers na Wes-Duitsland vlug, behalwe nog 'n ellelange hoë muur. Maar 
ook dit is blykbaar nie genoeg om Oos-Duitsers te verhinder om tog te probeer 
vlug nie. Duisende het immers in die afgelope jare al hulle lewens gewaag om uit 
die ,,kommunistiese paradys” na die ,,verfoeilike” kapitalistiese Weste te ontvlug 
en duisende het onder die koeëls uit kommunistiese gewere gesneuwel. 


So baie probeer tog nog om te ontvlug dat die 20000 landmyne nie 'n groot 
genoeg afskrikmiddel is nie. Daarom is by die lê van die landmyne nog 'n ekstra 
bedreiging, vir die wat dit tog gaan waag, bygevoeg naamlik die wat gevang word, 
verloor hulle ouerlike reg op huile kinders, wat aan, betroubare kommunistiese 
gesinne toevertrou word en die eie ouers mag nooit te wete kom waar hulle 


kinders is nie. 


Hierdie berig kom uit die Weekbulletin van die Nederlandse Hervormde Kerk. 
'n 'Mens sou graag wil weet wat Hollandse kommunistiesgesinde dominees en 
lidmate van die Nederlandse kerk daarvan dink. 


Wie sal beter as die vlugtende Oos-Duitsers weet wat die kommunisme 


eintlik is. 


Joh. Dreyer 





IS GOD 
TEENWOORDIG 

daartoe om te sê: toevallig het dit ge- 
beur of gelukkig of ongelukkig het dat 
gebeur. 'Of die ergste van alles: ,die 
noodlot het dit so gewil” (doen 
moeite om in die toekoms daarop te 
let hoe dikwels in boeke en tydskrifte 
allerlei dinge aan die noodlot toege- 
skryf word. 'En ons verdra sulke gods- 
lastering maar). Die een het die dood 
naelskraap in 'n motorongeluk wvry- 
gespring en hy sê: ,ek was gelukkig 
(Het die godin van geluk, die geluks- 
godin hom bewaar?) En hy voei geen 
Vaderhand wat hom vas hou nie. 


Die ander het die dood naelskraap 
vrygespring in 'n motorongeluk en hy 
sê: ,dankie Here” en hy ondervind 'n 
amper tasbare Vaderhand wat hom 
vas hou. Vir so'n mens is dit moontlik 
om hierdie Vaderhand ook as God se 
reisplan vir ons gevangeskap en skip- 


breuk insluit te voel. God weet waar- 
om gevangeskap of skipbreuk vir ons 
nodig is, maar ook dan is Hy by ons. 
'n Hollandse predikant het 'n boek 
geskryf met die titel: ,Hemel en Hel 
van Dachau”. Die hel verwys na die 
hel wat die konsentrasiekamp van 
Dachau was, waarin hy was. Die hemel 
verwys na die hemel van God se teen- 
woordigheid wat soveel van sy gelo- 
wiges duidelik in daardie hel onder- 
vind het. 


Ten slotte: hoe pateties en tever- 
geefs is 'n rondijaery, 'n gewerskaf en 
geknoei om planne ten uitvoer te bring 
wat nie God se goedkeuring wegdra 
nie. (Of wat maak asof alles van die 
mens afhang. 'n 'Geknoei ook in die 
kerk soms, in plaas van dit aan God 
oorlaat. Hy wat in die hemel woon, 
lag. Hy 1ag ook vir huidige volkere en 
nasies wat dink hulle kan die wêreld 
oorheers deur hulle geknoei en opbou 
van mag. 


Ja, as God besluit dat Paulus na 
Rome sal gaan, dan sal hy gaan. Ook 
vandag. 


Amen. 


Die 


Angolavlugtelingdrama 


H. DIE VERLOOP VAN DIE PROSES 


In een van die minder vernielde ge- 
boue in Pereira d'Eca werk 'n Portu- 
gese konsulaatspersoneel. (Ewe-eens 
ewe kalm en rustig solank die S.A. 
Weermag in die omgewing is.) Hier 
staan die vlugtelinge elke oggend in 
lang toue en wag om die nodige onder- 
houde te voer. Want hier word uit- 
gemaak wie vir Portugal aanvaarbaar 
is, en diegene wat skriftelike bevesti- 
ging daarvan verkry het, vertrek die 
volgende dag hiervandaan in 'n konvooi 
oor die grens na Grootfontein. 


En daar, in die opgestelde konvooi, 
so teen 09h00 in die oggend, net voor 
hulle vertrek, word die ongelooflike 
verskeidenheid van die voertuie waar- 
mee die mense vlug, eers sigbaar. 
Spoggerige Mercedes-Benze en Jaguars 
kry jy daar, soos betaamlik is maar 
hier tog verrassend aandoen, skitter- 
blink gepoleer en opgevryf — die 
eienaars het 'n hele paar dae wagtend 
en ledig in Pereira d'Eca deurgebring 
— en reg agter een van hulle 'n ou 
Variantstasiewaentjie wat lankal 'n 
hoenderhok moes gewees het, en dit 
volgens alle sigbare getuienis ook was. 
Sy agterstel skuur centimeters bo die 
grond soos hy gelaai is, en hy word 
sommer hier uit Pereira d'Eca al deur 
'n Unimog gesleep. Hoe hy tot hier 
gekom het en wanneer hy laas op eie 
stoom geloop het, is ewe onoplosbare 
raaisels. 


'n Groot aantal, groot en klein, moet 
aan die brand gestoot word, en as hy 
eers loop, moet hy bly loop tot in Groot- 
fontein. Dit dreun en dit brul en dit 
rook en dit hou duim vas, en uiteinde- 
lik kom die prosessie in beweging. 


Maar laat hom wees wat hy wil en 
hoe hy wil, hoe swaar gelaai of hoe 
verspot lig ookal, die weermag sal hom 
na ongeveer 20 ure 400 km. hiervan- 
daan op Grootfontein besorg (behalwe 
in een srtria geval wat ek later sal 
verre omtrent 70 km. stuk 
ag” 'd 1derpad net suid van die 
grens, en uie swaar reëns en die hon- 
derde voertuie wat daagliks oor hom 
gaan ten spyt. As elke weermagvoer- 
tuig 'n ongeval sleep en daar gee nog 
in, sal sterkere broeders oorreed word 
om die swakkeres se laste te dra, met 
die nodige aandag waar dit moet. 





Deur DS. MOSSIE v.d. BERG 
(Gepubliseer met die vriendelike 
vergunning van die 
Kapelaan-Genl. S.A.W.) 





Aandag sal ongetwyfeld plek-plek 
nodig wees. Want iemand wat al in 
een van ons eie welvarende — maar 
ook minder welvarende — gemeen- 
skappe kopskuddend die skouspel van 
die verwantskap tussen 'n man se 
ryding en die aansien wat hy in sy eie 
0ë geniet, aanskou het, moet maar 
hier kom kyk watter klaarblyklik on- 
vervreembare stuk menswees daarin 
tot gelding kom. Verre daarvandaan 
dat statusbewustheid en sosiale af- 
stand sou verdwyn, hier waar mense 
saam in die uiterste nood verkeer, is 
dit in werklikheid net andersom. In 
hierdie omstandighede is jy inteendeel 
nog ontslae van alle ander lastige fak- 
tore ook, wat die algehele identifikasie 
van jou aansien met jou ryding sou 
kon vertroebel, soos bv. jou skuldeisers 
wat jou onbedagsaam mag teëkom, die 
buurt waarin jy teen wil en dank nog 
woon, die voorkoms van jou huis, ens. 
Alle ander dinge het verval. Jy is as 
persoon volkome incognito, met ander 
woorde jy is geheel en al die vors 
waarna jou voertuig jou laat lyk. En as 
nou daarby in ag geneem word die 
minimale afstand, indien enige, wat 
baie van hierdie mense — die meeste 
— van die swartman van Afrika skei, 
waaroor ek later sal praat, kan 'n vae 
voorstelling gevorm word van die 
groteske gestalte wat die klaarblyklik 
gelykluidende konklusie wat die swart- 
man op die plaaspad van die spieëls en 
ander blink goed aan sy fiets, en die 
gesofistikeerde 'blanke voorstedeling 
van sy en sy vrou se rygoed getrek wil 
hê, hier in hierdie makabere omraming 
aanneem. 


Dis eenvoudig ongelooflik met watter 
grenslose meerderwaardigheid die ou 
in sy indrukwekkende voertuig, Soos 
'n verre . yspool, volkome koudgelaat 
word deur die paniekerige ellende van 
die ou met die oorlaaide horingou ram- 
melkasstasiewaentjie onmiddellik agter 
of voor hom, maar -ver, ver benede 
hom. Dit bestaan vir hom nie. In onver- 
steurbare sereniteit kyk hy hoog en 
magtig daaroorheen. Dis die S.A. troepe 
se moeilikheid. En wee die een van 


hulle wat durf 'n aanduiding gee van 
die verwagting dat hierdie vors hom 
daarmee sou inlaat. Luidrugtig en on- 
verstaanbaar, maar volkome duidelik 
wat die bedoeling daarvan aanbetref, 
word hy breedvoerig op hoogte gebring 
met betrekking tot die vermetelheid van 
SO 'n verwagting. 


Ek vra my af of ek die mense nie 
veronreg met my be-oordeling van 
hulle houding en optrede nie. Is dit nie 
blote verdwaasdheid, ocorbluftheid, 
wat uit hulle gedrag spreek nie? Maar 
nee, die man en vrou in een van die 
Mercedese, verveeld met die gesukkel 
voor hulle, en enersyds om die stil- 
swyende vraag of die man nie darem 
'n bietjie sou wou help stoot nie, te 
ontkom, andersyds om ondubbelsinnig 
daarop te antwoord, klim uit, en stap 
'n paar honderd treë langs die wag- 
tende konvooi vorentoe, tot by die 
rooi Jaguar. Daar staan hulle statig. en 
gesels, klaarblyklik oor die ontoerei- 
kendheid van die hulp wat hier verleen 
word, totdat die gesukkel resultate 
lewer. Dis baie duidelik: dis geselskap 
waarin hulle bereid is om gesien te 
word. 


Dit geld lank nie net van diegene in 
die werklik spoggerige motors nie. Die 
een in die groot nuwe vragmotor, met 
sy netjies gepakte en deeglik toege- 
spande vrag, is ten minste net so 
seker van sy saak en daarom net so 
verhewe soos die een in die blink 
Jaguar. En geen millimeter terug vir 
enigeen van hulle twee nie, staan die 
ou met die. groot, splinternuwe, blink, 
roomkleurige David Brown trekker, 
kompleet met laaigraaf vooraan ge- 
monteer, en self paslik geklee in 'n 
netjiese donkerblou oorpak. Dis hy na 
wie ek netnou verwys het. Toe ons 
later suidwaarts terugbeweeg, het 
hierdie trekker verlate op Oshikango, 
net suid van die grens, langs die pad 
gestaan, nie meer so blink nie, maar 
verder skynbaar ongedeerd. Nog later 
het ek verneem dat hy onmoontlik met 
'n mate van veiligheid, selfs op sleep- 
tou, die gewensde, baie gerieflike, mi- 
nimumpas kon naal. 


Wat die aanskoue van hierdie ver- 


OD) Blaai om 

skynsel dubbel wrang maak, is die feit 
dat elkeen van hierdie mense, wanneer 
hy sy plek hier in die konvooi ingeneem 
het, binne die volgende 24 uur, by aan- 
koms in Grootfontein, gaan skei van 
hierdie laaste brokkie materiële steun 
wat hy op die aarde besit. En niemand 
kan hom sê vir hoelank, en of dit dalk 
vir altyd is nie. 

Daêêr word aile voertuie, soos hulle 
daar aankom, met vrag en al, deur die 
S.A. Weermag ,,in veilige bewaring ge- 
neem". Letterlik duisende moet dit 
wees wat reeds daar staan, in drie 
verskillende voertuigparke, netjies in 
rye buffer teen buffer en sy aan sy ge- 
parkeer, onder of sonder seile of ander 
beskutting, in die skroeiende S.W.A. 
son, uitgelewer aan die geweld van die 
elemente, met die vooruitsig van 'n 
dikker wordende laag stof as hulle 
enigste skuiling. Om dit te staan en 
betrag, is tien maal neerdrukkender as 
by 'n gewone motorbegraafplaas: hier 
rus lewendes. Daar word verwag — 
en geglo — dat hulle mettertyd hulle 
eienaars per boot sal volg. Vir my lyk 
dit onwaarskynlik. Baie van hierdie 
voertuie, sowel as hulle lading, is in 
praktyk weinig meer as rommel. Dit 
kan onmoontlik ekonomies wees om 
skeepsruimte daarmee te beset. 


Maar dit neem nie weg dat die af- 
skeid hiervan vir sy eienaar(s) waar- 
skynlik die heel bitterste oomblik in die 
hele smartlike geskiedenis is nie. Hier 
moet rustig en veilig en berekend ag- 
tergelaat word wat in angs en verwil- 
dering met lewensgevaar waardevol 
genoeg geag was om te gryp en saam 
te neem. Hier speel die droewigste 
tonele hulle af. Hier word onbeheersd 
gehuil, histeries teen 'n dowe noodlot 
gedreig, onverstaanbaar aanhoudend 
verduidelik waarom dit nie kên nie. 
Hier word teer gepleit en getroos, maar 
hier word ook hard geraas en hard- 
handig weggeruk. 

'n Vyf- en sesjarige dogtertjie druk 
huilend 'n klein Pekinese hondjie teen 
haar bors vas. Uiteindelik word sy toe- 
gelaat om hom maar nog by haar te 
hou. Maar dis maar uitstel van die 
krisis. (In Grootfontein sal hy moet 
agterbly. Die volgende dag het ek 'n 
groot sterk 'bruingebrande troep met 
dieselfde hondjie onder sy arm be- 
teuterd in die rigting van sy tent sien 
dwaal. Hy het waarskynlik die oomblik 
van skeiding aanskou, was waarskynlik 
ook teësinnig daarin betrokke. 

'n Sammajoor wie se optrede op 
parade ek vantevore beoordeel het as 
heeltemal genoegsame voorbereiding 
vir sy kompanie om enige bombarde- 
ment op die slagveld vreesloos te gaan 
trotseer, spring in sy voertuig met 'n 

voorkoms wat enigeen van Sy man- 
skappe sou laat sidder vir wat mag 
volg. Na 'n paar minute kom hy terug 
met 'n vrag lekkers langs hom op die 
sitplek. Later het ek verneem hy het 
elke sent uit sy sak gehaal om daar- 
voor te betaal, en toe het die hande- 
laar die hoeveelheid lekkers verdubbel. 
Terwyl hy begin uitdeel onder die kin- 
ders begin ek dink — tipies”, sou 
my kinders sê — dis nou 'n dom ding 
om hierdie kinders met lekkers te voed. 
Maar toe word ek getref deur die ver- 
pletterende ooreenkoms tussen wat ek 
staan en dink en wat Judas by die 
wassing van Jesus se voete gesê het. 
Ek kyk weer na hom waar hy staan 
en uitdeel, omring deur 'n skare ver- 
flenterde kinders met stralende gesig- 
gies. Sy gesig is strak, sy oë blink, en 
hy sluk aanhoudend. Ek weet hy dink 
aan sy kinders by die huis. 

Daardie aand het een van hierdie 
kinders, 'n dogterjie, na hierdie man 
loop en soek met 'n pragtige seldsame 
groen en geel Angolese papegaai wat 
glo honderde rande werd is, in haar 
hande. Sy wou hom aan niemand 
anders afstaan nie. En toe sy hierdie 
man raakloop, was dit vir haar louter 
vreugde om wat sy die liefste het, in 
sy hande te plaas. 

Ek hoop nie ek verklap inkrimine- 
rende informasie nie, maar ek moet dit 
doen om te kan sê wat ek wil sê: daar- 
die papegaai is dieselfde nag nog vort 
Transvaal toe, nadat 'n baie interes- 
sante poging om hom te steel, gefnuik 
is. Dit kon ook nog weer 'n mooi storie 
geword het. Daar is eenvoudig geen 
einde aan die vindingrykheid wat jy 
hier aantref nie. Maar ek kan my voor- 
stel watter waarde hierdie papegaai in 
die toekoms vir hierdie man — en vir 
sy kinders — gaan hê, en watter ver- 
tederende betekenis in die verhouding 
tussen 'n vader en sy gesin. Dit kan 
maklik blyk dat daardie vrag lekkers 
die verrykendste belegging is wat hy 
in sy lewe gemaak het. 

Op parade hoor ek en sy manskappe 
in hom nog presies dieselfde man as 
tevore, maar ons sien hom met ander 
oë. 

Uit die voertuigpark mag net twintig 
kilogram bagasie per persoon verder 
saamgeneem word. En dis maar 'n 
bietjie klerasie, met bababottels die 
prominentste ander artikel daarby. Die 
res bly onverbiddelik agter. En hierdie 
afskeid is nie net die afskeid van mate- 
riële besittings nie. Dis ook die afskeid 
van alles wat materiële besittings mee- 
bring: sekuriteit, persoonlike waardig- 
heid, beduidenheid, individualiteit, 
status. Vir die een wat iets besit het, 
is hierdie afskeid die weggly na — die 
wegsink in — die naam- en gesigloos- 
heid van onbeduidendheid. En wie sal 


kan uitmaak wêt deur so 'n persoon 
in die vooruitsig van volstrekte ar- 
moede die meeste gevrees word: fi- 
siese ontbering 6f hierdie besef van 
betekenisloosheid? 


Ek neem aan daar is wel diegene 
wat iets in Portugal of rens anders 
weggesit het. Maar beteken dit iets 
vir die 'mens(e) wat nou hier voor 
my staan? Hou dit troos in? Kan die 
verwagting om darem te sal kan be- 
staan 'n mens vergoed vir die ver- 
nietiging van waarvoor hy wou lewe? 
Stel uself 'n Hoëveldse mielieboer voor 
wat op 'n dag saam met sy vrou en 
kinders met 'n paar armsalige tassies 
êrens staan en wag met die vooruitsig 
om darem iewers in een van die minder 
eksklusiewe dele van Londen 'n dak 
oor hulle koppe en iets op hulle tafel 
te sal kan hê. Sal hy gelukkiger wees 
as die een wat die vooruitsig nie het 
nie? Dit gaan om eindeloos veel meer 
as kos en klere. Dit gaan om wortels 
wat afgebreek is in die grond en nie 
vervang kan word nie. Daar kan net 
die dood wag, hoe verder weg hoe 
troosteloser. Dis in die genadelose 
finaliteit van hierdie werklikheid wat 
hierdie mense buitekant die hek van 
die voertuigpark so strak en bot staan 
en staar. Dis wat die Ou Testament 
ellende noem. 

Ook die wat van ver af al niks saam- 
gebring het nie, neem hier afskeid... 
van die onverbergbare brandmerk van 
besitloosheid. Tot hiertoe was hulle 
lastige maar uit die hoogte verduurde 
vragware op die voertuie van ander. 
Die meeste van hulle lotgenote het 
heelwat vroeër in die proses al te voet 
in die suide van Angola aangekom, en 
is direk daarvandaan per vliegtuig uit 
Afrika weg. Maar hierdie mense het 
die direkte lugbrug uit Angola verpas, 
en was baie dankbaar om per misgunde 
geleentheid gesinsgewyse, man, vrou 
en kinders, hoog bo-op die vrag op 'n 
vragmotor in die son te braai, 6f een- 
een agter op -of in-vier of vyf bakkies 
en Landrovers soos nete aan kaste en 
seile vas te klou met groot dele van 
hulle anatomie buitekant, en sodoende 
in elk geval uit Angola weg te kom, 
al het dit dan gepaard gegaan met die 
smaad van baie duidelik onwelkome 
passasiers. Dit verander nou. In 'n ge- 
meenskap waar 20 kg die maksimum 
toegelate besit is, is hulle plotseling 
gelykwaardiges van al die ander. In die 
omstandighede is dit ook nie meer ter 
sake of die 20 kg. verteenwoordig 
word deur 'n gesofistikeerde tas of 
deur 'n verslonste bondel nie. Hulle is 
ook duidelik opgewasse vir hierdie 
situasie. Die blyke van vindingrykheid 
en inisiatief wat hier voorkom, kom van 
hulle, Een van hulle, 'n knaap van so 

DO) Na volgende bladsy 


'n elf jaar, weet hoe om 'n Bulleybeef- 
blik met 'n stuk draad oop te maak. 
Hy kan help. Hy het waarde. 'n Ander 
een, 'n jong vrou, is die enigste wat 
hier in hierdie tou met behulp van ʼn 
klein spieëltjie haarself met haar ge- 
laatskleur besig hou. Haêaêr uiterlike is 
lankal haar enigste bate. 

Open wat ek hier waarneem, dalk 
'n belangrike insig met. betrekking tot 
die allesoorheersende knelpunt van ons 
eeu, te wete die van besit en besit- 
loosheid? lets van die geheim van die 
aanklank wat die proletariër utopië 
van die Marxisme by miljoene op die 
aarde vind? Die antwoord op die vraag: 
hoe is dit moontlik dat soveel miljoene 
so gewillig is, en so lank genoeë daar- 
mee neem, om die ellende van armoede 
te verruil vir dieselfde of erger ar- 
moede plus die bykomstige smaad van 
slawerny? Wat jy soek, is nie verbe- 
tering van jou omstandighede nie. Hoe 
sal jy soek na iets waarvan jy geen 
kennis of begrip het nie, wat om die 
rede vir jou volstrek sinneloos moet 
wees? As daar boonop nog 'n skand- 
muur ook is om te verhinder dat jy 
mettertyd 'n mate van begrip sal ver- 
werf? Wat jy soek, is uitwissing van 
jou agterstand en die smaad dêêrvan. 
En dit bereik jy, nie deur die bewerk- 
stelliging van jou eie vooruitgang nie, 
maar deur die vernietiging van wat 
voor jou en buite jou begripsveld is, 
wat jy haat omdat dit vir jou sinneloos 
is. So kom jy dan tot jou reg. Het dit 
nie ook iets te doen met dele van 
Swart Afrika se haat teen Suid Afrika 
nie? 

En as 'n mens hiermee saam in aan- 
merking neem die las wat die God- 
gegewe voorreg van persoonlike vry- 
heid nou eenmaal 66ék is, juis omdat 
dit onontwykbaar die teenkant van 
persoonlike verantwoordelikheid is 
(wat Dostoyevsky so aangrypend in 
die Legende van die Groot Inkwisiteur 
uitgebeeld het) meen ek dat iets sig- 
baar word van die sielkundige onder- 
grond waarin die krag van die Kom- 
munisme wortel. 

En die welsynstate van die ,,Vrye 
Weste” trek oor halfpad op dieselfde 
pad: Nederland, Brittanje, Wes-Duits- 
land, die V.S.A. Nie ver agter hulle 
nie, indien nie gelyk met hulle nie, 
loop ons. Ja, dit is so. Vra maar die 
ekonome hoe ver van bo af op die 
leer van omvattende owerheidsinisiatief 
staan ons. Al meer staatsversorging, al 
minder persoonlike verantwoordelik- 
heid, al minder wete van te make te 
hê met 'n persoonlike God. Al meer 
net doen wat jou gesê word en wag 
vir jou beurt om iets te ontvang. Al 
sterker bekoor deur die verwagting om 
minder te sal hoef te doen en meer te 
sal kan ontvang... Naakte, siedende 
inflasie. 

Ek kan nie sien hoe die proses ge- 
stuit kan word, 180 grade omgewend 


kan word om op sy spore te begin 
terugbeweeg nie — voordat al die 
opgehoopte vrug van eeue van verant- 
woordelikheidsbetragting verteer is, 
niemand meer 'n agterstand op enigie- 
mand anders het wat hy om die rede 
kan haat nie, en daar niks meer voor 
enigiemand is wat hy kan gryp en ver- 
nietig nie. Dan werp die honger die 
mensdom terug op... persoonlike ini- 
Siatief — en moet die mensdom voor 
begin leer aan wat hy lankal 'n keer 
geweet het. Hopelik leer hy dit dan 
beter, om met sy tweede kans ook 
die sware sondes van die Kapitalisme 
te vermy. 

Behalwe vir een hoopvolle verskyn- 
sel: ek weet nie of dit elders in die 
wêreld al gebeur het dat volke, na 
aanvanklike, selfs opgewonde, flirta- 
sies met die Kommunisme, verkoel het 
in hulle toegeneëntheid véér die ergste 
gebeur het, en begin terugskarrel het 
in die rigting van die ,,Vrye Weste” 
nie. In Afrika het dit op die oog af 
begin gebeur: Egipte, Zaire, Zambië — 
tot nou die dag toe nog oënskynlik. 
Ook ander. Swart Afrika se bekende 
eienskap van impulsief te doen wat op 
die oomblik gewens lyk sonder kom- 
mer oor ,,voorsiening” vir mêre? Voor- 
siening vir mêre; enige prys vir wie 
ookal dit vir my waarborg: dis die 
welsynstaat. Hy mond uit in die prole- 
tariër utopië. 

,Today-men, not tomorrow-men”, 
het 'n omstrede Amerikaanse skrywer 
die Swartman genoem. ,,Elke dag het 
genoeg aan sy eie kwaad”, sê Christus. 
Geloof in Christus, en oorgawe aan 
Hom, dis ons, en Swart Afrika, en die 
mensdom van mêre'” se enigste vry- 
waring teen die skemerende nag van 
vertontmensliking. 

Uit Afrika moet die antwoord kom. 
Maar dis 6ns verantwoordelikheid... 
nee, voorreg.” 

Buitekant die voertuigpark staan die 
vlugtelinge met hulle 20 kg. bagasie en 
wag op die militêre voertuie wat hulle 
na die tentkamp vervoer. En nou lyk 
almal eenders. Almal se oë is leeg, 
almal se skouers buig krom, almal se 
arms hang slap langs hulle sye. Die 
twee pare wat in die Mercedes en die 
rooi Jaguar gery het, staan ''n paar 
treë uitmekaar met vyf of ses swartes 
tussen hulle, maar sonder enige teken 
van wedersydse erkenning. Individue 
en individualiteit bestaan nie meer nie. 
Volstrekte eenvormigheid — wat die- 
selfde is as volstrekte vormloosheid 
— het elkeen en almal verswelg. Hier 
en daar sal hulle nog werktuiglik 'n 
naam prewel, maar meer betekenis as 
wat 'n blote nommer ook sou hê, het 
dit nie meer nie. Soos willose artikels 
word hulle verder vervoer. Is dit soos 
die magte van die duisternis ons volk 
— en uiteindelik die mensdom — wil 
sien? Manipuleerbare materiaal? 

Die ingang van die tentkamp is te- 


gelykertyd die mediese kwartiere, waar 
militêre geneeshere en personeel in 'n 
Stuk of drie tente, teenaanmekaar in 
'n ry opgeslaan, tot laataand bonstaan 
om te verseker dat alle inentings en 
ander mediese vereistes vir al die dag 
se aankomelinge nagekom is. Wie 
hiéërdeur die tentdorp binnegaan, is ge- 
reed om 'Portugal-toe te vertrek. En 
ander binne- of buitegaanplek is daar 
nie. Daarvoor sorg wagte wat dag en 
nag rondom die kamp diens doen. 

In die tentdorp groepeer hulle hulle- 
self om die tente te betrek. Oor die 
oënskynlike planloosheid van die 
groeperings praat ek later. Elke per- 
soon kry 'n kampbedjie en 'n kombers. 
Die weermag voorsien kookwater, en 
voeding geskied deur middel van rant- 
soenpakke. 

Ter wille van lesers vir wie dit on- 
bekend is, deel ek iets mee oor die 
rantsoenpakke. Vir my is dit een van 
die 'baie interessante ervarings in die 
weermag, maar nie vir lank nie. 'n 
Rantsoenpak is 'n plastieksakkie wat 
een blikkie elk van die volgende inge- 
legde ware bevat: ,,Bulleybeef”, Ween- 
se worsies, biefstuk met groente, 
sousbone, ertjies, kondensmelk; verder 
drie vuurmaakblokkies 'n dosie vuur- 
houtjies, en 'n kleiner sakkie met drie 
pakkies ,,wit” koffie, drie pakkies tee, 
'n pakkie sjokoladedrank, vyf papier- 
pakkies suiker, 'n pakkie droë vrugte, 
twee glukose suiglekkers en lesbes 'n 
smeerseltjie konfyt vir een of twee van 
die verrykte beskuitjies wat die weer- 
mag ,,dog biscuits” noem. Dit vorm 
dan, saam met soveel water as wat 
beskikbaar is, in omstandighede waar 
meer verwyfde eetmetodes te moeilik 
word, 'n man se lewenstog vir 24 uur. 

So 'n pak per dag is ook elke vlug- 
teling se ete en drinke van Pereira 
d'Eca af totdat hy in Windhoek aan 
boord gaan. 

Dê&rheen vertrek elke mêre vyf of 
ses passasiersbusse, weereens met 
tussen 350 en 400 persone. Die word 
dan die nag daar in tydelike huis- 
vesting versorg, en daar, soos in 
Grootfontein, word groot en kosbare 
diens ook deur die plaaslike gemeen- 
skap gelewer, veral wat die voorsiening 
van warm klere vir die kinders aan- 
betref. 'n Mens moet daaraan dink 
dat “hulle anderkant gaan arriveer 
binne-in die Europese winter, holder- 
stebolder uit tropiese Afrika, waar 
warm klere die laaste ding sou wees 
waaraan gedink word, ook as dit be- 
skikbaar was. 

Die genoemde getal vervoer die 
Portugese lugredery dan daagliks, 'n 
vreemde sombere toekoms tegemoet. 

Die hele proses is dus so gereël dat 
daar op elke punt daagliks soveel aan- 
komelinge en soveel vertrekkers is 
dat die stroom bestendig vloei sonder 
om rens op te dam. 

] Blaai om 

Monumente vertel (11) 


Op die kliprandjie tussen die ou his- 
toriese kerkgebou van die Hervormde 
gemeente Johannesburg en die (Cot- 
tesloese laerskool, staan hierdie oud- 
strydersmonumentjie. Dit is nie groot 
en indrukwekkend nie, maar het tog 
'n besondere karakter. Die kerkraads- 


DR. D. J. C. VAN WYK 


notule van die gemeente, gedateer 22 
Oktoter 1938, meld dat ds. J. J. Prins- 
loo `erslag doen oor die voorgenome 
op.igting van so 'n monument. Hy meld 
dat die verantwoordelike komitee die 
monument eers in die N.G. Kerk se 
gronde wou oprig. Nadat hy, ds. Prins- 
loo egter daarteen beswaar gemaak 
het, is besluit om dit op te rig tussen 
die Hervormde Kerk en die skool. 


Mnr. Walter v.d. Berg, lidmaat van 
die Hervormde gemeente Brixton, wat 
teenwoordig was by die onthulling van 
die monument, vertel dat oudstryders 
genooi was om 'n gedenksteentjie met 
sy eie naam en die naam van Sy ge- 
neraal in die oorlog daarop, te laat 
graveer. Al die stene is in die monu- 
ment ingemessel, en op 3 Desember 
1938, tydens die simboliese ossewa- 
trek, onthul. Mnr. v.d. Berg vertel 


TEL 


Inskripsies op gedenkstene, waaruit die monument saamgestel is. 


verder dat G. H. Jooste, wat baie te 
doen gehad het met die oprigting van 
die monument, hoofspreker by die ge- 
leentheid was. Die onthulling is waar- 
geneem deur sy broer, komdt. Koos 
Jooste, 'n Kaapse rebel. Hierdie komdt. 
Koos Jooste het na die vrede van 





OUDSTRYDERSMONUMENT 


GOTTESLOE JOHANNESBURG 

Oudstrydersmonument, langs die Ned. Hervormde Kerk, Cottesloe, Johannesburg. 
Hillbrow verskyn in die agtergrond. 


nie. Terwyl toesprake gelewer is, en 
volksliedere gesing is, het bebaarde 
perderuiters, onder wie dr. G. E. N. 
Ross, dr. Luttig, adv. Jerling en Jo- 
hannes v.d. Walt die randjie bestyg, 
en die monument met Vrystaatse en 
Transvaalse vlae toegepak. 

@ 





ANGOLAVLUGTELINGE 


7] Vervolg van vorige bladsy 


Die weermag verdien meer erkenning 
én lof van die volk van Suid Afrika as 
wat hy ontvang vir die bewonderens- 
waardige wyse waarop hierdie groot 
menslikheidsdiens namens ons almal 
verrig is. Diakonaat by uitnemendheid. 

(Word vervolg) 





MS STEEN dd VERGROTINGS 

KIEKIE OF NEGATIEF 


W. E. CAREY 


APTEKER 
Posbus 177 — Krugersdorp 


Vereeniging na 'Duitsland uitgewyk, 
waar hy burgerskap aanvaar en selfs 
in die Duitse leër gedien het. Hy het 
spesiaal van Duitsland af vir die ont- 
hulling van die monument gekom. 
Mnr. v.d. Berg meld ook dat die 
monument nie voor die tyd bedek was 

SENDING (6) 
voortgesette rubriek 


FINANSIËLE 
VOORSIENING 


Sedert die jare 'her was finansiële 
voorsiening vir kersteningswerk 'n 
krisispunt in ons kerk. Die terughouding 
daarvan 'het die werk gesmoor. Die 
weerhouding of skenking daarvan, was 
die maatstaf of ons sending doen of 
nie. Die hoeveelheid was die barometer 
hoe getrou of intens kersteningswerk 
verrig word. 'n Mens moet natuurlik 
versigtig wees om nie deur 'n groot 
bedrag vir sending, mislei te word 
asof jou taak daarmee afgehandel is 
nie. Dis ook nie te sê dat 'n bedrag 
geld werklik in kersteningswerk om- 
gesit is nie. Baie kerke is in die ge- 
skiedenis met die bedrag wat bestee 
is, getroos. Dit maak nie saak hoe dit 
bestee is nie. 





DR. H. G. v.d. WESTHUIZEN 





Toe ons kerk met kersteningswerk 
begin het, het hy daarop prat gegaan 
(trots wees op) dat bydraes vrywillig 
moet wees. Op hierdie wyse kon die 
saak natuurlik na gelang van luime ge- 
strem of gestoot word. Gelukkig het 
ons kerk ook wat hierdie saak betref 
'n welkome ontwikkelingstadium ba- 
reik. Waar hy vroeër ook maar baie 
fondse van die weinige wat beskikbaar 
was, vir eie behoeftes moes gebruik, 
het 'hy allengs meerdere fondse vir 
kerstening beskikbaar gestel. 

Sedert 1951 het ons kerk die besluit 
dat die Pinkstersondag se deurkollekte 
vir kerstening gaan. Hierdie besluit is 
nou uitgebrei in 1973 toe die Algemene 
Kommissie besluit het: ,,dat Pinkster- 
maand se deurkollektes by oggend- en 
aanddienste, bo en behalwe die hef- 
fings, vir kersteningswerk bewillig sal 
word.” Graag wil ons nog eens u aan- 
dag daarop vestig dat die enkele 
Sondag nou uitgebrei is na die hele 
maand waarin 'Pinkstersondag val. 
Moontlik kan hierdie uitbreiding metter- 
tyd na alle deurkollektes geskied. Soos 
alle nagmaalstafelgelde vir barmhartig- 
heidsdiens geoormerk is, kan deur- 
kollektes vir kerstening gaan. Dit pas 
by die aard en plek van deurkollekte. 
Watter gemeente gaan in hierdie saak 
die voortou neem en geskiedenis 
maak? 

Die ringsrade hef op die oomblik 
tussen 50s en R1,20 per belydende 
lidmaat. Hier is natuurlik die eintlike 


bron van ons finansiële vermoëns. In 
die lig van geldwaardevermindering 
(inflasie), is hierdie bedrag in die 
meeste gevalle veels te laag. Maar dit 
skyn of ringsvergaderings te vinde sal 
wees om die heffings op te stoot, mits 
die superintendente die noodsaak dui- 
delik skets en die verhoging aanvra. 

Verder word finansies vir die op- 
leiding, en ander sake, voorsien deur 
'n heffing wat soos in 1973, op die 
Algemene Kerkvergadering besluit 
word. Ons is dankbaar dat ons kerk vir 
SO 'n stap ryp was, en dat ons op 
sinodale vlak op ons kerk in hierdie 
verband kan boog (kan roem of 
steun). 

Daar is natuurlik baie donasies van 
sustersverenigings, gemeentes en indi- 
vidue, jeugverenigings en kategese- 
klasse, vir hierdie saak in ons dae. Dit 
spreek van `n gunstige gesindheid. 
Natuurlik is alle oneffenhede en onge- 
neëntheid nie by almal uit die weg 
geruim nie. Maar nugter perspektief is 
steeds besig om beter beslag te neem. 

Selfs die kersteningskerk voorsien 
'n klein maar groeiende bedrag vir 
kersteningswerk. 

'Met die deurlees van ringskerste- 
ningsverslae word 'n ongesonde ver- 
skynsel egter opgemerk. Daar is reeds 


duisende rande kersteningsgeld deur 


ringsrade by banke of derglike instan- 
sies belê! Hulle wag natuurlik om met 
vermeerderde finansies daarmee iets 
later te doen. Tog moet die beginsel 
geld dat huidige kersteningsgeld huidig 
kersteningswerk moet doen. Waarom 
leen u nie daardie geld aan die sen- 
trale raad teen minstens 8% tot 10% 
rente sodat dit intussen aan ringsrade 
beskikbaar kan wees om dit intussen 
te kan gebruik nie? Dit sal mos 'n be- 
spoediging van baie projekte tot 
gevolg hê. 

Waar is die broeders of susters wat 
individueel groter skenkings, testa- 
mentêre bemakings of lenings aan die 
sentrale raad vir kersteningswerk, kan 
doen? 

@ 
















AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R3,50 k.m.b. geen gekruisde 
posorder asb. 
TJEK MET KOMMISSIE 100. 


Regstreeks van Mev. R. Muller, 
Pk. Krugerspos, 
Lydenburg. 





Groeptoer 


onder leiding van 
DR. EN MEV. P. J. THEO 
KOEKEMOER 


SLEGS 


ISRAEL 


19 DESEMBER TOT 
30 DESEMBER 1976 





Bel Potchefstroom 4966 soggens 

voor 8.30 en saans na B-uur vir 

volle reisprogram en besonder- 

hede. 

* Dis leersaam! 

* Dis onvergeetlik! 

* Kersfees in Bethlehem! 

* Sien koraalriwwe deur glas- 
bodemboot. 

* 

* 


Bootvaart oor See van Gali- 
lea. 


Sien die Bybelland van noord 
tot suid, van oos tot wes. 





POSADT.ES: POSBUS 20051 
Pk. NOORDBRUG 

DEUR WIE? 


As ons ons ernstig gaan afvra: hoe 
moet ons as ouderlinge, wat ook naas 
die predikant, evangelisasie-arbeiders 
is, huisbesoek doen, kan dit eers ern- 
stig wees as ons van ons uitgangspunt 
goed bewus is. Hierdie uitgangspunt 
moet alles beheers. Laat ons dit maar 
dadelik sê, dat ons as (Christengelo- 
wiges 'n wonderlike uitgangspunt het. 
Dit is skynbaar so, dat dit soms die 
hele arbeid en dus ook die huisbesoek, 
onmoontlik maak. Net die geloof alleen 
sal die wonder verstaan dat hierdie 
onmoontlike by die mense die enig- 
moontlike by God is. 


OUDL. A. A. DU PLESSIS 


Die Skrif leer ons immers, dat ons 
niks kan doen nie, dat ons volslae 
magteloos is, en dat ons nooit een 
mensehart vir die Here kan open nie 
en dat ons nooit een mens kan bekeer 
nie. Dit is selfs so, dat ons nie eers op 
die hart van 'n mens kan aanklop nie 
en dat ons die Woorde van God nie 
eens kan bring nie, ja, dat ons nie eers 
kan glo dat alles waar is nie. So is die 
uitsig maar baie troosteloos. Die huis- 
besoeker ka", niks uit homself nie, en 
hy/sy wat besoek word, kan ook niks 
uit hom/haarself nie. God moet alles 
doen. God moet alles gee. Ook die ge- 
loof, dat dit so is en dat dit ons uit- 
gangspunt moet wees, dat God alles 
moet gee. Dit is alles van God. Alles 
wat daar in hierdie wêreld te sien is 
aan verlossing, redding, opening van 
die hart, geloof en bekering is vir die 
volle honderd persent die werk van 
God en daar is niks van ons by nie. 
Die Heiland sê dit baie duidelik in Joh. 
6-65: ,Om hierdie rede het Ek vir julle 
gesê, dat niemand na My toe kan kom 
as dit hom nie deur my Vader gegee 
IS nie. 


Die Vader moet dit gee, anders kom 
geen enkeling wat God opsoek tot 
Christus nie. Vir die huisbesoeker sê 
die Heiland: ,,sonder My kan jy niks 
doen nie.” Ons kan nie huisbesoek 
doen nie. Die hele verlossingswerk van 
hierdie wêreld staan in die teken van 
die soewereine uitverkiesing van God. 
Op elke bladsy van die Skrif herinner 
God al sy mede-arbeiders en almal wat 
be-arbei word, daaraan, dat uit Hom 
en deur Hom en tot Hom, alle dinge 


HUISBESOEK 


DEUR DIE 


OUDERLING 


is. So kry ons huisbesoek ook 'n be- 
paalde karakter. Die karakter dat al 
die roem in flukse werkers, liefdevolle 
swoegers en knap mensekenners, ge- 
heel en al uitgesluit is. Ons huisbesoek 
is dus heeltemal, van die begin tot 
end, Gods saak en Gods werk. Maar 
nou kom dit daarop aan, watter gevolg- 
trekking ons maak uit die waarheid, 
dat ,niemand tot Christus kom nie 
tensy dit hom deur die Vader gegee 
word.” 


Die ongelowiges misbruik hierdie 
waarheid en sê: ,,sien jy, God moet dit 
doen en God sal dit ook wel doen, al 
ons arbeid is nutteloos en tevergeefs. 
Die wat uitverkies is, sal wel daar 
kom en die wat nie uitverkies is nie, 
sal daar nooit kom nie.” Die ongeloof 
misbruik die evangelie van die uitver- 
kiesing om al die menslike verant- 
woordelikheid te breek, om alle roeping 
op te hef en om alle menslike arbeid 
onmoontlik te maak. Die Heilige Skrif 
egter leer ons om 'n ander gevolg- 
trekking te maak. Die geloof sê dit vir 
ons: ,my Vader, ek dank U, dat ek 
niemand tot Christus kan bring nie, 
dis baie veiliger en barmhartiger as U 
dit doen. My Vader, ek dank U, dat U 
self die werk op U geneem het en 
hierdie werk nie aan sondige mense 
oorgelaat het nie. U bly die werker, 
en U gebruik ons slegs as instrumente 
in u hand. U doen die werk deur ons. 
Laat ons tog nooit u werk uit u hande 
wil neem nie en laat ons tog nooit 
meer as slegs instrumente in u hande 
wil wees nie.” 


Nou staan ons sterk, omdat dit nie 
'n saak van mense is nie, maar van 
God self, van Hom wat die lewe uit 
die dood roep. Nou wil ons deur sy 
genade geroep en verwerdig word om 
smede-arbeiders van God” te wees, 
wat met vrees en bewing ons saligheid 
(heiligmaking, roeping en dus ook huis- 
besoek) werk, gedra deur die geloof 
,dat dit God is wat in ons werk, beide 
om te wil en om te werk, na sy wel- 
behae”. Nou is ons afhanklik en oot- 
moedig en nou volhard ons in die 
gebed en nou glo ons in Gods genade 
en pleit ons op sy beloftes. Nou word 
ons verantwoordelikheid deur die uit- 
verkiesing van God nie ondermyn nie, 
maar gedra. Ons weet ook dat ons die 
byl is wat God hanteer. Hoe goddelik 
en onfeilbaar sekuur sal daardie slae 
van God nie wees nie. Wee, die byl 

wat homself wil hanteer. Ons weet nou 
dat ons die saag is wat God trek. Wee, 
daardie saag wat homself wil trek. O, 
watter troos is dit, as ons ons huis- 
besoek so deur die geloof as die saak 
van God en nie ons eie saak mag sien 
nie. Die geheim lê hierin om ,,altyd oor- 
vloedig te wees in die werk van die 
Here en te weet dat u arbeid nie te- 
vergeefs in die Here is nie”. So sal ons 
onbeweeglik en standvastig wees. Dan 
mag ons op rotse ploeg, dan mag ons 
verpletterende teleurstellings onder- 
vind, dan mag ons niks meer sien nie, 
maar nogtans glo ons, dat ons ,,nutte- 
lose diensknegte” is wie se werk nie 
nutteloos, ydel en tevergeefs is nie. 
Want as God die Here ons kan ge- 
bruik dan gebeur daar altyd iets, dan 
ontvang God altyd die eer, of dit ten 
lewe of ten dode is. 


Die vraag ontstaan egter: wat sluit 
hierdie uitgangspunt uit en wat sluit 
dit in? Dit sluit alle hoogmoed en te- 
gelyk alle moedeloosheid uit. Hoog- 
moed en moedeloosheid gaan saam. As 
ons in eie krag werk en in die ver- 
wagting van ons eie insig, mense- 
kennis, roetine, liefde, geduld en me- 
todes, waarmee ons soveel ,,sukses” 
gehad het, dan word ons hoogmoedig 
en maak ons ons skuldig aan afgode- 
diens, deurdat ons van al daardie, op 
hulself goeie en onmisbare dinge, iets 
gaan verwag wat ons alleen van die 
Gees en Woord van God mag verwag. 
Dan dien ons sielkunde en metode nie 
meer nie, maar dan heers hulle. Dan 
loop ons groot gevaar dat ons meer 
afhanklik is van, en dat ons sterker 
voel in ons metode as in die Here ons 
God, wat ons ,hart van steen” kan 
wegneem, en ons 'n ,hart van vlees” 
kan skenk. U begryp wat ek nou be- 
doel: ons mag aan die skepsel (in ons 
geval die sielkunde, metode, ywer en 
trou) nooit die plek van die Skepper 
gee nie. Die Skepper moet ons be- 
heers en die skepsel mag dien. Wan- 
neer ons met volle erns alle skepsele, 
alle middele, alle kennis en liefde by 
ons huisbesoek gebruik, bly dit alles 
nog van die tweede-orde en bly ons 
ten diepste, diep afhanklik van die 
Here, wie die oë van blindes laat oop- 
gaan, stommes laat praat, en dooies 
opwek. As sê ons hoogmoed gebreek 
word, ervaar ons tegelykertyd die 

Turksvy (4) 


KEN HY 
MY 
NOG? 


En ken twee mense met 'n geheue 
wat vir my bo-menslik lyk. Die een is 
prof. C. H. Rautenbach, vroeëre rektor 
van die Universiteit van Pretoria. Die 
ander een was oorlede ds. Simon Ver- 
mooten. Ds. Vermooten se sterk punt 
was veral om mense se name te ont- 
hou en allerhande klein dingetjies, 
byvoorbeeld dat dit klein Sarie is wat 
verlede jaar mangelontsteking gehad 
het en nie Annatjie nie. 


Nou is ek nie een van hierdie buiten- 
gewone mense nie. Ek is 'n doodjge- 
wone mens — ek onthou baie mense 
se name, letterlik honderde mense se 
name. Party mense wie se name ek 
onthou, is van byna veertig jaar ge- 
lede. My werk is egter van sodanige 
aard dat ek die afgelope dertig jaar 
en meer met duisende mense gewerk 
het. Baie se name onthou ek, maar die 
meeste onthou ek nie. Die oorgrote 
meerderheid se gesigte onthou ek, 
maar waar, onder watter omstandig- 
hede en in watter hoedanigheid ek die 
bepaalde persoon leer ken het, onthou 
ek nie meer nie en daarom onthou ek 
ook nie meer sy naam nie. 


Nou kom so 'baie mense met die 
vraag: ken jy my nog? Of nog erger: 
onthou jy nog my dogtertjie? Jy het 
haar gesien toe sy twee jaar oud was 
— onthou jy haar nog? 


As mense so maak, voel ek bitter 
verleë. Ek voel so omdat ek vir een 
of ander rede voel dis iny plig om 
hulle name te onthou — ek behoort 
te weet wat die tweejarige dogtertjie 
dertig jaar gelede se naam was, al is 
Sy nou al lankal self 'n ma. Ek kan ook 
nie sommer sê ek onthou hom of sy 
naam nie meer nie, want ek is bang ek 
maak hom seer. 


Dis seker maar 'n eg menslike swak- 
heid. Jy ken jou eie naam so goed en 
dis vir jou so belangrik dat jy nie kan 
begryp dat iemand anders dit nie ont- 
hou nie. Maar ons kan mense baie 
verleentheid spaar deur nie reguit vir 
hom te vra: ken jy my nog nie. Sulke 
vrae het my al so baie leuens laat ver- 
tel dat ek nie graag daaraan wil dink 
nie. Ek troos my daaraan dat dit wit 
leuens is, want ek vertel die leuens 
met die opregte bedoeling dat ek ander 
mense nie wil seermaak nie. Maar wat 
my onrustig maak, is die vraag: is daar 
So iets soos 'n wit leuen? 





“Doring” 


Waarom wil jy 
Geloofsbelydenis doen? 


— MY ANTWOORD DAAROP 


Ek het so pas 'n jaar gekatkiseer om 
te weet wat gelooi is en hoe om ge- 
lowig te lewe. Elkeen wat deur die 
Heilige Gees tot die geloof kom, moet 
'n openbare belydenis van haar of sy 
geloof voor God en sy gemeente doen! 
Ek probeer 'n kind van die Here te 
wees en daarom wil ek my met die 
Here verbind, wil ek deur Hom aan- 
geneem word. Jesus se Naam beteken 
Verlosser” of ,,Saligmaker”; daarom 
wil ek Hom aanneem as my Verlosser 
en Saligmaker — omdat Hy my eerste 
aangeneem het. (Johannes 1). As ek 
ook deur sy kerk ,,aangeneem' word, 
word ek sodoende deur die geloof 'n 
lid van Christus en kan ek daardeur 
deel hê aan sy salwing en 'n Christen 
genoem word. Hiermee gaan nou my 
ouers se doopbelofte oor op myself. 
Om aan Christus te behoort beteken 
ook om aan sy kerk te behoort en om 
sodoende 'n deel van sy gemeente te 
word, wat tot die ewige lewe uitver- 
kies is. (Want ,,kerk” beteken: ,,wat 
aan die Here behoort”). Ons geloof 
word versterk deur die gebruik van 
sakramente en as ek belydenis doen, 
mag ek nagmaal gebruik en daardeur 
my geloof versterk. Die nagmaal ver- 
sterk my in die wete dat Christus se 
liggaam gebreek is en sy bloed vergiet 
is om my sondes te vergewe en my 
te red. Die nagmaal herinner ons ook 
daaraan dat almal wat in Jesus Chris- 
tus glo — (die kerk) — moet hierdie 
eenheid nie slegs met woorde nie, 
maar ook met die daad teenoor mekaar 
bewys. Ek sal nagmaal kan gebruik 
slegs as ek deur die Gees tot die ge- 
loof gekom het. Al is daar nog balie 
swakhede en sondes wat nog teen 
my wil in my oorgebly het, mag ek t6g 
nagmaal gebruik om my geloof te 
versterk en sodoende teen die bose 
te stry deur die krag van die Heilige 
Gees. Sy Gees oortuig my van sonde 
maar ook van vergifnis. 

Ek word graag belydende lid van die 
Ned. Hervormde Kerk waarin ek ge- 


doop en opgegroei het, die kerk wat 
ek lief het. In die besonder kan ek 
nou bydra tot die uitbreiding en groei 
van sy koninkryk en my kerk. As ek 
belydenis van geloof gedoen het, kan 
ek ook deel hê aan die ander sakra- 
ment naamlik die doop. Hoe tragies 
Sou dit nie gewees het as ek 'n kindjie 
sou hê en die kindjie nie ten doop kan 
hou nie! Geloofsbelydenis is die 
drumpel tot 'n nuwe lewe in Christus. 


Selna Visser 
(Katkisant, Ned. Herv. 
gem. Potchefstroom- 

Noord) 


OPMERKING: Hierdie stukkie werk 
kom so reg uit die hart van 'n katki- 
sant in my gemeente. My versoek aan 
alle katkisante was: gaan sit en skryf 
vir my 'n antwoord op die vraag: 
“Waarom ek belydenis van geloof wil 
doen.” In Selna Visser se antwoord lê 
'n paar sake om oor na te dink. Daarom 
stuur ek dit aan ,,Die Hervormer”. 

Ds. P. J. Theo Koekemoer 


HUISBESOEK DEUR 
DIE OUDERLING 


CO] Vervolg van vorige bladsy 

troos, dat waar die ootmoed die hoog- 
moed oorwin, moet die moedeloosheid 
vir 'n onverwoesbare geloofsoptimisme 
plek maak. Waar ons nou met alle krag 
gesê het dat nog nooit een buisbe- 
soeker deur sielkundige metodes en 
opofferende liefde, een mens kon 
bekeer het nie, wil dit nie sê dat alles 
nou waardeloos en onbelangrik is nie. 
Nee, die Here het eenmaal in sy wel- 
behae besluit, dat sy hartvernuwende 
werk deur middel van mense moet 
geskied. God self, sluit die mens met 
al sy gawes en al sy verantwoordelik- 
hede in. Daarom eis die Here van elke 
huisbesoeker wat Hy ook tegelyk wil 
skenk ,,Hy, Wie ons roep is getrou, 
wie dit ook sal doen.” 

(Word vervolg) 








FAFA MARINA VAKANSIE-OORD 


115 Fantastiese, luukse 
woonwastandplase, elk- 
een met sy eie private 
badkamer, toilet en op- 
wasplek. Woonwaens is 
Ook op die terrein te huur. 





Vir nadere besonderhede skryf 
aan: 


Privaatsak, Ifafa Strand, 4185. 






Ifafa Marina Agencies, 






Foon 20. 

DIE STRYD 


VAN DIE KERK 


Inleiding 

lIr. 1557 het die Portugese 'n neder- 
setting met die naam Macau by die 
mond van die Cantonrivier in Sjina 
gevestig. Hierdie nedersetting het 
baie gou die plek van vermenging 
tussen CO. ste en Weste geword. Kerk- 
geboutjies het verrys en Macau het 
die afspringplek van die Christendom 
in Sjina geword. 


DS. J. P. NAUDE 





Van die klein suksesse wat die 
Rooms-katolieke Valignano en Ricci in 
daardie tyd met hul sendingwerk ge- 
had het, het die Christelike kerk oor 
baie bloedige teenslae en volgehoue 
stryd heen sy 'hoogbloeitydperk in 
1925 beleef toe daar 8158 Protes- 
tantse sendelinge (met ongeveer 'n 
gelyke getal Rooms-katolieke sende- 
linge) in Sjina werksaam was. Die 
Roomse lidmatetal het op 3 miljoen 
gestaan terwyl die Protestantse on- 
geveer 400 000 getel het. 

Die Rooms-katolieke kerk was die 
enkele kerklike denominasie wat die 
sterkste verteenwoordig was. Die 
Protestantse sendingaksie was verdeel 
in talle sendinggroepe afkomstig uit 
Europa en Amerika wat elkeen sy eie 
een van die evangelie gehad 
et. 

Ten spyte van hierdie verdeeldheid 
het die Christelike kerk oor die alge- 
meen in die eerste helfte van die 20ste 
eeu matige sukses beleef. 


Die bamboesgordyn val 

Op 1 Oktober 1949 is in Peking op 
die Tien An-menplein die Sentrale Re- 
gering van die Volksrepubliek van Sjina 
uitgeroep met Mao Tse-tung as voor- 
sitter en Chou En-lai as eerste minister 
en minister van Buitelandse Sake. Die 
kommunisme met sy gees van rewo- 
lusie en stuwende idealisme om 'n 
Sjinese wêreldoorheersing daar te stel, 
het die Sjinese volk in besit geneem. 
Nuwe denkwyses en 'n nuwe gees het 
die verbeelding van die eeue lange 
vernederde en gefrustreerde volk aan- 
gegryp. 'n Nuwe leefswyse, waarin 
daar vir die Christelike kerk nie meer 
ruimte is nie, het tevoorskyn getree. 

Die evangelie van Jesus Christus 
en die leerstellings van Mao Tse-tung 
kan nooit langsmekaar bestaan nie. 
Daarom het die kommuniste dadelik 


IN KOMMUNISTIESE 





Die skrywer. 


die stryd teen die Christendom aan- 
gesê deur die kerk van al sy eiendom- 
me te onteien. Van die eiendom wat 
in slegs Rooms-katolieke kringe ont- 
eien is, tel onder andere 3 universi- 
teite, 189 middelbare skole, 1500 laer- 
skole, 216 hospitale en 254 weeshuise. 

Op 1 Oktober 1949 het die kommu- 
nistiese bamboesgordyn tussen Sjinese 
en Christelike kerk geval. 


Buro vir godsdienstige aangeleenthede 


In 1950 het die kommunistiese be- 
wind in Sjina die Buro vir Godsdiens- 
stige aangeleenthede in die lewe ge- 
roep as 'n orgaan om die kerklik- 
godsdienstige lewe ta beheer en 
uiteindelik oor te neem. Die amptenare 
van hierdie buro moes polities betrou- 
baar wees, 'n sekere opvoedkundige 
standaard 'bereik het en ondervinding 
in ondersoekmetodes en navorsing 
gehad 'het. (Geen kennis van enige 
godsdiens was nodig nie. 

Die hoof van hierdie buro was 
Hsiao Feng, 'n student in die letter- 
kunde. Hy het in sy studies gekon- 
sentreer op werke van Goethe, Turge- 
nev, Balzac en Mao Tun. Sy twee 
kollegas by die buro was Ma Hao, 
hoof van 'n radiodiens en Yao Yen, 
voorheen in bevel van die propaganda- 
afdeling van die Kommunistiese Party. 

Die arbeidsveld van Hsiao Feng se 
buro het die volgende aktiwiteite be- 
hels: 

Om alle godsdienstige organisasies 
se aktiwiteite te ondersoek; 

om alle godsdienstige aktiwiteite te 
beheer; 

om die godsdienstige program van 
die regering ten uitvoer te bring; 

om deur middel van propaganda, 
godsdienstige leiers polities sensitief 
te maak; 

om kerkleiers wat aggressief weer- 
stand bied, te elimineer; 

om besoekende kerkleiers van die 
buiteland te onthaal. 

Die buro het spoedig nê sy stigting 
begin om 'n volledige verslag oor elke 
kerk, sekte en godsdienstige beweging 
saam te stel wat 'n omvattende hoe- 
veelheid gegewens oor die lidmate, 
organisasie, leerstellings en eiendomme 
verstrek het. Besluite van alle kerklik- 
godsdienstige vergaderings moes daag- 
liks aan die bure voorsien word terwyl 
elke predikant, pastoor en priester hul 
preke vir sensordoeleindes aan die 
buro moes voorlê. é 

Hsiao Feng het gereeld as hoof van 
die buro kerklike en ander godsdien- 
stige vergaderings toegespreek. In 
hierdie toesprake het hy die soge- 
naamde ,,godsdiensvryheid” van die 
Kommunistiese Party verkondig. Hier- 
die godsdiensvryheid het die volgende 
drie sake bevat: 

Godsdienstige mense het vryheid; 

nie-godsdienstige mense het ook 
vryheid, insluitende om alle godsdienste 
te opponeer. (Godsdienstige mense 
het gewoonlik nie van hierdie laaste 
sinsnede kennis gedra nie); 

alle mense het die vryheid om hulle 
godsdienstige oortuigings te verander. 

Die tweede hierbo 'het prakties ge- 
impliseer dat elke godsdienstige groep 
se aktiwiteite tot sy eie gebou beperk 
was. Die rede vir hierdie beperkende 
maatreël sou dan wees om godsdien- 
stige groepe teen inmenging van die 
nie-godsdienstige groepe te beskerm. 
Die maatreël sou dieselfde beskerming 
aan nie-godsdienstige groepe teen in- 
menging van godsdienstige groepe ver- 
leen. 

Op die oog af het hierdie reëling van 
die buro regverdig gelyk, maar effek- 
tief het dit die uitwerking gehad dat 
geen godsdienstige saamtrek, toe- 
spraak of die verspreiding van Christe- 
like leesstof buite die geboue van die 
godsdienstige organisasies mag plaas- 
gevind het nie. 

Die oënskynlike goedgesinde reëling 
was niks anders nie as 'n inteligente 
maatreël om die invloed van die Chris- 
telike kerk in die openbare lewe vinnig 
en doeltreffend in te kort. 

(Word vervolg) 


DIÉ VERHOUDING TUSSEN DIE 
NEDERLANDSE EN 
SUID-AFRIKAANSE KERKE 


Hierdie verhouding wat in die ver- 
lede stewig en hartlik was, is besig 
om almeer te verflou. Toe was die 
Nederlandse kerke ons voed-aar waar 
ons predikante vandaan gekom het en 
ons studente gegaan het vir verdere 
studie. Maar toe die Nederlandse lands- 
en kerklike owerhede al onvriendeliker 
en selfs vyandig teen ons geword het, 
teen ons volk en kerke, het ons van 
mekaar weggedrywe. Met dankbaar- 
heid meld ons egter dat ons onder die 
sogenaamde swygende meerderheid 
nog baie warme vriende het. 





JOH. DREYER 





NEDERLAND EN DIE NEDERDUITSE 
GEREFORMEERDE KERK 


Op 5 November 1842 is, blykbaar 
onder die invloed van die Skotse pre- 
dikante, wat veral deur die bemoeiing 
van Engelse goewerneurs aan die Kaap, 
soos Lord Charles Somerset en Sir 
Harry Smith, die meerderheid onder 
die predikante in die sinode gehad het, 
die naam van die kerk verander van 
Nederduitsch Hervormd in Nederduitse 
Gereformeerd. Vanaf dié tyd het die 
kerk toe al losser geword van die 
Nederlandse Hervormde moederkerk. 
Die studente gaan toe nie meer alleen 
na Utrecht in Nederland vir verdere 
studie nie, maar na Edinburg in Skot- 
land. Onder invloed van die Skotse 
dominees soos die Murrays en ander, 
en van predikante soos Van der Lingen 
in die Paarl en ander kom 'n Meto- 
distiese vlaag in die Ned Geref. Kerk 
wat verdere vervreemding van die 
Hervormde Kerk in Nederland bewerk- 
stellig. En toe kom die hofsaak in ver- 
band met die moderne rigting van dr. 
Kotze en ds. Burgers en dit drywe die 
Ned. Geref. Kerk in die Kaap nog ver- 
der weg van die Nederlandse Her- 
vormde Kerk wie se leiding dié tyd 
in die hande was van manne wat die 
invloed van die Franse Rewolusie 
ondergaan het. 


Met die afskeiding uit die Hervormde 
Kerk onder die leiding van die ener- 
gieke en bekwame organiseerder, dr. 
Abr. Kuyper, in die tagtiger jare van 
die vorige eeu, het die naam gerefor- 
meerd en alles waarvoor dit staan, 
veld gewin op die naam hervormd ook 
in Suid-Afrika. Die gevolg van dit alles 
was dat die Ned. Geref. Kerk in die 


negentiger jare van die vorige eeu die 
band met die Hervormde Kerk in Ne- 
derland opgesê en dit vervang het met 
die band met die Gereformeerde Kerk 
aldaar. Toe het die Ned. Geref. stu- 
dente ook al minder vir verdere studie 
gegaan na Edinburg en Utrecht en al 
meer na die Vrye Universiteit van dr. 
Kuyper en die Gereformeerdes. 


Nou na driekwart eeu is dié band 
besig om verbreek te word van die 
kant van die Ned. Geref. Kerk en dit 
om rede van die dwaalleer wat nou in 
die Nederlandse Kerk geduld word, 
maar blykbaar hoofsaaklik as gevolg 
van die verskil oor ons volkerever- 
houdings. 


DIE GEREFORMEERDE KERK 


Hierdie kerk, wat tot stand gekom 
het in 1859 deur afskeiding in die 
Transvaal vanuit die Hervormde Kerk 
en in die Kaap en die Vrystaat uit die 
Nederduitse Gereformeerde Kerk is 
gelei deur ds. D. Postma uit die Chris: 
telike Gereformeerde Kerk in Neder- 
land, wat ongeveer 50 jaar voor die 
Gereformeerde Kerke ook uit die Her- 
vormde Kerk in Nederland afgeskei het. 
Maar met die opkoms van die Gere- 
formeerde Kerke in Nederland en deur 
die invloed van die professore van die 
Vrye Universiteit op sulke manne soos 
J. D. du Toit en Ferdinand Postma is 
die bande van die Gereformeerde Kerk 
in Suid-Afrika verslap met die Christe- 
like Gereformeerde Kerk en versterk 
met die Gereformeerde Kerke. 


Maar nou het die breekpunt van dié 
band ook plaasgevind. Ook hier is die 
beswaar teen die Gereformeerde Kerke 
in Nederland se steun aan terroriste 
wat ons land bedreig, maar tog bietjie 
anders as in die geval van die Ned. 
Geref. Kerk is in die Gereformeerde 
sinode die groot beswaar die leerstel- 
lige afdwaling van 'n professor aan 
die Vrye Universiteit, naamlik Kuitert 
en 'n studente-leraar aan dieselfde 
Universiteit, naamlik Wiersinga, wat 
albei deur die Nederlandse Gerefor- 
meerde sinode nog gehandhaaf word. 
Die teleurstelling in die nuwe koers 
van die Gereformeerde Kerke in van 
die Vrye Universiteit in Nederland is 
des te groter, omdat albei vir ongeveer 
'n driekwart eeu die bakermat asook 
die arsenaal was van die gereformeerd- 
heid. 


DIE NEDERUITSCH HERVORMDE 
KERK 


Hierdie kerk is deur Jan van Rie- 
beeck en sy manne na die Kaap die 
Goeie Hoop gebring. Van Riebeeck self 
is gedoop in die Hervormde gemeente 
van Culemborg destyds nog, naas die 
klein Lutherse Kerk, die enigste kerk 
in Nederland gebore uit die Reformasie 
in die Nederlande in die tweede helfte 
van die sestiende eeu. 


Vanaf die eerste jare aan die Kaap 
tot met die oorname deur Engeland 
aan die begin van die 19de eeu was 
die predikante van die Hervormde Kerk 
aan die Kaap met die uitsondering van 
'n paar Duitsers almal Hollanders. Met 
die voortplanting van die Hervormde 
Kerk saam met die Voortrekkers na 
Transvaal het die band met die Her- 
vormde Kerk in Nederland sterk ge- 
word, veral deurdat die Kaapse pre- 
dikante onder die invloed van die 
Engelse bewind aldaar die Groot Trek 
sleg gesind was en nie beroepe na 
Transvaal wou aanneem nie. Die be- 
roep op Nederlandse predikante het 
nie op dowe ore geval nie. Ds. Dirk 
van der Hoff, die voorloper onder die 
Transvaalse predikante, gevolg deur 
di. Van Warmelo, Smits, Begemann en 
Van Heyningen het wel gekom en 
daardeur is die band met die Neder- 
landse Hervormde Kerk versterk. Die 
Transvaalse kerk het grootliks gepro- 
fiteer deur hierdie band. Toe die 
Hervormde Kerk deur die kerkverenig- 
ing in 1886 'n swaar slag toegedien 
is, het die Nederlandse kerk weer 'n 
helpende hand toegereik. Ds. Godde- 
froy het gekom en die lamgeslane 
gemeentes van die Hervormde Kerk 
weer georganiseer, gevolg deur sulke 
manne soos di. Van Belkum, Brandt, 
Barger ensomeer, wat almal groot werk 
vir die kerk gedoen het. En met die 
begin van ons kerk se teologiese 
opleiding in Pretoria is weer na die 
Hervormde Kerk in Nederland opgesien 
om hulp en het ons vandaar gekry die 
bekwame Ou Testamentikus prof. B. 
Gemser, en 'n hele span studente het 
in Utrecht en Groningen onder Her- 
vormde professore afgestudeer. Maar 
vanaf die jongste wêreldoorlog het 
daar verwydering gekom. Die twee 
kerke het nie meer langs dieselfde 
vuur gesit nie. Die linkse partye in 
Nederland het in kerk en staat al ster- 

UIT GEMEENTES 


Op 14 Junie 1975 is die gebou in- 

gewy. By daardie geleentheid is die 
welkomswoord nog deur wyle oudl. 
Karel Buitendag uitgespreek, wat en- 
kele dae daarna oorlede is. Wanneer 
die gelowige die huis van die Here 
betree, dan is hy dankbaar om in daar- 
die gebou die geloof, toewyding en 
offerbereidheid wat God in die harte 
van sy kinders gewerk het, te mag 
sien. 
Ons het rede om te beweer dat hierdie 
kerkgebou 'n besondere gebou is. 
Dank en waardering wil ons daarom 
ook aan die boukommissie, argitekte 
en bouaannemer rig. Wat veral van 
betekenis is met so 'n projek, is die 
vraag na die behoeftebepaling: wat 
verwag 'n bepaalde gemeente in sy 
eie omstandighede van 'n kerkgebou? 
Daarna vereis dit natuurlik intense 
studie, beplanning en eerlike, onbe- 
vange en onbevooroordeelde jimple- 
mentering. 

Afgesien daarvan dat die gebou 
elemente moet bevat wat die erediens 
aan God sal dien en tot sy reg moet 
laat kom, moet die gebou tog ook 
funksioneel wees. Wat die funksionele 
aanbetref was daar vir ons 'n paar sake 
wat primêr was: STILTE. Om 'n ruimte 
te kon skep waarin God geloof kan 
word en in stilte na Gods Woord ge- 
luister kan word buite bereik van die 
steurende trillings van die lawaai en 
geraas van ons geoutomatiseerde wê- 
reld. Die WNNR beskik oor gegewens 
wat aandui dat geraas 10% jaarliks in 
elke gebied toeneem. Aangesien die 
kerkgebou so te sê teenaan die Won- 
derboomlughawe geleë is, was die 
gemeente wys om opdrag te gee dat 
die kerkgebou klankdig moet wees. 

Hierdie klankdigheid en lugreëling 
het natuurlik meegebring dat sekere 
nie-noodsaaklike konstruksies met die 
Oog op latere voltooiing eers agterweë 
gelaat moes word, naamlik die ingangs- 
poort (toring), die binnehof asook 
kleedkamers vir die verhoog van die 
saal (wat ook nog kategese-klaska- 
mers sal wees). Alles is egter so 
ontwerp dat daar niks aan die be- 
staande gebou afgebreek hoef te word 
wanneer die een na die ander projek 
voltooi word nie. 

Verder moes die vinnige groei van 
die gemeente in gedagte gehou word. 
Daar moes dus vir ten minste 500 
munisipale sitplekke ruimte gemaak 
word. Maar sou so 'n gebou ten volle 
benut kan word in die huidige lewens- 
omstandighede van die gemeente, as 
die hele ruimte slegs vir twee uur per 
week vir die erediens gebruik kan 
word? Ons ideaal is verwesenlik deur- 
dat hierdie lastige vraag oorkom is 











Wonderboom se kerk 

Die nuwe kerkgebou van die Ned. Herv. gemeente Wonderboom 


SIMBOLIEK: Wanneer die ingangspoort voltooi gaan word, sal van die sim- 
boliek van die kruis en die boom gebruik gemaak word om uitdrukking te gee aan 
die jubellied van die gelowige: 


U kruis, die boom van nuwe lewe, 
het Edenspoort weer oop laat gaan. 


Vanselfsprekend wou ons die simboliek van die boom gebruik wat in soveel 
fasette in die Bybel voorkom, omdat die gemeente die naam Wonderboom dra. 

Die CHRISTUSMONOGRAM is by die doopvont aangebring om die verkon- 
diging van die verlossingsdaad van God, die Alfa en die Omega, deur die versoening 
aan die kruis, waar Hy in Christus ons sondestraf gedra het, sy bloed vir ons 
gestort het, waarvan die doopsakrament getuig, te simboliseer en te beklemtoon. 

Die X wat met ons letters ch getranskribeer moet word, is 'n Griekse letter 
wat nie in ons alfabet voorkom nie, naamlik die chi (as gie uitgespreek) maar die 
,9” word sag uitgespreek waar die klank voor teen die verhemelte gevorm word). 
Dit verteenwoordig dus die eerste twee (in Grieks een) letters van die naam 
CHRISTUS. ' ” ) 

Die P wat sê oor die X geplaas is dat sy vertikale lyn die kruispunt van die X 
sny, maar wat bo die X verby staan, is die Griekse hoofletter R, wat dan ook die 
tweede letter van die naam van Christus verteenwoordig. 

Aan weerskante van die X, horisontaal met die kruispunt van die X, kom dan 
die letters Alfa en Omega voor, wat die eerste en laaste letters van die Griekse 
alfabet is. So simboliseer die Christusmonogram die eenheid van God die Vader 
en God die Seun, Christus Jesus ons Verlosser. ) os 

Die kanselkleed: Die wit duif wat neerdaal herinner aan die Heilige Gees wat 
by die doop van Jesus ,,soos 'n duif” neergedaal het. Die wit agtergrond waaroor 
die woorde ,My vrede gee Ek julle” geskryf staan simboliseer die lig wat van God 
Kom en in die duisternis skyn, en wat deur die duisternis nie oorweldig kon word 
nie. Deur sy Gees en Woord gee God vrede aan ons wat lig in ons lewe bring, en 
dit deur die verkondiging van Gods Woord. st j 

Ons is dankbaar teenoor God vir die geloof wat Hy in die harte van sy kinders 
gewerk het vir getroue en toegewyde diens aan sy heilige Naam. 


N.H.B. 





met die beplanning van die kerkruimte 
(AOO sitplekke) wat in die saal in ver- 
groot kan word, sodat enige getal vanaf 
300 tot 700 sitplekke aangebied kan 
word. Die gemeente beskik dus nou 

ook oor 'n saal wat dan veral vanweë 
sy klankdigheid, waar daar geen 
vensters in dié deel van die gebou is 


[7] Vervolg op bladsy 17 


BYBELVERSPREIDING en VERTALING 


S.A. die wereld se 
grootste 
Bybelverspreider 


Die grootste verspreider van volle- 
dige Bybels ter wêreld! Dit is die 
trotse prestasie van die Bybelgenoot- 
skap van Suid-Afrika volgens 'n verslag 
van die Wêreldbond van Bybelgenoot- 
skappe wat pas vrygestel is. Die 
wêreldbond verteenwoordig die 57 na- 
sionale Bybelgenootskappe wat in meer 
as 100 lande oor die wêreld werk- 
saam is. 

Die rekordaantal van 719290 volle- 
dige Bybels is in 1975 deur die Bybel- 
genootskap van Suid-Afrika versprei. 
Hierdie syfer sluit 22929 Bybels vir 
die buurstate Botswana, Lesotho en 
Swaziland in. 

Die hoofsekretaris van die Bybel- 
genootskap, ds. Gerrit van der Merwe, 
lewer kommentaar oor hierdie syfers: 
“Hierdie syfers gee groot bevrediging. 
'n Mens moet egter onthou dat ons 
nie soos die handelswêreld 'n aan- 
vraag vir ons produk skep nie, maar 
alleen probeer om in 'n werklike be- 
hoefte te voorsien. 

,Die meeste van hierdie 719290 
volledige Bybels is teen heelwat minder 
as kosprys verkoop. Sulke verkope 
bring dus vir die Bybelgenootskap 'n 
groot kontantverlies mee. Stygende 
koste van papier, drukwerk en pro- 
duksie sowel as die uitwerking van 
inflasie, beperk die verspreiding van 
Bybels. Omdat die meeste Bybels ook 
nog oorsee gedruk word, het devalua- 
sie 'n bykomende R200000 by die 
koste van oorsese bestellings gevoeg. 

,Die rekord verspreiding van Bybels 
in 1975, het vir die Bybelgenootskap 'n 
groter finansiële krisis meegebring as 
wat nog ooit voorheen ondervind is. 
Die belangrikste aksent bly steeds op 
Bybels teen 'n prys binne elkeen se 
bereik. Om in hierdie aanvraag te voor- 
sien en terselfdertyd die prys van 
Bybels so laag as moontlik te hou, is 
alleen moontlik met die volgehoue 
ruim geldelike ondersteuning deur 
kerke en belangstellendes. 

,Ons behoort tans groter oplae te 
laat druk en 'n reserwe voorraad op 
te bou. Ongelukkig gebeur dit dat die 
bestellings wat ons kan bekostig, ver- 
sprei word, sodra dit van die pers 
kom en ontstaan daar 'n werklike 
kritieke tekort aan Bybels. 

“In 1975 het die Bybelgenootskap 
van Suid-Afrika in totaal 1975440 


Bybels, Testamente, Skrifgedeeltes en 
Seleksies versprei in 82 tale, waarvan 
32 tale van Afrika was. Die verspreide 
Bybels sluit in tale soos Bemba, 
Chewa, Sjinees, Estnies, Fries, Ser- 
wies, Tamil en Tumbuku. Die grootste 
verkopers was Bybels in Afrikaans 
(147 417), Zulu (130887), Engels 
(72239), Xhosa (71517) en Suid- 
Sotho (43 719). 

,Sal Suid-Afrika die wêreld se 
grootste verspreider van volledige 
Bybels vanjaar kan bly? Die antwoord 


hierop word gegee deur die ondersteu- 


ning van kerke en indiwiduele Chris- 
tene want Bybelverspreiding is hulle 
verantwoordelikheid.” 


Die Bybel in 'n 
Boesmantaal 


Op Maandagoggend 15 Maart 1976 
is mei. Terttu Heikkinen en haar Boes- 
mar helper, mnr Tomas /Naukhoe Adam 
beseer toe hulle voertuig oos van 
Oshikango 'n landmyn getref het. 


'n Patrollie van die weermag het op 
hulle afgekom en die beseerdes per 
helikopter na die hospitaal op Oshikati 
geneem. Volgens die eerste berig is 
hulle toestand nie sorgwekkend nie. 


Mej. Heikkinen is 'n Finse sending- 
dame, besig ook met Bybelvertaling. 
Verlede jaar is onder haar toesig en 
met die hulp van mnr. Adam, die 
eerste Skrifgedeeltes in /'Akhoe ge- 
publiseer. 


/'Akhoe is 'n taal uit die Steentyd- 
perk wat deur 'n Boesmanstam in die 
Nkongo-bos in die noordoostelike deel 
van Owambo gepraat word. 'n Onbe- 
kende aantal //Akhoe-sprekendes woon 
ook in die suide van Angola. Mel. 
Heikkinen woon alleen op die sending- 
stasie Ekoka in die Nkongo-bos. 


Hierdie sendingdame het 'n M.A.- 
graad in Engels verwerf in Helsinki in 
1958. Sy het onderrig in Engels gegee 
in Finland totdat sy na haar bekering 
'n roeping na die sendingveld gehoor- 
saam het. 


Gedurende die jare 1965-1969 het 
sy onderwys gegee te Oshikango, die 
grenspos na Angola. Tydens 'n sen- 
dingkonferensie te Kongo, het pastor 
Eirola, die hoof van die sending, gevra 
of sy geinteresseerd is in sendingwerk 
onder die Boesmans te Kongo. Sy het 
ingewillig en na Kongo vertrek, maar 
in 1969 besluit om nog nader na die 
Boesmans te trek, na Ekoka, 


Mej. 'Heikkinen is 'n sonderlinge 
dame wat Fins, Afrikaans, Engels, 
Duits, Kwanyama, /Akhoe en Ekoka 
Kung praat en skrywe. In Mei word 
die eerste Evangelie in /'Akhoe, asook 
Nuwe Leser Skrifseleksies in /'Akhoe 
en Ekoka Kung gepubliseer. 





WONDERBOOM 
SE KERK 

nie, uitnemend geskik is vir kategese 
waar van visuele onderrig gebruik 
gemaak kan word. 


Hopelik sal die nuwe orrel teen die 
einde van hierdie jaar in gebruik ge- 
neem kan word. Hiervoor het die 
susters van die N.H.S.V. hard en fluks 
gewerk, tesame met die offers van 
die susters van die gemeente. 


Die kerkgebou sal voltooi wees 
wanneer die ingangspoort sy simboliek 
van ,die boom van die lewe” en ,,die 
kruis” met die lied in die hart sal dra: 


U kruis, die boom van nuwe lewe, 
het Edenspoort weer oop laat gaan. 


Ds. N. H. Buitenweg 





DIÉ VERHOUDING 
TUSSEN DIE NEDER- 
LANDSE EN SUID- 
AFRIKAANSE KERKE 

ker geword. Die idees van die V.V.O. 
en van die Wêreldraad van Kerke het 
al meer ingang gevind by die kerklike 
en staatkundige leiding en Nederland 
het onder die invloed van allerhande 
linkse groeperinge 'n anti-apartheids- 
houding ontwikkel en soms verval tot 
'n ,hetze' teen S.A. Begryplik het die 
band tussen die twee kerke hierdeur 
gespanne geraak en toe op die jongste 
korrespondensie van ons kerk die 
Nederlandse kerk nie gereageer het 
nie, is daar van 'n amptelike band 
tussen die twee kerke eintlik geen 
sprake meer nie. 

DRINK BY 
U EIE 
FONTEINTJIE... 


Ons sou graag AL die drukwerk 
van die gemeentes van ons kerk 
wou doen. Ongelukkig is dit nie 
so nie. Maar ons weet darem dat 
as gevolg van ons steeds toe- 
nemende kwaliteit, beter diens 
en mededingende pryse, ten 
minste 99% weer by ons laat 
druk. As u die 1% is, ons sou 
u graag by ons wou hê. 


N.H.W.-PERS 


NEDERDUITSCH HERVORMDE 
WEESHUISPERS 


Tel. 77-2188/9 Posbus 18061 
Hercules 0030 


—— U EIE DRUKKERY —— 

Dr. (Collin se 


Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 
NARE HOOFPYNE 
GALAANVALLE 
BITTER MOND 


HARDLYWIGHEID 


GESLAGTE 
LANK 
WORD 


VLEKKE, PUISIES, ENS. 
VLEKKIES VOOR DIE OË 


OPGEBLAASTE GEVOEL 


oe SNELLERIN 
SOOIBRAND 
GEH. GELAA VERTROU. 


Oie oorsaak 'n lui lewer en te veel 
Gal, 


Jie beproefde en beste middel — 


Dr. (Gollin se Gal- 





Garég Nr, D/4 A2A8 


Asparan (OPieabaarg A00 mr 
Kat les 


ede 36 mg. 
j 


Snellerin 


Snellerin sneller 
verligting van pyn. 


BESKIKBAAR BY ALLE APTEKE 


das 71/96 


en Lewerpille 
Prys 35c & 65c van alle Aptekere 
of van 


G. FOURIE 
Posbus 762, Pietermaritzburg 


VERBANDE 


DRIE TEMAS MET AGTERGROND 1 
(Vervolg) 


Spoelstra het geskrywe dat na die 
dood van D. Postma in 1892 'n mili- 
tanter Calvinisme by die Gereformeerde 
kerkleiers te voorskyn begin tree het. 
Ons sou dit liewer kenskets as 'n uit- 
waartse beweging, 'n aktiewer bekend- 
stelling en bevordering van kerksienings 
na buite, 'n deurbreking van die vorige 
neiging tot isolasie. Spoelstra se ver- 
handeling dek die tydperk tot 1899. 
S. du Toit het gevind dat mettertyd 
ergens na 1900 die ,,Postma-rigting” 
wysiging ondergaan het en die plek 
ingeruim het vir 'n Calvinisme in die 
styl van Abraham Kuyper. Die ver- 
andering is 'bevorder deur bepaalde 
invloederyke kerkleiers onder wie dr. J. 
D. du Toit (Totius) gebore 1877 be- 
sondere vermelding kry. Die nuwe 
Calvinisme het natuurlik sy stempel 
afgedruk op die amptelike (Gerefor- 
meerde kerklike onderwysbenadering 
en beleidstelling. Ons verwys hier na 
die eerste artikel van die onderhawige 
reeks. 





PROF. DR. C. H. RAUTENBACH 





Ons uiteensetting sluit by S. du Toit 
se benadering aan en ons het al by 
herhaling na 'n mate van verskuiwing 
ergens na 1900 verwys. Uitgebreider 
vormgewing en motivering van kerk- 
onderwysbeleidsverskille het algaande 
met wisselende skerpte ingetree om 
tot vandag toe amptelik voort te duur. 
Maar gedurende die noodjare '1902- 
1907 was daar groot tussenkerklike 
eenparigheid oor die verlangde skool- 
stelsel ook by wyse van aktiewe ge- 
samentlike weerstand teen die kroon- 
koloniebewind se onderwyss.elsel, be- 
liggaam in Wet nr. 7 van vroeg 1903. 
Daarmee raak ons besig met die eerste 
paragraaf van 'n hoofstuk eietydse 
Suid-Afrikaanse kerkgeskiedenis met 
'n gereelde keerkant in die kerke se 
onderwysbeleidstellings. 

In die weerstand van 1902-1907 teen 
die imperiale regering se onaanneem- 
like onderwysstelsel was die wesen- 
likste strydpunt: ouerseggenskap in die 
onderwys. En die twispunt het sy kon- 
kreetste gestalte gekry in die eis van 
ouerseggenskap by die aanstelling van 
onderwysers. Die wet van 1903 het 
onder andere voorsiening aemaak vir 
kostelose skoolonderwys, gereelde By- 
'belonderrig en dergelik meer. Maar 
daar was aeen ruimte gelaat vir enige 
ouerseggenskap nie, ook nie in die 
proses van onderwysersbenoemina en 
aanstellina nie, 


en PERSPEKTIEWE 


(16) Vervolgreeks 


Daarteenoor is stelling ingeneem 
deur die CNO-aksie vanaf die tweede 
helfte van 1902, geinisieer deur oud- 
onderwysmanne van die voormalige 
ZAR. Die aksie is spoedig in 1903 reeds 
gedra deur die drie kerke en daarna 
gestut deur die opkomende politieke 
vleuel van die verowerdes, die Het 
Volk-party, onder aanvoering van oud- 
generaals van die oorlog en oudfunk- 
sionarisse van die staat. Soos gesê 
die kernpunt was die verlangde ouer- 
seggenskap by die aanstelling van leer- 
kragte — die skoolonderwysbeheer- 
patroon veral ten opsigte van die be- 
voegdheid van ouerliggame of verteen- 
woordigers tot aanstelling van onder- 
wysers. Kan die skoolonderwys in 'n 
Christelike maatskappy gevoeglik deur 
die staat en sy organe, onderworpe aan 
voorskriftelike adviserende ouermede- 
seggenskap, beheer word al dan nie? 
Of moet andersins die deurslagge- 
wende seggenskap by verkose ouer- 
verteenwoordigers, wat rekening moet 
hou met regeringsvoorskrifte oor die 
gehalte van die skoolonderrig en derge- 
like beroepsmatige en vakkundige aan- 
geleenthede, berus? 


Daardie saak was ook met Onder- 
wyswet nr. 25 van 1907, die dusge- 
noemde Smutswet, wat wet nr. 7 van 
1903 vervang het, gesien as die sen- 
traalste punt. Maar dit het na 1908 ook 
die wentelpunt geword vir die ampte- 
like tussenkerklike teenoormekaarstel- 
ling, van Christelike staatskole met 
ouermedeseggenskap teenoor ouer- 
beheerde groepskole met staatsmede- 
seggenskap oor 'bepaalde aspekte. 
Ouerinspraak het dermate fundamenteel 
en aktueel gebly dat die eerste Nasio- 
nale Onderwysraad die minister ge- 
adviseer het om `n plek vir 'n ouer- 
aandeel in die onderwysstelsel in Wet 
nr. 39 van 1967 op die Nasionale 
Onderwysbeleid in te ruim. Dit is na- 
tuurlik ook gedoen. 


Dit sal regtens nie betwis word nie 
dat die staat en die ouers albei ergens 
medeseggenskap oor die onderwys be- 
hoort te hê. Die staat het sy verant- 
woordelikhede vir die toekoms, behoud 
en welwese van die burgermaatskappy 
deur gepaste opvoedende onderwys. 
Ouers het weer op natuurlike en gees- 
telike, insluitende godsdienstige ge- 
loofsaronde, verpligtings ten opsigte 
van die opvoeding van hulle kinders. 
Waar hier sprake is van verpligtings op 
geloofsgronde word die kerk as ge- 
organiseerde geloofsgemeenskap sterk 
in die prent gebring. Op die oog af lyk 
dit na 'n kwessie van die regte vorm- 
gewing aan elk van gemelde instansies 


se bevoegdhede en pligte binne 'n om- 


sluitender verband van Christelike 
gemeenskap-wees, Christelike  ge- 
loofs- en staatsgemeenskap- met 


Christelike skoolwese-wees. Mens sou 
sê: die een én die ander. Maar helaas, 
wat beheer 'betref veral by onder- 
wyseraanstelling was die tussenkerk- 
like verskil meermale: die een éf die 
ander. Die verskil bly uitgekristalliseer 
in die verlangde vorm maar veral om- 
vang van ouerseggenskap by onder- 
wysersbenoeming, raadgewend of fi- 
naal deurslaggewend. Wie stel aan en 
wie adviseer. 

In die voortgesette behandeling van 
die verskilpunt eerstens tussen die 
CNO-bevorderaars en die Britse rege- 
ringsinstansies tussen 1902 en begin 
1907, word deurgaans met die hierop- 
volgende rekening gehou. a) In die on- 
derhawige redeverband bly die beheer- 
patroon, wat in hierdie geval hoofsaak- 
lik onderskei word deur die wetlike 
bevoegdhede om deel te hê aan die 
onderwysersaanstellingsproses, die spil 
waarom dit wentel. b) Die vraagstel- 
ling het in eerste aanleg betrekking op 
die gewensde beheerstelsel vir die 
Suid-Afrikaanse blanke gemeenskap en 
nie op andersgeaarde gemeenskappe 
van ander lande nie. Keuse van 'n be- 
heerstelsel onder 'n nasionale beleid 
weerkaats lewensbenadering, lewens- 
opvatting of lewensleer wat geloofs- 
komponente soos al genoem omsluit, 
en weer gestaaf sal word. Die vakkun- 
dige en professioneel-tegniese van die 
onderwys word meer beinvloed deur 
die uitkomste van die opvoedingswe- 
tenskap. En c) vir sinnige dialoog moet 
in die konkrete Suid-Afrikaanse situa- 
sie duidelik uitgemaak word of, wan- 
neer en in hoever die bevoorkeuring van 
'n onderwysbeheerstelsel met sy im- 
plikasies inderdaad getuig van 'n be- 
duidende geloofskeuse. 

Waar laasgenoemde die geval is, val 
die onderwerp in die kader van ernstige 
Bybels-godsdienstige aangeleenthede, 
dus ook die verkondigingsaspek van 
die kerke se roeping. Dan is dit uiter- 
aard nie net 'n geval waar die een sus 
en die ander so oor 'n middelmatige 
aangeleentheid redeneer en oordeel nie 
Daarom dat ons hierby nie slegs van 
'n verskil van onderwyssienina, -op- 
vatting of -leer rep nie, maar selfs van 
'n onderwys- insluitende opvoedings- 
teologie. Daardeur kan dit verwerking 
afgee van Skrifmatige geloofsbelewing 
in die onderwyssektor 

Reeds vroeg in die uiteensetting is 
daarop gedui dat die ondersoek kan 

voer tot benaderingsverskille oor die 
aard van die Bybelgesag en dit in die 
skoolvakonderrig in verhouding tot die 
aard en status van die uitkomste van 
die verskillende wetensvakke en we- 
tenskappe. Daardie aspek is nog nie 
onmiddellik aan die beurt nie, maar 
kom eers later op die voorgrond. Ook 
is al genoem dat die siening (Bybels- 
teologies) van die staat en sy taak 
naas die roeping van die kerk in die 
wêreld, bespreek moet word. Daarby 
sal die idee van 'n (Christelike staat 
met die ingevoude (Christelike staats- 
onderwysgedagte in die verduideliking 
betrek moet word. 


Bevoorkeurde beheerpatroon kan 
soos opgemerk getuig van 'n vorm van 
geloofsbelyding, van vertroue en ver- 
wagting, met woord en daad. Gelo- 
wiges van Calvinistiese oortuiging het 
tradisioneel 'n sterk hang na sisteem- 
denke, 'n omsluitende raamwerk-bena- 
dering. Sodaniges was daardeur sterk 
geneë om naastenby alle beslissings as 
getuienis van geloofskeuses voor te 
hou, om die dinge wat 'n mens van 
hou tot 'beginseluitings te stempel. 
Inderdaad kan daarin ook sodanige be- 
weegredes gevind word. Maar agterna 
kan by geleentheid blyk dat ander oor- 
wegings en faktore die deurslag kon 
gegee het. Alles in die teologie is nie 
'n weerkaatsing van wat net in die 
Bybel te vind is nie. Die teologie weer- 
kaats ook fasette van die hele kultuur- 
historie. Daarmee moet met heden- 
daagse perspektiewe voortdurend re- 
kening gehou word of die kerk raak 
uit voeling met die wêreld wat ge- 
heilig moet word. 


Onbekend is dit verder nie dat selfs 
'n tradisioneel verklaarde ortodokse 
kerkformasie van uitgesproke Calvi- 
nistiese snit in minder as 50 jaar in- 
grypend kan omswaai met leeruitsprake 
oor fundamentele geloofsaangeleent- 
hede. In die besondere geval was die 
aard van die gesag van Skrif- en bely- 
denisgeskrif ter sprake. Die leeruit- 
spraak daaroor het gevoer tot afsetting 
van predikante en kerkskeuring. Dit 
was in 1926. Maar in 1967, toe die 
leeruitspraak van 1926 nie meer effek- 
tief gefunksioneer 'het nie, het die si- 
node dit tersyde gestel en wat in 1926 
as Skrif- en belydenisgeskrif — aan- 
randings gebrandmerk was, is voortaan 
onder bepaalde leervoorbehoude dulid- 
baar gemaak. Hierdie is `n baie belang- 
rike aktuele gebeurtenis wat wyd uit- 
kring, volgens onlangse berigte tot in 
die skoolvakonderwys in die besonder 
Christelike skole in Nederland. Skrywer 
het 'n uiteensetting daaroor voorberei 


wat nog effens bygewerk en persklaar 
gemaak moet word. Gemelde uiteen- 
setting hou tred met die Bybel by alle 
onderrigaangeleenthede en met die hele 
leer van die aldusgenoemde Christelike 
wetenskap wat iets anders aandui as 
Christelike invloed op wetenskaps- of 
wetensvaksbeoefening. Daardie onder- 
werp kom nog verder op aan die beurt. 
Punt is tans dat sinodale uitsprake met 
groot erns bejeën behoort te word, 
maar hoe amptelik ook al, kan selfs 
leeruitsprake nie altyd aanspraak maak 
op onfeilbaarheid nie soos toegelig 
deur die geskiedenis wat nou net ge- 
noem is. 


Karl Barth se bruikbare siening oor 
die drie gestaltes van die Woordopen- 
baring moet met die nodige versigtig- 
heid gehanteer word. Vir hom was, 
wat gesag betref, primêr die selfmede- 
deling van God in Christus, die mens- 
geworde Woord. Daarna kom die se- 
kondêre gestalte: die Skrifgeworde 
Woord waarin profete en apostels 
mede getuig en antwoord op die eerste 
gestalte. In die derde plek met 'n gesag 
afgelei van die tweede gestalte staan 
die verkondigde woord in `n verskei- 
denheid gedaantes van hiernoumaalse 
toepassing: onderwysing, belydenis- 
geskrifte, kanselboodskappe, herder- 
like skrywes, prediking, kategese, dia- 
konale werksaamhede, kerkbesluite, 
verantwoorde teologiebeoefening en 
dies meer. Solank as wat die gesags- 
rangorde in ag geneem word, kan op 
menslike vlak beter gewaak word teen 
moontlike dwaling. Barth het 'n bly- 
wende onderskeiding ingevoer. 


Dit kan voorts gebeur dat beleids- 
besluite van ʼn amptelike kerkvergade- 
ring wat kerkregtelik daartoe bevoegd 
is en in goedertrou geneem is, te min 
aanklank vind by die kerkmense wat 
nie besondere ampte beklee nie, om 
hulle van harte daaragter te stel. Kon- 
sekwente uitvoering bly agterweë waar 
'n bepaling nie voldoende aanklank op 
grondvlak vind nie. Soiets het ons al- 
reeds opgespoor rondom sommige van 
die besluite van die Gereformeerde 
Sinode van 1869 en ook latere sinodale 
besluite oor die onderwys. Toene- 
mende polarisasie in die onderwys 
langs kerklyne kon in Transvaal na 1869 
te wagte gewees het. Maar soos al- 
reeds in 'n ander verband aangehaal 
het die kerklidmate en burgers van die 
staat tot 1900 oor die kerkarense heen 
saamgewerk vir die instandhouding en 
bevordering van algemene Christelike 
onderwys 'in openbare staats- en 
staatsondersteunde skole onder rege- 
ringsbeheer. Laasgenoemde het die be- 
voegdheid om onderwysers na advies 
van ouerverteenwoordigers aan te stel, 
besit. 


Die kerkpubliek van voor 1900 in die 
twee republieke was predikantliewend. 

Hulle het die verskuldigde eerbied vir 
die besondere kerklike ampsbekleërs 
in aansluiting by artikel 3% van die 
Nederlandse (Geloofsbelydenis en Soos 
in die bevestigingsformuliere te vind, 
gekoester. Daarby het hulle agting ge- 
had vir die amptelike uitsprake van 
bevoegde kerkvergaderinge en sinodes, 
waar die leiding in die reël in die hande 
van gekwalifiseerde teoloë was, wat 
veronderstelde Bybelkenners en skrif- 
geleerdes was. Voorts was die ver- 
onderstelling dat besluite aidaar in 
eerste aanleg aan die Bybel getoets 
word en daarna aan die belydenisge- 
skrifte. Ook is aanvaar dat besluite 
steeds geneem word met biddende 
aanroeping van die Allerhoogste om 
sy leiding. Daarom val dit op wanneer 
die gewone kerkpubliek `n eie gang 
gaan. 


Vir sover en vir solank die owerheid 
se onderwysbeleid en stelsel voldoen 
het aan hulle opvatting van algemene 
Christelike skoolonderwys, het die 
kerklidmate in die republieke hulle 
steun verleen. Maar die oomblik toe, 
soos in 1894 met artikel 26, van Burgers 
se wetsontwerp 'n afwyking gedreig 
het, was daar geslaagde verset namens 
die Christelike publiek. Vermoedelik 
kan ons in daardie toedrag die invloed 
merk van die kerkleer en belyding van 
die ,amp van alle gelowiges” wat in 
artikel 28 van die Konfessie gestel 
word. Dit is op sigself alweer 'n tema 
wat 'n afsonderlike verhandeling deur 
'n kompetente persoon verdien: die 
demokratiserende uitwerking van die 
aangehaalde lid van artikel 28 met be- 
trekking tot die amp van alle gelowiges. 
Hier word ewenwel vir latere berede- 
nering, nou alreeds gestel dat daar op 
die grondvlak van die Afrikaanse kerke 
en dit sluit in lidmate, ouers, onder- 
wysmense en burgers, 'n voortgesette 
tendens is om 'by geleentheid self 'n 
weg van samewerking te soek en te 
vind, veral in die onderwyssfeer, waar 
gemeenskaplike belange, oogmerke en 
take voorhande is. Trouens dit het 'n 
sodanige betekenisvolle tradisionele 
faktor in die konkrete Suid-Afrikaanse 
onderwyssituasie gebly dat die eerste 
Nasionale Onderwysraad grondig daar- 
mee rekening gehou het met beslag- 
gewing van Sy advies aan die Minister. 
Daar was gereken op wye Afrikaanse 
selfs Suid-Afrikaanse steun, waarby 
die kerke sou inval. Die Christelike 
publiek, veral Afrikaanse laat hom net 
tot op `n punt oor kerkaangeleenthede 
polariseer en dan begin die amp van 
alle gelowiges in werking kom. 


Ons keer terug tot die ontwikkeling 
van 1902-1907. Dit is onjuis om voor 
te gee soos al gedoen was, dat die 
grondbeswaar van die verowerdes 
teen wet 7 van 1903 was, dat daardie 

wet nie Christelike onderwys in daardie 
dae se terme beoog het nie. Die ure 
onder die regeringstelsel afgesonder 
vir Bybelonderrig was 80% van die ure 
in die CNO-privaatskole (2 uur per 
week en 21 uur) en was beslis onder- 
handelbaar. Die imperiale bewind was 
bereid om geakkrediteerde godsdiens- 
leraars (predikante) toe te laat om in 
die skool poolshoogte te kry van die 
stand van die onderrig in die Bybelse- 
geskiedenis. Daar was ook voorsiening 
vir predikante om op versoek twee uur 
per week tydens die skoolure hulle 
kerke se kinders te kan dien met kerk- 
like godsdiensonderrig. Skoolinspek- 
teurs soos Maurice White, J. H. Cor- 
bett (onder wie skrywer as skoolseun 
gereeld deurgeloop het). en H. P. Mills, 
het sonder om doekies om te draai 
skerp kritiek op die onvoldoende peil 
van Bybelonderrig in inspeksieverslae 
geboekstaaf waar dit in regeringskole 
die geval was. Die Britse owerheid 
wou in die opsig versoenend optree 
teenoor die 'Hollands-Afrikaanse kerke. 
Maar tevergeefs, daar was aspek(te) 
van die stelsel waarmee die kerke 
hulle net nie versoen het nie. Of was 
die beswaar meer teen die draers van 
die stelsel? 

Ewe verkeerd is dit om geen Bybels- 
godsdienstige en kerklike geloofs- 
gronde teen die regeringstelsel van die 
dae te onderskei nie. Mens mag voorts 
ook nie eensydig die nasionale faktor 
— agterstelling van Hollands as skool- 
vak en skoolvoertaal ondanks die taal- 
artikel in die vredestraktaat van Ver- 
eeniging van 31 Mei 1902-oorbeklem- 
toon nie. 

Die CNO-bevorderaars het onder die 
veranderde omstandighede na die 
vrede van 1902, met groot werklik- 
heidsin en gesonde oordeel gelykwaar- 
dige onderrig van die twee tale Hol- 
lands en Engels vir 'n tweetalige land 
voorgestaan. Ook sou geleidelike oor- 
skakeling na Engels as voertaal plaas- 
vind totdat vanaf standerd 4 die 
skoolvakke om die helfte deur elk van 
die tale geleer kan word. Dit was 'n 
aangepaste billike en realistiese stel- 
lingname. Die verwyt was selfs gemaak 
dat 'n bepaalde CNO-inrigting metter- 
tyd heeltemal van Engels medium na 
'n bepaalde vlak gemik het. 


Die belangrikste diepgaande verskil 
tussen die twee stelsels, die Regering 
en die CNO s'n, wat die gereeldste 
deur die beswaardes onder aanvoering 
van die CNO beweging met die een- 
parige steun en deelname van die 
kerke, by die owerheid aanhangig ge- 
maak is, was die ontstentenis in die 
Regeringstelsel van ouerseggeskap by 
onderwysersaanstelling. Onder die ou 
republieke het die ouers deur skool- 
kommissies 'n raadgewende aandeel 
gehad met aanwysing van kandidate 
vir vakante skoolposte. Onder kroon- 


koloniebewind was aanvanklik niks 
van dié aard vergun nie. Daarmee het 
die kerke hulle nie versoen nie. Nie dat 
medeseggenskap van verteenwoordi- 
gende gekose liggame teen die Britse 
tradisie was nie, inteendeel! Maar dit 
was teen die verbritsingsresep wat 
versweë gespruit het uit die imperia- 
listiese onderbou van die stelsel. Prak- 
ties was dit die erkenning: die onder- 
wysers en onderwyseresse maak die 
onderwys. Hulle meer as iemand an- 
ders, beinvloed gedurig die gees en 
rigting van die skool. 


Die eis om 'n oueraandeel by benoe- 
ming en aanstelling van leerkragte was 
deel van die Boeretradisie wat gestalte 
gekry het in die skoolorde van die re- 
publieke. Daar was dit gesien as 
geloofskeuse. Dit het aangesluit by die 
tweede grond van die huweliksinstel- 
ling soos in die ou formulier opgeneem: 
,Ten tweede moet deur die huwelik 
die mensegeslag gebou word en moet 
die ouers hulle kinders, as dit God 
behaag om hulle die te gee, opvoed in 
die ware kennis en vrees van God tot 
sy eer en tot hulle saligheid.” Dit word 
in die huweliksformuliergebed herhaal. 
Boweal word die geloofsaspek gesterk 
deur die belydenis van die kinderdoop 
soos in artikel 34 van die Konfessie 
beliggaam en soos te berde in ant- 
woord 74 van die Heidelbergse Kate- 
gismus. Daarby behoort ook die belofte 
wat op die derde vraag van die klas- 
sieke reformatoriese doopformulier af- 
gelê word: om die dopeling Christelik 
op te voed en te laat opvoed, volgens 
die leer wat in die Ou en Nuwe Testa- 
ment en in die Artikels van die Christe- 
like geloof (Twaalf Artikels) vervat is, 
ensovoorts. Hierdeur kom geloofsaan- 
geleenthede ter sprake met betrekking 
tot die verlangde openbare onderwys, 
die oueraandeel in die beheer daarvan 
met opsig tot onderwysersaanstelling, 


want onderwysers bepaal gedurig ter 


plaatse gees en rigting van die onder- 
wys. Daarvoor het die ouer 'n belofte 
gemaak voor God en die gemeente. 


Bogenoemde is 'n kernaangeleent- 
heid, wat vroeg en laat deur die CNO- 
bevorderaars gestel is as 'n stuk onder- 
wysteologie as beslaggewing aan 
geloofsbelydenis en geloofskeuse en 
as 'n grondrede in die teenstand ten 
opsigte van die Regeringstelsel van 
1903. Artikel 6 van die CNO-reglement 
het reeds vanaf Oktober 1902 gelui: 
elke skool moet onder die bestuur 
staan van 'n kommissie bestaande uit 
minstens drie lede deur die ouers van 
skoolgaande kinders gekies. Die Het 
Volk-party het op sy kongres van 
Desember 1906, spesiaal belê vir nouer 
samewerking met die CNO-hoofkom- 
missie, artikel 6 van sy program van 
onderwysbeginsels soos hierna gestel: 
elementêre onderwys op koste van die 
staat met erkenning van die regte van 


ouers by wyse van gekose komitees 
in die aanstelling van onderwysers... 
ensovoorts. Die kerke het geloofstaal, 
of teologie ontleen aan die Bybel, ge- 
praat oor die openbare onderwys wat 
normaalweg 'n saak van wetgewing 
in die sfeer van die staatsgemeenskap 
of die politiek is. Redeneerpatrone daar- 
oor was Bybelskerklik georiënteer. 


Vanaf 11 April 1903 het 'n Hoofkom- 
missie vir Christelike Nasionale Onder- 
wys opgetree. Die sewe lede was: die 
predikante H. $. Bosman (voorsitter), 
Petrus Postma (ere-sekretaris), M. J. 
Goddefroy, verder generaal C. F. Bey- 
ers, S. J. Meintjes (meulenaar te Pre- 
toria), advokaat M. E. de Wildt en A. 
D. W. Wolmarans (voormalig lid van 
die Uitvoerende Raad van die ZAR, 'n 
soort minister). Met die jaarkongres 
van 1906 is tot die Hoofkommissie ge- 
kies: die predikante H. S. Bosman, 
Marthinus 'Postma, prof. dr. P. |J. 
Muller en A. J. Louw; verder Schalk 
Burger (laaste vise-president van die 
ZAR), generaal C. F. Beyers en A. D. 
W. Wolmarans (wie se begrafnisrede 
skrywer 'hiervan as sy predikant in 
1928 te Koffiefontein, Bronkhorstspruit 
gehou het). 

Verdere besonder verbandhoudende 
artikels in die tien reglemente van die 
CNO-beweging was | en I wat respek- 
tiewelik gelui het: | dit is die taak 
van die ouers om te sorg vir die op- 
voedig en onderwys van hulle kinders, 
en 1! Die onderwys moet gegee word 
in Protestants-Christelike gees. Laas- 
genoemde het net so gelui in die laaste 
ZAR Onderwyswet van 1892 aeloods 
deur dr. N. Mansvelt. Dit is onder 
andere in indirekte verband daarmee 
dat ons Paul Kruger se opvatting mee- 
gedeel het dat dit tot ,,Christelik” ver- 
ander kan word, wat hom betref. Hy 
het ook sodanige grondwetsverande- 
ring in 1899 voorgestel. 

Op vertoë van 1903 het die bewind, 
verteenwoordig deur luitenant-goewer- 
neur Lawley om skoolkommissies en 
'n oueraandeel geantwoord dat advi- 
serende skoolkommissies oorweeg kan 
word, maar nie met 'bevoegheid om iets 
te sê oor onderwysersbenoeming of 
aanstelling nie. Hoëkommissaris Lord 
Milner het in Julie 1904 aan die Britse 
Minister van Kolonies geskrywe: ,,lt 
would be difficult to carry into effect 
the policy of representative local 
control in educational matters which 
it is... desirable to introduce as soos 
as it can safely be done.” ,,As long 
as we had to face the organized hostil- 
ity of the Dutch Churches (ons onder- 
streep) | have felt that however suc- 
cessful we may Le, our system would 
be exposed to various grave disad- 
vantages.” Milner was in sy hart al te 
bewus dat die samewerking van die 

Hollands-Afrikaanse kerke onontbeerlik 
was vir welslae van 'n staatskoolstel- 
sel. In Junie 1905 is Milner opgevolg 
deur die verstandeliger en toeskietliker 
burggraaf Selborne wat onmiddellik 
toegespitste aandag aan die onderwys- 
stryd gegee het. Hy het reise deur die 
land gemaak om die bevolking en hulle 
siening beter te verstaan en in Desem- 
ber 1905 met sy onderwys memoran- 
dum te voorskyn gekom. Daarin het 
hy laat blyk dat skoolkommissies met 
raadgewende seggenskap oor onder- 
wysersaanstelling en toesig oor skole 
met die godsdiensonderrig, inspekteurs 


daartoe en oor taalonderrig deur die 
kerke te benoem, oorweeg kan word. 


Maar Selborne se vermelding van 
moontlike aanpassings het vroeg in 
1906 op verset en verwerping deur die 
beswaardes gestuit en is vanaf Mei/ 
Junie 1906 amptelik afgewys. In die 
binnekringe van CNO-Hoofkomitee, die 
kerke en Het volk was dit toe al 
bekend dat die mprivaatstelsel deur 
geldgebrek in duie sou stort. CNO se 
'hoofbloei was alreeds in 1905 met 
byna tien duisend leerlinge teenoor 
nagenoeg dertig duisend in die Re- 
geringstelsel. In 1906 het CNO se 
leerlinge met drie duisend gedaal. Nog- 
tans is die verset en verwerping deur 
die leiers verskerp gehandhaaf. 


Vir begrip word vrae gestel. Waarom 
het die CNO-beweging meer geëis ten 
opsigte van ouerseggenskap as wat 
onder die skoolorde van die republieke 


met publieke tevredenheid vergun 
was? Maar waarom was daar alge- 
mene tevredenheid, sodanig dat CNO 
teen '1 Oktober 1907 toe die nuwe 
Skoolwet nr. 25 van 1907 (die Smuts- 
wet) in werking gestel was, prakties 
klaar gelikwideer was. Die Smutswet 
het die adviserende ouerregte van die 
republieke herstel, vaster by wet be- 
vestig en moderner toegepas. Dit het 
nie die uitgebreider en vollediger 
seggenskap oor onderwysersaanstelling 
gegee wat gedurende 1902-1906 geëis 
was nie. Is die gangbare verklarings 
oor die gebeurde voldoende? Daarop 
sal net sover ingegaan word as wat 
nodig is vir die huidige uiteensetting 
met betrekking tot die daarna volgende 
polarisasie oor die akute vraag van 
1902-1907. 


(Word vervolg) 





'n Voorstellin 

'n Voorstelling 


BEE ged 


Er 


van die tempel in Jerusalem. 


g van die tempel in Jerusalem 


se 
is 


E 


KRONIEK 


STROMINGE 
EN 
WOELINGE 


Die stryd om magsoorwig in die 
wêreld, het in die afgelope tyd toe- 
geneem. In die internasionale skaak- 
spel van die groot moondhede om 
mekaar te uitoorlê, het die inisiatief 
verskuif na die derde wêreld in die 
kommunistiese magte. Die westerse 
lande wat vir so baie jare die leiding 
gegee het, is besig om steeds meer 
op die agtergrond te raak. 








DR. A. J. G. DREYER 





Die eens magtige V.S.A., is intern 
verlam na die bloedneus van Viëtnam 
en na die inwendige bloeding van die 
Watergate-skandaal. Die huidige Ame- 
rikaanse president se hande is afgekap. 
Hy is magteloos tot na die eersvol- 
gende presidentsverkiesing. Terwyl die 
V.S.A. verlam is, 'het die kommunisme 
hulle kans benut om hulle magte in 
Afrika te monster. Angola is deur die 
nou-al berugte, Kubane onder die stof 
geloop. Internasionaal is veel lawaai 
oor Suid-Afrika se rol in Angola opge- 
skop. Maar die Kubane sit nog rustig 
daar. Die skaakbord van internasionale 
intrige is nou so gunstig tot die voor- 
deel van die kommunisme geplaas, dat 
slegs groot vasberadenheid en deeg- 
like beplanning daaraan 'n verandering 
kan bring. 

Leiers van betekenis het die groot 
lande van die Weste nie. Buitendien 
word die weste voortdurend van binne 
gerysmier. Engeland is so goed as 
bankrot. Italië en Frankryk word ernstig 
van binne deur die opkoms van die 
kommunistiese party bedreig. Duitsland 
is 'n verdeelde land. Deur interne on- 
sekerheid, politieke verswakking, in- 
flasie en die gepaardgaande werkloos- 
heid, word die magteloosheid van die 
weste opnuut onderstreep. Daarby 
moet seker gevoeg word die oormatige 
vertroue in die Helsinki-vedrag wat 'n 
ontspanning moes bring met Rusland 
en sy sateliete. Die verdrag is tot 
dusver volledig deur die Russe ge- 
ignoreer terwyl hulle tog die V.S.A. 
daaraan wil hou. 

Waarskynlik het die Weste ook te 
veel vertroue op die V.V.O. gestel. Die 
wêreldliggaam het sedert sy stigting, 
tot 'n platform vir die derde wêreld en 
die internasionale kommunisme ont- 
aard. Die lamlendigheid van hierdie 


liggaam teenoor die Angolese viugte- 
linge, die Libanese burger-oorlog en sy 
aanvaarding van rebellegroepe het dit 
laat ontaard tot 'n volwaardige klug- 
spel. Dit is lankal reeds tyd dat hierdie 
internasionale organisasie vervang 
moet word. Realisme gepaard met ver- 
antwoordelikheid is nodig. 

Voortdurend is op die kerklike erf 
tekens van allerlei woelinge en stro- 
minge. Soos op die politieke gebied, is 
daar allerlei strominge wat wil poog 
om die kerk vir eie gewin te gebruik. 
Daar verskyn telkens strooibiljette in 
my 'posbus van een of ander nuwe 
,inter-kerklike” organisasie. Hulle wil 
hulle beywer vir beter skakeling van 
Christene uit alle kerke en uit alle 
vlakke van die samelewing. Gerieflik- 
heidshalwe word nooit gesê watter 
kerke hulle samewerking verleen het 
nie. Dit is gewoonlik 'n teken dat geen 
kerk geraadpleeg is nie maar dat dit 'n 
nie-kerklike en moontlik self 'n buite- 
kerklike organisasie is. 

Hierdie soort organisasie ontstaan 
dikwels omdat hulle nie bereid is om 
die struktuur van die kerk te aanvaar 
nie. Die nuutste van hierdie soort in- 
terkerklike wensdenkery is byvoorbeeld 
die sogenaamde Een Wêreld Kruistog 
(EWK). Hulle stel hulle self as volg 
voor: ,,die EWK is 'n inter-kerklike 
organisasie van mees (sic!) jong 
mense wat in Suid-Afrika en omtrent 
120 lande orals in die wêreld werk om 
die morele fondament van die verskil- 
lende lande te hernu en te verstewig. 
Lede van die EWK is vrywilligers en 
kom van baie verskillende gods- 
dienstige en kulturele agtergronde. 
Ons werk om mense nader tot God te 
bring en Hom die middelpunt van ons 
daaglikse lewe te maak deur Christe- 
like beginsels toe te pas. Ons sal u 
graag binnekort wil sien as u belangstel 
in God, Christus en om geestelik te 
groei.” Aldus hulle uitnodiging. Hulle 
stel hulleself ten doel om vrae te be- 
antwoord soos: ,,kan ons ooit volkome 
gelukkig wees (100%) en wat is werk- 
like geluk?” Hierdie vrae en baie ander, 
word blykbaar bespreek. ,As u regtig 
meer wil weet, sal u hemelse Vader u 
baie dinge wys, dan sal u God kan sien 
in die mens, in die natuur en u kan 
spreek met Hom en Hom direk met 
uself hoor spreek. Ons leer vir (sic) 
God verstaan deur ons ervarings en sy 
openbaring. Selfs al ontmoet ons vir 
God één keer, dan kan ons nog nie 
tevrede wees nie. Dit behoort ons 
wesenlike begeerte te wees om vir 
God elke dag te ontmoet.” 

Ek het hierdie groepie breedvoerig 
aangehaal om 'n indruk van hulle opset 
en doel te gee. Wanneer mense van 
verskillende godsdienstige agtergronde 
saamgesnoer word, kan daar nie iets 
goeds uit gebou word nie. Dit is die 
tendens van onder andere die Wêreld- 
raad van Kerke, om alle godsdienste 


saam te gooi omdat almal sogenaamd 
dieselfde doel nastreef en elkeen dit 
volgens sy eie paadjie bereik. Die 
enigste Naam wat onder die hemele 
gegee is waardeur die mens verlos 
moet word, Jesus Christus, kom hier- 
mee in gedrang. Hiermee kan 'n Skrif- 
gebonde gelowige alreeds nie saam- 
stem nie. Soos meerdere van hierdie 
organisasies, is die ervaringsveld van 
die mens 'n middel waardeur God ver- 
staan word. Dit word dus 'n subjek- 
tiewe ervaringsgodsdiens. 


Dit is ook merkwaardig dat ek nog 
nie 'n enkele persoon teengekom het 
wat as gevolg van die werksaamhede 
van die sogenaamde inter-kerklike or- 
ganisasie, by 'n kerk aangesluit het 
nie. Die groepies word gewoonlik so 
'n soort ,,skeurkerkie”, wat probeer 
lidmate afrokkel van die kerk waarmee 
hulle sogenaamd saamwerk. Hulle word 
die godsdienstige toevlugsoord van 
mense wat nie bereid is om die Skrif 
in sy volle omvang te laat spreek nie. 
Slegs die elemente wat hulle persoon- 
lik aanspreek, word bestudeer. Dit 
word gewoonlik gou verhef tot 'n teken 
van waarborg van die lewende kerk. 
As hierdie dinge in hulle oorspronklike 
kerke nie na hulle smaak genoegsaam 
beklemtoon word nie, word dit die 
punt waarvandaan hulle hulle kritiek 
op die kerk loods. Vir hierdie soort 
organisasie moet 'n mens maar ligloop. 


Soos mense op sogenaamde bybelse 
gronde van die kerk wegbreek om 
hulle eie sin te kry, is daar ook mense 
wat die politiek wil gebruik om die 
kerk skade aan te doen. By 'n vorige 
geleentheid het ek gewys op 'n skrywe 
wat uitgaan van 'n groepie beswaarde 
lidmate van die drie Afrikaanse kerke. 
Hulle het hulle verbind in die ,,Refor- 
matoriese Bond”. 'Hulle beweer dat 
sommige predikante van die drie 
kerke in samewerking met die Afri- 
kanerbond, die lewe vir sekere lede in 
die kerk ondraaglik maak. Die jongste 
skrywe wek die indruk dat hulle hard 
probeer om hulleself as martelaars 
voor te stel wat, indien hulle nie hulle 
sin kry nie, die kerke waaraan hulle 
behoort, sal verlaat. Die ander indruk 
wat 'n mens uit hulle skrywes kan kry, 
is dat hulle op die gevoel probeer speel 
om sodoende simpatie en steun te kry 
om daarmee self 'n magsgreep op die 
kerke te probeer vind. Die een optrede 
sou so verfoeilik as die ander wees 
indien my afleiding korrek Sou wees. 

Daar is 'n kerklike weg waarlangs 
alle beswaardes hulle besware kan lug. 
Indien iemand die weg nie wil volg nie, 
is dit gewoonlik 'n teken dat hy geen 
saak het nie en maar sommer in die 
lug veg met almal wat wil veg omdat 
hy êrens op een of ander manier 'n 
teleurgestelde en gefrustreerde mens 
is. Ook dit is nie die geloofsweg nie. 

Hervormde Predikantsvroue in Suid-Afrika vanaf 1652 


AA. Elizabeth Johanna Jacobse, eerste 
eggenote van ds. M. C. Vos 


iv 


Met 'n blymoedige hart en in die 
hoop dat hy spoedig na sy geboorte- 
land, sy familie en sy vrou sou kon 
terugkeer, het prop. Michiel Vos na 
Amsterdam gegaan. Daar het hy van 
die leidende ampsdraer van die Klassis 
van Amsterdam, wat verantwoordelik 
was vir die aanstelling van predikante 
van die Kaapse kerk, tot sy groot te- 
leursteiling verneem dat iemand anders 
vir die vakature in aanmerking geneem 
word. 





DR. H. M. REX 





Soos te begryp het hierdie medede- 
ling prop. Vos soos 'n donderslag 
getref, veral omdat die betrokke pre- 
dikant geweet het dat Vos op sy eie 
koste sy geboorteland en sy familie, 
ja selfs sy vrou in Kaapstad agtergelaat 
het met die begeerte om in sy eie land 
'n evangeliedienaar te word. 


Prop. Vos het onder die indruk ver- 
keer dat die invloedryke ampsdraer 
hom nie goedgesind was op grond 
daarvan dat hy 'n leerling van prof. 
Bonnet was en dus 'n Voetiaan, dit 
wil sê 'n piëtis wat 'n voorstander van 
die gemoedelike vroomheid was. Vos 
is as 'n dweper beskou en vermoedelik 
is hy vir daardie rede ongeskik geag 
vir een van die Kaapse gemeentes. 


Aangesien Vos verskillende struikel- 
blokke te bowe moes kom, koste en 
moeite gehad het en opoffering en self- 
verloëning aan die dag gelê het om 
predikant te word, by voorkeur in die 
Kaapse kerk, waar hy veral die evan- 
gelie aan die heidene en slawe wou 
bring, het hy aanvanklik besluit om 
hom nie in Nederland beroepbaar te 
stel nie. Tog het ds. Jacobus Tijken, 
die oudste predikant van Amsterdam, 
daarin geslaag om prop. Vos te oor- 
reed om vir hom preekbeurte in 
Amsterdam waar te neem. Na wik en 
weeg, het Vos ingewillig en op 28 
Julie 1784 met `sy preekwerk in 
Amsterdam begin. Hy het egter baie 
opgesien teen die geleentheid wat aan 
hom gebied is en was veral daaroor 
ontstel dat hy op 'n wrede manier 
weggehou word van sy liewe vrou wie 
hy meer as vier jaar laas gesien het. 
Om sy preke voor te berei en te me- 
moriseer was onder die haglike om- 

'n Kunstenaarsvoorstelling van die bediening van die heilige nagmaal aan Hervormde 

vrouelidmate in die historiese Amsterdamse Oude of Westerkerk in die 18de eeu. 

Ds. Jacobus Tijken, van Schiedam, is in 1741 in die Amsterdamse gemeente 

bevestig waar by tot met sy oorlye in 1789 werksaam was. Prop. Miihiel Vos het 

vanaf Julie 1784 vermoedelik ook in die Oude kerk preekbeurte vir die bejaarde 

ds. Tijken waargeneem en in dieselfde gemeente ook kennis gemaak met ds. Bartout 
van 'der Veen, na wie hy met hoë waardering verwys. 


standighede vir hom 'n baie swaar 
taak en meer as een keer het moede- 
loosheid en 'n gevoel van magteloos- 
heid die oorhand oor hom gekry. 


,In dien akeligen toestand,” 
skrywe Vos in een van sy briewe, 
,zeide ik eens tot den nu zaligen 
Van der Veen (toen een der voor- 
naamste leeraars in Amsterdam, 
die mij meermalen kwam bezoe- 
ken, en wist te weenen met de 
weenenden): ,Lieve Vriend! wist 
ik, dat ik altoos zoo veel moeite 
tot het prediken hebben zoude, ik 
leide gewisselijik ten eerste mantel 
en bef af.” 

Ds. Van der Veen, 'n opregte Chris- 
ten en uitmuntende evangeliedienaar 
het prop. Vos egter in So 'n mate 
opgebeur en moed ingepraat dat hy 
daardeur gunstig beinvloed is. Hy het 
ook van die feit bewus geword dat 
sy ,,geringen arbeid 'n die groot stad” 
te midde van aanvegtinge en moede- 
loosheid, deur God geseën word. 

Nadat prop. Vos 'n aantal maande 
in Amsterdam werksaam was, het hy 
'n beroep na Woudenberg, 'n dorp in 

die provinsie Utrecht, gekry. Ofskoon 
hy geen begeerte gehad het om pre- 
dikant van 'n Nederlandse gemeente te 
word nie, het hy na 'n bedinktyd van 
14 dae die beroep aangeneem. 

Hy het dadelik sy vrou per brief laat 
weet dat — 


,daar het Gods wil alsnog niet 
was, dat 'ik tot haar zou terug- 
komen, zij nu maar met een eerste 
gelegenheid tot mij zoude over- 
komen.” 


Nadat hy in die Klassis van Amers- 
foort, waaronder die gemeente Wou- 
denberg destyds geressorteer het, 
,peremptoir”, dit wil sê beslissend 
geëksamineer is, het hy na Wouden- 
berg vertrek waar hy op 3 Julie 1785 
deur sy voorganger en universiteits- 
vriend, ds. Samuël Beuningen, georden 
is, na aanleiding van die woorde van 
die apostel Paulus ten aansien van 
Epafroditus in Filip. 2:29: 

,Ontvangt 'hem dan in den 
Heere met alle blijdschap, en 
houdt dezulken in waarde.” 

VIR OUER EN KIND (2) 


(Party van die tekens op die volgende 
bladsy verwys na verlede maand se 
artikel.) 


DS. W. H. SWART 


Die tekens waarby ons in hierdie 
uitgawe kortliks gaan stilstaan, is die 
oënskynlik onskuldige, dog liederlike 
simbole wat in die volgende tekens 
vasgevang is: 


a. Die Egiptiese-kruis 


Die egiptiese-kruis lyk min of meer 
soos die gewone kruisies wat so ken- 
merkend van die Roomse kerk is, be- 
halwe dat die kruisie nie 'n vertikale 
arm het bo die horisontale dwarsbalk 
nie, maar 'n ovaalvormige sirkel wat 
op die dwarsbalk rus. 


Volgens ds. G. J. Hugo lê die anti- 
Christelike simboliek daarin dat dié 
kruis (kruis wat simbool is van die 
Christen se heil) nie hemelwaarts wys 
nie, maar die punt is teruggedraai en 
wys na die aarde toe. (Die heil is nie 
meer in Christus in die hemel te vinde 
nie, maar volgens die Egiptiese-kruis 
moet die mens self sy heil hier op 
aarde uitwerk). 


TEKENS 
SOOS WOLWE 
IN SKAAPSKLERE 


Daar word ook deur sommige mense 
beweer dat die bywywe of bywoners 
van die Farao's hierdie teken op hulle 
voorhoofde gedra het. (Vandaar seker 
dat die mense van die kruisie praat as 
die Egiptiese-kruis.) Die teken dra dan 
in sigself die simbool van seksuele 
ongebondenheid en seksuele verkeer 
buite die huwelik. 

So is hierdie Egiptiese kruise nie 
slegs 'n fyn onskuldige versierinkie of 
hangertjie nie, maar dui dit ,,enersyds 
op anti-Christelike verset en andersyds 
op seksuele ongebondenheid”. 


b. Die Heksepoot 


Hierdie teken is aan ons almal be- 
kend en u het reeds al by monde van 
Die Hervormer van hierdie lasterlike 
simbool deeglik kennis geneem. Die 
teken staan ook bekend as die Nero- 
kruis of Vredesteken. Dit is veral by 
hierdie laaste benaming wat ons 'n 
oomblik wil stilstaan. ,,Vrede”: — hier- 


die woordjie is seker die mees ver- 
kragte woordjie saam met die woordjie 
,liefde' in ons dag. Elke dag word daar 
oor vrede gepraat, almal dors na vrede 
en 'met `n verkankerde keel hyg selfs 
die V.V.O. daarna. Tereg het Jesus dan 
ook opgemerk, en hoe duidelik geld 
dit nie ook van ons dag nie: Joh. 14:27b 
“-..my vrede gee Ek aan julle: nie 
soos die wêreld gee, gee Ek aan julle 
nie.” 

Dit is goed om na vrede te streef, 
maar dan nie vrede teen elke prys en 
ten koste van jou geloof en Godge- 
gewe erfenis. Ja ons word vermaan om 
vir sover as wat dit van ons afhang, 
in vrede met alle mense te leef — 
maar hier word die vrede waartoe die 
Bybel ons oproep wat gesimboliseer is 
in Jesus Christus die Vredevors bedoel, 
die vrede wat Christus deur sy lyde en 
sterwe tussen God en mens gebring 
het. Die vrede waarmee ons in vrede 

Tydens die namiddagdiens het ds. 
Vos sy intreepreek gehou na aanleiding 
van Sag. 6:15: 


,Die verre zijn zullen komen, en 
Zullen 'bouwen in den tempel des 
Heeren, en gijlieden zult weten, 
dat de Heere der Heirscharen mij 
tot u gezonden heeft: Dit zal ge- 
Chieden indien gij vlijtiglijk zult 
hooren naar de stemmen des 
Heeren uws Gods.” 


Die gemeentelike werk in Wouden- 
berg was vir ds. Vos in baie opsigte 
'n belangrike oefenskool en volgens sy 
eie getuienis was die ervaring en 
kennis wat hy in sy eerste gemeente 
oor 'n tydperk van drie jaar opgedoen 
het, ruim so goed as sy verblyf op 
die universiteit. Ongelukkig het ds. Vos 
enkele maande na sy indienstreding 
ernstig siek geword en is daar op een 
tydstip selfs vir sy lewe gevrees. Hy 
was nie in staat om te preek nie. Sy 
preekbeurte is deur sy kollegas waar- 


geneem terwyl 'hy tallose blyke van 
liefde van sy gemeentelede ontvang 
het. 

,En ol! hoe werd mijne arme 
vrouw 'bejammerd! 'tranen van 
medelijden,” vertel hy, ,,werden 
er over haar gestort, daar zij nu 
waarschijnlijk op zee zoude zijn, 
om tot mij te komen: wat het 
voor haar wezen zoude in een 
vreemd land te komen, om bij 
haren man te wonen, en nu dezen 
niet meer in het land der levenden 
te vinden! De Hemel werd als het 
ware, bestormd, ja in het openbaar 
zZ0oowel als in het verborgen werd 
allerdringendst gebeden, om mij 
niet weg te nemen, maar te her- 
stellen.” 

Nadat hy vyf weke as gevolg van sy 
asmatiese toestand nie kon preek nie, 
het hy, ofskoon baie swak, met die 
uiterste kragsinspanning weer begin 
preek en van toe af op 'n merkwaar- 
dige wyse langsamerhand 'herstel. 

Oor sy herstel en die hervatting van 
sy dienswerk, het hy self as volg ge- 
skrywe: 

,Van deze zware krankheid 
herstelde ik, door Gods goedheid, 
langzamerhand, en wel naar mate 
de zomer naderde. En daar deze 


Ziekte mij nader van de liefde en 
toegenengendheid mijner gemeente 
verzekerd had, zoo arbeide ik on- 
der haar met groot genoegen, en 
voor (Gods kinderen tot eenen 
ruimen zegen, die meer en meer 
opgebouwd werden in hun geloof 
en in de Godzaligheid.” 


Intussen het ds. Vos, wat na sy 
ernstige siekte besig was om aan te 
sterk, met groot verlange na die aan- 
koms van sy eggenote, Elizabeth Jo- 
hanna Jacobse uitgesien. Hy vertel dat 
,evenwel 'beklemde de angstvallige 
Zorg over mijne vrouw, die ik wist dat 
nu op zee was, en het sterk verlangen 
naar haar gelukkige overkomst, mijn 
hart niet wijnig. Veel werd er, Zoo in 
het openbaar als in het verborgen, niet 
alleen in mijne, maar ook in sommige 
andere gemeenten, voor haar recht 
hartelijk tot God geroepen, en ge- 
smeekt om hare gelukkige overkomst.” 
Die berig oor mev. Vos se aankoms 
by Texel en die blye vooruitsig om sy 
eggenote na soveel jare van gedwonge 
skeiding weer te sien, was vir ds. Vos 
rede tot groot blydskap en dankbaar- 
heid. 

met ons Skepper kan leef. Maar daar 
is ook 'n ander vrede, die oppervlakkige 
en skynvrede van die wêreld waarna 
ook die heidene soms smag. Dit is nie 
'n sielevrede nie, maar eerder 'n har- 
moniese samesyn tussen mense sonder 
die bindende krag van die suiwere 
evangelie — 'n horisontale verkeer 
tussen mense sonder inagmening daar- 
van dat dit in die lig van Gods Woord 
moet staan. 


En ongelukkig is dit ook in die 
meeste gevalle die vrede waarna die 
modernistiese jeugdiges strewe. 'n 
Vrede sonder God, daarom blaas hulle 
rewolusie aan teen kerk en volk om 'n 
vry ongebonde mens met 'n natuurlike 
vryheid te wees. Selfs die kultuurop- 
drag waarvan ons in Genesis lees, 
word verontagsaam en 'n byna lui- 
lekker utopia word nagestreef. 


Die aanhitsers van die Jeugrewolusie 
het baie gou hierdie houding uitgebuit 
en so het baie sogenaamde ,,Jesus 
groepe” (Jesus People) advertensie 
borde (in sommige gevalle miskien 
regtig onskuldige advertensie borde) 
geword wanneer hulle die Heksepoot 
as die teken dra wat hulle as 'n vrede- 
simbool sien (afhoewel byna sonder 





uitsondering in 'n soort horisontalisme.) 
Die Heksepoot is egter geen sim- 
bool van vrede nie, want die omge- 
keerde kruis waarvan die arms (dwars- 
balk) geknak is, simboliseer eintlik 
dat die gesag van Christus nie alleen 
omver gewerp is nie, maar ook dat die 
kruis sy krag en mag verloor het. 
Deur die loop van die geskiedenis 
was hierdie kruis wat gebreek en om- 
gekeer is, nog altyd die teken van die 
anti-Christelike bewegings wat teen 


Christus in opstand gekom het en nog 
kom. 
Ds. G. J. Hugo berig voorts: ,,dat die 


Kommunisme reeds hierdie teken as 
embleem gebruik het, word bevestig 
deur 'n sekere markies De Con Cres- 
sault, wat ook meedeel dat die Kom- 
muniste tydens die Russiese Rewolusie 
van 1918 die gebroke kruis op die 
deure van die kerke wat hulle gesluit 
het, geverf het. 

...Die Nederlandse blad ,Getrouw' 

skryf: ,ondertussen loopen duizenden 
jongeren in ons land met hetselfde 
symbool rond en hebben de ketters 
van die christelike kerk het teken van 
die anti-Christ bijna tot het hunne ge- 
maakt. En u kunt er absoluut zeker van 
zijn dat dat wel die bedoeling is van 
de Communisten.” 


Die hele aangeleentheid word natuur- 
lik baie mooi deur dr. J. D. Vorster 
saamgevat in die Kerkbode” van 5 Mei 
1971 naamlik as volg: ,die geskiedenis 
vertel dus net een storie: die Nero-kruis 
of heksepoot is dwarsdeur die geskie- 
denis net deur anti-Christelike magte 
as simbool gebruik. Vir hulle was dit 
die teken wat uitdrukking gegee het 
aan hulle haat teen die kruis.” Marguis 
de Concressault skryf: ,in die twintig- 
ste eeu is dieselfde teken geverf op 
deure van kerke wat deur die Bolsje- 
wieke in Rusland gesluit is... Vandag 
is.dit die teken van die anti-God.” 


Laat ons daarom ook hierdie laster- 
like teken en simbool met alle mag 
bestry. 


4. Die reeks gebalde vuis 


Die gebalde vuis- of téén-gesagteken 
is een van die ,moorde” van die so- 

genaamde ,,Body - language”. Body- 
language word as volg deur ds. Hugo 
gedefinieer ,,... 'n term wat veral by 
verskillende dansvorme gebruik word 
en is 'n wyse waarop 'n danspaar me- 
kaar seksueel ,aanspreek' met tong- en 
handgebare en liggaamshoudings”. Hy 
skryf verder: ,,soos begryplik sal enige 
teken wat gemik is teen gesag of teen 
die ,,Establishment” 'n groot rol in dié 
kontrakultuur speel. (Terloops die 
Hippie-kultuur is ook deel van die kon- 
trakultuur of teen-kultuur — W. H. 
Swart.) En so het rondom die gebalde 
vuis as versetteken dan ook verskil- 
lende vuisvariasies ontstaan wat almal 
betekenisverwant is aan mekaar. Saak- 
lik die volgende: 


Die ,black-power' of ,swartmag' teken 


Die swartmagteken is goed bekend. 
Dit is 'n gebalde vuis wat in die lug 
gehou word. 

Dié teken simboliseer swart-rewolu- 
sionisme teen sogenaamde blanke oor- 
heersing, maar kring uiteraard uit totdat 
dit alle verset teen die Westerse be- 
skawing omsluit. 


Die Vredes- of oorwinningsteken 


Reeds gedurende die Tweede Wê- 
reldoorlog was die oorwiningsteken 
(victory sign) bekend: 'n gebalde vuis 
met die wys- en middelvinger na bo 
gestrek in 'n V-vorm. In die geledere 
van die nuwe generasie hetdie teken 
simbool van die oorwinning oor gesag 
geword. En dan gesag soos verteen- 
woordig deur die Westerse beskawing. 
Daarom word hierdie teken ook die 
vredesteken (peace sign) genoem, 
want vir die modernistiese jeugdige sal 
die vernietiging van die bestaande orde 
'n idilliese hemel op aarde tot gevolg 
hê waarin ,,liefde en vrede” oorheer- 
send sal wees. 


Teken van die Vroue-vryheidsbeweging 
(Womens' Liberation Movement) 


Weer eens 'n gebalde vuis. Op plak- 
kers (stickers) vind ons dat die ge- 
balde vuis binne in die mediese teken 
vir die vroulike geslag afgebeeld word. 

Hierdie ,Womens'-lib"-teken simbo- 
liseer dan verset van die vroulike ge- 
slag teen die gesagsposisie van die 
man in die Westerse samelewing. 

Die Vroue-vryheidsbeweging is weer 
op sy beurt nie los te maak van die 
,Unisex” kultus nie. Oor die ,,unisex- 
beweging later meer. 


(Oorgeneem uit ,,Vredesteken 
of teken van die Anti-Chris” 
Body-Language'” van ds. G. 
J. Hugo.) 


5. Aansluitend by hierdie reeks ge- 
balde vuis teken, moet ons ook die 


,Ons Way teken” of ,New Jesus 
Sign" behandel. 


Dit is 'n teken wat vry algemeen by 
die ,Jesusgroepe” (Jesus People) en 
koffiekroeë voorkom (hier nie restau- 
rante en kafees wat so genoem word 
nie, maar koffiekroeë wat geadmi- 
nistreer word deur modernistiese jeug- 
groepe en gelowiges wat nog nie 
bewus geword het van die gevaar wat 
selfs die naam koffiekroeg in sigself 
ronddra en simboliseer nie — hieroor 
later). Sover bekend het elke ,,Jesu&- 
groep” die teken en kom dit ook al 
gemeen voor in alle lande waar voor- 
tekens en spore van die ,,Jesus 
Movement” is. Ook in ons eie Repu- 
bliek is ons welbekend met die teken 
en dien dit meestal as uithangbord of 
plekaanduiding van 'n Jesusgroep. 

In Dinamiek 73” lees ons onder 
andere in ,,Eenweg 73”, na aanleiding 
van die N.G. Jeug-tot-Jeugaksie, dat: 
,hierdie organisasie was interkerklik 
en gelaai met geesvervulde jonamen- 
se.” Op dieselfde bladsy van die artikel 
verskyn dan die skets van 'n persoon 
wat verskeie van die ,,One-Way"tekens 
op sy broek en hemp het. Hy dra ook 
ʼn groot plakkaat met 'n groot ,,gebalde 
vuis met die gestrekte wysvinger na 
bo” en bokant die wysvinger staan 
dan ,,One Way”. 


So is die ,,One-Way”-teken maar 
net nog 'n. variasie op die gebalde 
vuis teengesag-teken. Soos wat die 
gebalde vuis in 'n groot mate die em- 
bleem van die Jeugrewolusie geword 
het wat alle gesag, orde en norme ja 
die hele ,,establishment” wil vernietig, 
so dra die ,,One-Way'-teken eintlik die 
boodskap uit dat die bestaande ge- 
ordende kerkorganisasie (formasie) 
afgebreek moet word of letterlik stuk- 
kend geslaan word, want dit doen 'n 
vuis mos, omdat die kerk dan nou 
sogenaamd leweloos, uitgediend en 
stagnant geword het. 


Die voorstaanders van hierdie ,,One- 
Way” -teken sal dit natuurlik nou ver- 
dedig met: daar is net een weg en dit 
is Christus: dit is wat die gestrekte 
voorvinger wil sê, want Jesus het mos 
self in Johannes 14 vers 6 gesê ,,Ek 
is die Weg en die waarheid... Chris- 
tus is die enigste Weg na God, maar 
Christus sê ook in Johannes 15:16 
,dulle het My nie uitverkies nie, maar 
Ek het julle uitverkies...” Met die be- 
doeling dat Hy ons eerste uitverkies 
het. So sien ons dat daar eintlik nie, 
wat die mens betref: 'n ,,One-Way” is 
nie. Christus is die Weg, en wel deur 
Christus is daar altyd 'n twee-rigting 
verkeer 


,God spreek” en ,,die mens 
antwoord” op die spreek van 
God. 


In en deur Hom is tog alles. Dit is 
altyd eers God wat spreek deur sy 
Woord (tot ons deur sy vleesgeworde 
Woord) en dan eers kan ons antwoord 
met gebed en sang. (Sang volgens 
Kol. 3:16.) So kan die ,One-Way-te- 
ken” nooit die verhouding tussen die 
gelowige en sy God uitbeeld nie. Dan 
loop hierdie teken gevaar om as 'n 
advertensiebord te dien vir dit wat die 
mense van die Jeugrewolusie nie net 
alleen teen die geordende samelewing 
beplan nie, maar ook wat hulle teen die 
hoeksteen (sluitsteen) van alles be- 
plan. Dit is' teen Jesus Christus en sy 
kerk op aarde. 


Laat ons daarom hierdie teken nie 
dra, propageer of gebruik nie, want 
ons mag maklik die instrument in 'n 
hand word van mense wat dit nie 
goed met alles bedoel nie. Die Bybel 
roep ons mos nie op om uiterlike te- 
kens te dra nie, maar Matt. 5:16 stel 
dit mos duidelik: ,,laat julle lig so 
skyn voor die mense, dat hulle julle 
goeie werke kan sien en julle Vader 
wat in die hemele is, verheerlik.” 


(Word vervolg) 


Ds. T. F. d. Dreyer 


ONS DINK TERUG 


Op 10 Mei laaslede was dit 'n 
jaar dat ons so gewaardeerde 
Theuns heengegaan het na 'n 
volle bedrywige lewe in diens 
van kerk en volk. 

En dit is met groot droefheid 
oor sy heengaan, maar ook met 
groot dankbaarheid teenoor die 
Beskikker van ons lewe en lot, 
dat ons terugdink aan die troue 
en ywerige vervulling van sy le- 
wenstaak, wat hy met die genade 
wat hom gegee is met soveel 
toewyding verrig het. 

Hy word gemis deur almal wat 
hom liefgehad het, in die eerste 
plek deur sy eggenote en gesin, 
maar ook deur die familie en 
kring van vriende. 

Ons dank die Here dat Hy hom 
soveel jare ook aan ons gegee 
het. 

Namens sy eggenote en kin- 
ders en myself. 

Joh. Dreyer 

JEUGRUBRIEK 


'n Bekende figuur in kerklike kringe 
het hierdie nuwe in gees en gesindheid 
sterk beklemtoon toe hy oor die saam- 
leef van Wit en Swart gepraat het — 
die mees aktuele vraagstuk van hierdie 
dekade. Hy sien die sleutel van hierdie 
saamleef dan in 'n nuwe gees en ge- 
sindheid. Uit die 'persberig is dit 
moeilik om vas te stel wat presies die 
bedoeling van die spreker was, soos 
dan ook geblyk het uit die regstelling 
wat die volgende dag in die pers ver- 
skyn het. Daarom wil ons net oor 
sekere stellings wat gemaak is, en wat 
dikwels gehoor word, praat sonder om 
hierby die persoon en dit wat dan hy 
spesifiek gesê het, hierin uitsonder. 


DS. N. H. BUITENWEG 


Die gelowige jongmens is nie maklik 
vatbaar vir 'n Christelike lewensbena- 
dering wat sinoniem aan 'n defaitis- 
tiese, lamsakkerige, soos die woorde- 
boek sê papbroekige gees is nie. Die 
jeug vorm juis dié deel van 'n volk wat 
inspirerend wil inwerk op die geeste 
van hulle wie se knieë begin slap word. 
Om dan juis in hierdie krisis-ure van 
ons volksbestaan as Christen die 
bewering te maak: ,,dat die volgende 
oorlog net op een manier voorkom kan 
word en dit is as ons mense sal kry 
wat sal weier om die wapen op te 
neem as hulle weet dat daar aan die 
anderkant ook Christene is”, getuig 
nie alleen van hierdie defaitisme nie, 
maar dit is 'n standpunt wat ons moet 
bevraagteken. 

Dit mag miskien wel 'n oorlog tussen 
Christene voorkém, maar wat dit defi- 
nitief gaan meebring is dat die gelo- 
wiges dan sal sit en kyk hoedat die 
magte van die bose uiteindelik alles 
oorneem... as ons natuurlik toegeiaat 
sal word om te kyk. Verder is hierdie 
stelling ook baie gewaagd wanneer ons 
hier met ons situasie in suider Afrika 
te doen het, want hierdie passiwiteit is 
juis die nuwe gees en gesindheid wat 
ons vyande propageer en in ons wil 
sien. Wanneer wil die wêreld insien dat 
die bose juis sy mag wil verkry deur 
hierdie sogenoemde christelike senti- 
ment te eksploiteer? 

Verder begin dit mens hinder dat 
waar oor die algemeen van 'n nuwe 
gesindheid, gees of benadering gepraat 
word, 'n mens die gevoel kry dat, waar 
dit om die verhouding van die witman 
en swartman gaan, dit altyd die blanke 
Christen is wat van gesindheid moet 


NUWE GEES 


EN 


NUWE GESINDHEID 


verander, homself moet toets, sy 
Christelike lewenspraktyk onder oë 
moet neem. Ons wil vir ons leiers, en 
die leiers oor die wêreld sê, dat hulle 
darem ook 'n slag die swartman, 
Christen of nie-Christen, moet aan- 
spreek om 'n nuwe gees en gesind- 
heid, veral 'n nuwe benadering te 
openbaar en te bewerkstellig — 'n 
gees om nie net te leef vir vandag nie, 
maar ook te beplan en perspektief vir 
mêre te behou, om nie net te wil leef 
binne 'n beskawing waarin net ontvang 
word nie (dit bestaan nie) maar te 
gee, te bou en te offer, om nie net te 
wil vat of in besit neem wat nie syne 
is nie, maar met ambisie en deurset- 
tingsvermoë te werk aan sy toekoms, 
en sodoende sy eie uit te bou. Die 
Derde Wêreld sal nooit sy onderge- 
skikheid en sy minderwaardigheid 
afskud deur op ander beskawings te 
teer nie, veral deur die twee uiterste 
pole teen mekaar uit te speel nie. 

In elk geval sal dit wensdenkery 
wees as ons dink dat in Suid-Afrika 
ons in 'n konvensionele oorlog teen 
Christene” die wapen moet opneem. 
Hier het ons veral te doen met sluip- 
moordenaars, terroriste, wreedaards, 
met moordende 'hordes. Om terug te 
keer na ons eerste argument, sal dit 
beteken dat ons nie die wapen moet 
opneem nie, want hierdie ,mryheids- 
vegters” word gerugsteun deur Chris- 
telike kerke wat dit juis as hulle Chris- 
telike plig ag om hierdie mense die 
geleentheid te gee om met hulie 
moord en doodslag voort te kan gaan. 

Dan is daar ook nog die teregwysing 
waar ons daaraan herinner word dat 
,om tweekeer op 'n Sondag kerk toe 
te gaan, vroom te wees, en die Bybel 
in jou hart te hê, is nie die toegangs- 
kaartjie na die hemel nie”. Hoe goed 
hierdie stelling, so dikwels as wat dit 
gebruik word, 'bedoel word om die 
skynheiligheid aan die kaak te stel, kan 
dit nie gesê word sonder om die posi- 
tiewe kant daarvan, wat ook groter 
gewig dra, te beklemtoon nie. Want ek 
glo tog dat die goeie Christelike ge- 
sindheid van die Afrikaner, van sy ge- 
boorte af en deur sy wordingsjare, juis 
die vrugte van hierdie ,,hemelse” pad 
was wat hy in biddende opsien na die 
leiding van God gestap, ja soms ge- 
kruip het. In elk geval is ons ,,toegangs- 
kaartjie” deur Christus aan die kruis 
betaal. Waarom ons dit wil noem, is 
omrede ons ,,kerkgangers” so maklik 
in die volksmond as die skynheiliges 

uitgemaak word deur buitestanders wat 
eintlik redes soek om 'n lewe van toe- 
wyding, diens en offers vir God en sy 
koninkryk vanweë hulle ongeloof te 
wil vryspring om sodoende die aandag 
weg te trek van hulle eie goddeloos- 
heid. Ons moet ophou om ons eie 
gemeenskap van gelowiges af te 
takel, soos ek my die geval herinner 
van die lidmaat wat tydens doopkate- 
gese 'n verontskuldigende opmerking 
gemaak het: ,ja dominee, ek kom nou 
nie gereeld kerk toe soos die ander 
mense om gesien te word nie.” Met 
ander woorde dit kom daarop neer dat 
hy reken dat hy 'n baie beter Christen 
as die getroue lidmate is. Ek het hom 
onmiddellik gekonfronteer met sy stel- 
ling, en die name opgeëis van daardie 
lidmate wat dan so skynheilig is om 
die kerk te besoek om gesien te word. 
Hy kon geen een noem nie. Dit en 
dergelike opmerkings het ongegronde 
slagspreuke geword, gebore uit die 
harte wat skuldig voel vanweë ontrou. 

Nog 'n stelling wat nie verantwoord 
kan word nie, soos dit in die berig aan- 
gehaal is, is die volgende: ,die redding 
van die wêreld lê nie in die dogmatiek 
nie, maar in die etiek, nie in die woord 
nie maar in die daad, en nie in die teer 
nie maar in die lewe.” 

Etiek is tog gefundeer in wat die 
Skepper oor goed en kwaad te sê het. 
'n Etiek wat God welbehaaglik is, sal 
alleen uit dogmatiese besinning oor 
die inhoud en bedoeling van Gods 
Woord vasgestel kan word, en 'n daad 
wat die Christelike kriterium kan deur- 
staan, sal in elk geval aan die eis van 
die wil van God moet voldoen, daarom 
is kerk toe gaan so noodsaaklik. Daar 
sal ook geen voorbeeldige lewe wees, 
sonder die korrekte leer nie. 

(Word vervolg) 





BOEKE 


By Perskor, Johannesburg het die vol- 
gende romans verskyn: 


Kasteel Lorelei deur Andreas du Ples- 
sis. Prys R2,60. 

Die Heider Lied deur Tryna du Toit. 
Prys R2,70. 

Bedrieg my nie, Beminde deur Basil 
Stols. Prys R2,70. 

Nooientjie oor die see deur Petro van 
der Merwe. Prys R2,75. 

Plant 'n Mosterdsaadjie deur Louise 
Smit. Prys R2,75. 


Die Kategese 





KRITIEK EN KOMMENTAAR OP GELOOFSLEER (17) 


J. Waardering 
— Net enkele grepe uit die vele. 


1, Met waardering moet hier mel- 
ding gemaak word van die eenvoud en 
duidelikheid van taal wat in hierdie 
werk gebruik word. Die opset van die 
werk bly ook onses insiens getrou aan 
die strekking van die H.K. (Heidelberg- 
se Kategismus.) Daar is baie wat nuut 
is vir die wat geskool is in die ou Kort 
Begrip, maar die nuutjie sal gemaklik 
met tyd afskaaf.” 





DR. H. G. v.d. WESTHUIZEN 





2. ,Ons vind dat al die stof in hier- 
die werk leerbaar is, ook die teksverse 
vir die heel jongstes.” 


3. ,In die dagskool is illustratief 
genoeg geëksperimenteer met verskeie 
soorte van metodiek om die kerk tot 
uiterste benoudenheid te maan... sal 
die kerk sy eie weë moet soek wat 
deur die Bybel bepaal word... Van 
so 'n metodiek spreek Deut. 6:6, 7...” 


4. ,,Hoewel dit moeilik is om in die 
prediking te besluit by welke van die 
drie jaargroepe die predikina toegepas 
moet word, aanvaar ons tog die ge- 
gewe stelsel van drie jaarsiklusse.” 


5, ,Hierdie nuwe boekie oor die 
geloofsleer, is soos 'n verfrissende 
luggie wat deur die kerk begin waai 
het. Die opstellers van die boekie en 
ook van die ander twee handboeke... 
verdien die kerk se opregte dank vir 
hulle nodige en baie bruikbare penne- 
vrugte.” 


6. ,,Die feit dat in die verklarings 
ook gereeld na die Drie Formuliere 
van Eenheid verwys word, is 'n reuse 
verbetering en behoort die belang- 
stellende lidmaat te prikkel om dié 
geskrifte werklik ter hand te neem.” 


7. ,Die Geloofsleer aan die hand 
van die H.K. is 'n korrekte en gelukkige 
keuse. Die katkisant word persoonlik 
gekonfronteer met die heilswaarhede. 
Die korrelasie met en verwysings na 
die ander Belydenisskrifte is 'n ge- 
lukkige besluit... Die nuwe manier 
van aanbieding in 'n suiwer Afrikaanse 
idioom is ooglopend goed. Die ver- 
klarings by elke vraag en die verwy- 
sings moet behou word.” 


8. ,Die kerkraad het 'n groot waar- 
dering vir die werk wat daar gestel is 


en meen dat dit die beste is wat ons 
tot dusver in ons kerk gehad het, aan- 
gesien die kategese nou op 'n werklike 
metodies-wetenskaplike wyse aange- 
pak is en daar vir die eerste keer 'n 
lyn van aaneenskakeling is in die kate- 
gese vanaf die jongste groep tot en 
met die belydeniskatkisasie.” 


9. ,,Uit gesprek met katkisante van 
verskillende ouderdomme het dit... 
inteendeel geblyk dat hulle die same- 
hang en verband van die lesse goed 
verstaanbaar en vrugbaar vind.” 


10. ,,Belangrik dat die leerstof ge- 
durende die hele tydperk wat die kind 
kategetiese onderrig ontvang 'n eenheid 
vorm. In dié verband is 'n groot voor- 
waartse stap met die invoering van 
vanjaar van die Geloofsleer geneem.” 


11. ,Die boek vir Geloofsleer is 'n 
baie lofwaardige poging waarvoor dank 
uitgespreek word.” 


12. ,Na inhoud en omvang getuig 
aldrie die handboeke dat die betrokke 
studiemateriaal uitgebreid en insigge- 
wend aangebied is en in hierdie ver- 
band is daar dan ook geen voorstelle 


13. ,U merk ek het baie besware 
nie teen die inhoud nie, maar teen die 
sinsbou en so meer. Dit sal vir my 
weke kos om op alles in te gaan, maar 
ek dink tog dat die boekie grondig 
nagesien moet word.” 


14. ,,Ek is oortuig dat hierdie nuwe 
katkisasieboek sal beantwoord aan 'n 
lankgevoelde behoefte aangesien die 
katkisante beslis nie meer die argais- 
tiese terminologie verstaan van ons ou 
Kort Begrip nie. Ek het baie waardering 
vir die kort kragtige vrae en antwoorde 
en ek hoop dit sal so behou word.” 


15. ,Daar die kategetiese arbeid 
van die kerk nog altyd gedien het as 
bolwerk teen vreemde beinvloeding 
van die kinders, kan die waarde van 
hierdie werk inderdaad nie oorskat 
word nie... Daarom is dit soveel meer 
rede ter waardering daarvan dat die 
kerk van sy bekwaamste mense ge- 
bruik gemaak het om hierdie taak onder 
sy kinders tot sy reg te laat kom.” 


16. ,,Die verskyning van die nuwe 
Geloofsleer is voorwaar 'n sterk posi- 
tiewe stap ter bevordering van ons 
kerk se kategese. Die boek getuig van 
goeie dogmatiese kennis, terwyl dit tog 
heel eenvoudig en verstaanbaar is.” 


17. ,Met die leerstof as sodanig is 
daar niks verkeerd nie.” 


18. ,Die Broederkring... vind die 
beginsel... dat die kind reeds van 
vroeë ouderdom af kennis maak met 
die hele spektrum van die kategetiese 
stof, goed.” 


Ook in mondelinge mededelings en 
in gepubliseerde opmerkings, is waar- 
dering deur verskeie belanghebbendes 
uitgespreek. 

Ons hartlike dank aan elkeen wat 


die saak van die kategese op die hart 
dra. 


(Slot) 





BOEKE! 


Al vier uitgegee deur 
Kaapstad en Pretoria. 


H.A.U.M., 


1, Joggem, die konstabel deur Kurt 
Bauman en David McKee. Prys 
R3,90. 

2. Die Heks se Eier deur Madeleine 
Edmonson met tekeninge van 
Kay Chorao. Prys R2,90. 


3...Paddas en Salamanders deur F. D. 
Ommanney. Prys R2,95. Gelllu- 
streer deur Deborah Fulford. 

4..Die Ses deur David McKee. Prys 
R2,70. 


Hierdie pragtige prentboeke, mooi 
uitgegee op eerstehandse papier sal 
deur die kleinspan geniet word. 


N 


Perskor, Posbus 845, Johannesburg 
kondig die volgende boeke aan: 


Eland van Vergeetlikheid deur Wille 
Martin. Prys R2,60. 


Bedrieg my nie Beminde deur Basil 
Stols. Prys R2,70. 


Die Arende en ander stories deur 
Frances Hattingh. Prys R2,00. 

Die Geheimsinnige mnr. Smit deur 
'Marius Gie. Prys R2,95. 

Nooientjie van oor see deur Petro van 
der Merwe. Prys R2,75. 

'n Paar dae op Skeweput deur D. H. 
Combrink. Prys R2,60. 

Vergewe My deur Sanet te Groen. 
Prys R2,80. 


'n Moeder vir Manie deur Heila D. 
Swart. Prys R2,75. 

LEES! 


Die Kaap tydens die Eerste Britse Be- 
wind 1795-1803 


Hermann Giliomee 

HA.U.M., Paul Krugerstraat 480, Pre- 
toria 

Prys R15,00 


Die studie van dr. Giliomee gee 'n 
omvattende geheelbeeld van die tyd- 
perk wat as tydelike besettingstyd 
voor die ,,finale” Britse oorname van 
1806 dikwels oor die hoof gesien is of 
net oorsigtelik behandel is. Die nuwe 
werk gee 'n dieptestudie van die poli- 
tieke, maatskaplike, ekonomiese en 
godsdienstige gebeure van die tyd, 
goed gedokumenteer maar tog nog 
boeiend en in 'n gemaklike leestrant, 
sodat ook die nie-historikus dit duidelik 
sal kan begryp en geniet. 


Interessante figure wat ons teenkom 
is byvoorbeeld lady Anne Barnard, 
dr. van der Kemp, kolonel Gordon, 
Barrow en Maynier. Heelwat aandag 
word gegee aan die Wit-Swart ver- 
houdings en botsings van daardie tyd, 
asook aan die rol van die sendelinge 
om die leser 'n beter begrip te gee van 
daardie tyd en die tyd waarin ons nou 
lewe. 


Die werk is gebaseer op 'n proefskrif 
waarby nuwe feite ingewerk is, in die 
geheel hersien is en selfs tot nuwe 
gevolgtrekkings gekom word. 


In een van die hoofstukke gee die 
skrywer aandag aan die kerk en on- 
derwys gedurende die Britse beset- 
tingstyd en begin hy met die stelling 
mu --.die Gereformeerde Kerk die ver- 
naamste en begunstigde kerk”. 


In die tyd voor- 1804, dit wil sê voor- 
dat kommissaris De Mist in sy kerk- 
orde amptelik net die naam ,,Hervorm- 
de Gemeenten” gebruik en voordat die 
naam in 1842 amptelik van Hervormde 
na Gereformeerde verander is, is die 
name Hervormd, Gereformeerd en 
Nederduitse Gereformeerd na wille- 
keur gebruik. Deur net die naam 
Gereformeerd te gebruik skep die 
skrywer 'n vulse en verkeerde indruk 
asof Gereformeerd die. enigste en 
alleen gebruikte benaming was. Die 
gebruik van een naam is geregverdig 
nêdêt die situasie eers geskets is sodat 
nie tot 'n verkeerde historiese begrip 
gekom sal word nie. 


Die opmerking verander egter nie 
die feit dat dit 'n puik werkstuk is nie 
en derhalwe by die liefhebber van ons 
vaderlandse geskiedenis sterk aanbe- 
veel word. 


N.D. 
@ 


LEESA 


Die Wysbegeerte van die Grieke 
deur P. $. Dreyer 

H.A.U.M. Hardeband 

Prys R4,25 


Die skrywer van hierdie onlangse 
publikasie is professor in Wysbegeerte 
aan die Universiteit van Pretoria, 'n 


bekende in sy vakgebied en ook be- 


kend as teoloog. 


Die titel van die boek dui vir mens 
aan waaroor dit gaan. Die fondament 
van die filosofiese studie is beslis die 
Griekse wysbegeerte. Om nou in die 
bestek van 153 bladsye daarvan 'n 
deeglike oorsig te gee sodat veral 'n 
nuweling in die filosofie 'n redelike 
basis kan hê om op voort te bou, is 
gewis geen maklike taak nie. Tog is ons 
van mening dat prof. Dreyer goed 
daarin geslaag het om 'n oorsig te gee 
van 'n geweldig omvangryke hoeveel- 
heid materiaal, op so 'n wyse dat veral 
studente — en ook afgestudeerdes wat 
alreeds baie van die feitelikhede ver- 
geet het — daarby kan baat. Die boek 
is 'n prikkel tot verdere studie. 


Soos die skrywer self meld, is daar 
'n bykans onoorsienbare hoeveelheid 
boeke oor 'die onderwerp gepubliseer. 
Uiteraard het elkeen van die boeke sy 
eie benaderingswyse, en beklemtoning 
van sekere sake wat vir die doel van 
die skrywer belangrik is. Die waarde 
van hierdie boek weer, lê ook vir ons 
daarin dat dit met die plaaslike stu- 
dent in gedagte geskryf is, en dat dit 
dus nie nodig is om na 'n boek uit die 
vreemde of iets wat vertaal is, te gryp 
nie. Trouens, die opvallende by die 
deurlees van die boek was die spesi- 
fieke Afrikaanse gees wat dit geadem 
het, ook in enkele tipiese voorbeelde, 
So uit eie bodem — al gaan dit oor die 
ou Grieke van eeue gelede. 


Wat dit betref: die boek begin met 
'n onontbeerlike inleiding wat die be- 
paalde 'Griekse aardrykskunde en 
geskiedenis duidelik omlyn, en deur- 
gaans in die boek kry die skrywer dit 
reg om die invloed van hierdie onont- 
kombare agtergrond en lewensgrond 
by elke wysgeer wat hy behandel, aan 
te toon. 


Die hoek maak die indruk van 'n 
goedgebalanseerde en fyn uitgewerkte 
geheel. Dit lees Baie maklik en vlot, en 
mens kom eintlik nie agter dat hierdie 
bepaalde stof, as dit anders gehanteer 
en aangebied sou gewees het, net 
sowel saai en oninteressant kon ge- 
wees het nie. Dit is onteenseglik 'n 
bate vir die student wat daarvan moet 
gebruik maak, en 'n nuwe genot vir 
die ander leser wat hom op hoogte wil 

stel met die onderwerp, of wat reeds 
vergete kennis wil verfris. 

Die behandeling van die wysgere 
(die boek eindig met die drie grotes 
en hulle werk, Sokrates, Plato en 
Aristoteles) word voorts nie net teen 
die bepaalde agtergrond behandel en 
in samehang met mekaar gesien nie, 
maar daar word ook interessante heen- 
wysings na die Westerse kultuurinhoud 
en ook die Christendom gemaak, wat 
altyd langs en met die Griekse erfenis 
van baie eeue moes worstel. 'n Mens 
wou eintlik dat meer daaroor gesê sou 
gewees het — maar dan sou die boek 
Sy eie grense oorskrei het. 

Daar skemer gelukkig in hierdie werk 
die belofte van 'n volgende publikasie 
deur. Dit word dan maar afgewag. 

Vir die leser van die resensie: hoewel 
die boek vir die geskoolde bedoel is, 
(of dan wel die student wat ingelei 
word in die eie wêreld van die wys- 
begeerte) het dit waarde vir enigeen 
wat sy eie insig wil verryk. 

C. J. Viljoen 
* REK 
Fynproe met Joey Nr. 3: 
Kitsgeregte 

In die huidige tydsgewrig is hierdie 
goedbeplande resepteboekie deur Joey 
Mostert 'n welkome toevoeging by haar 
vorige uitgawes. 

Die inhoud is veelsydig; daar is iets 
vir die gewone smaak sowel as vir 
diegene wat van eksotiese disse hou. 
En natuurlik, &l die geregte kan in 'n 
kort tydsbestek berei word. 

Vir diegene wat nog nie vaardig is 
in kitsvoorebereiding nie, verskaf die 
skryfster navolgingswaardige wenke 
i.v.m. bêre-metodes van geregte, wat 
vir die 'besige huisvrou kosbaar is 
wanneer onverwagte gaste opdaag. 

FYNPROE MET JOEY Nr. 3 sluit re- 
septe van haas elke aard in: sop, vis, 
vleis, groente en bykosse, rysgeregte, 
somerslaaie, nageregte, doopsouse, 
Southappies, geregte van brood, kaas 
en eiers, koek en tert, asook ponse 
en drankies. 

Die uitgawe is keurig deur Perskor 
versorg, die resepaanduidings van 
mate en gewigte kan sonder verwarring 
gevolg word en KITSGEREGTE sal 'n 
bate vir elke resepterak wees. 

D. M. Smit 
APE 
Manela, the bull elephant 
deur W. A. Hickey 
H.A.U.M.-uitgewers, Kaapstad en Pre- 
toria 
Prys R2,85 


'n Baie interessante verhaal van 'n 
jong liefhebber van diere en natuur- 
bewonderaar, en sy ervarings in die 
Kruger Nasionale Wildtuin. Oud en 
jonk sal dit geniet. 

EHO. 

6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 


Gedruk daur 
N.H.W.-PERS, 
Posbus 18061, Hercules. 

Amptelike Berigte 
BEROEPE PREDIKANTE 


Aangeneem 


Ds. P. J. v.d. Merwe van Swartwater 
na Benoni. 


Ds. A. M. Swanepoel van Carolina/ 
Breyten/Chrissiesmeer na Marble 
Hall. 


Ds. J. J. C. du Plooy van Tzumeb na 
Evander. 


Ds. P. R. Prinsloo van Joachim Prinsloo 
na Johannesburg-Noord/Kensington. 


Dr. T. F. J. Dreyer van Noordrand na 
Voortrekkerhoogte. 


Bedank 


Ds. E. Engelbrecht van Witbank-Suid 
na Kroonstad. 


Ds. A. P. J. Beukes van Salisbury na 
Volksrust. 


Ds. G. J. v. Staden van Magaliesburg 
na Sasolburg. 


Ds. G. N. Bloem van Marikana na 
Benoni. 


Ds. J. D. H. Smit van Ermelo na Al- 
berton. 


Ds. J. P. Labuschagne van Alberton- 
Wes na Newlands. 


Ds. P. S. v. Staden van Bloemfontein- 
Wes na Krugersdorp-Wes. 


Ds. P. J. v.d. Merwe van Swartwater 
na Greylingstad/Villiers. 


Ds. D. J. Smith van Newcastle na 
Bethlehem /Ficksburg. 


Ds. C. J. A. Simpson van Durban-Suid 
na Johannesburg-Middestad. 


Ds. H. J. Botes van Orkney/Stilfontein 
na Kroonstad. 


Ds. F. J. Boshoff van Umtali na Rus- 
tenburg-Oos. 


Ds. T. F. J. Dreyer van Florida na 
Glencoe. 


Ds. Schutte van Belfast na Newlands. 


Ds. S. J. Swanepoel van Warmbad na 
Sasolburg. 


Dr. T. F. J. Dreyer van Noordrand na 
Weermag Potchefstroom. 


DOODSBERIGTE 





IN MEMORIAM 


Dit het die atmagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sai maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


TERBLANCHE, Daniël Johannes. Na 'n 
jaar van eensame verlange dink ons 
met liefdevolle herinnering aan my 
dierbare eggenoot, ons vader en groot- 
vader wat so skielik van ons geskei is 
deur die dood op 22 April 1975. 

Hy wat vir ons dierbaar was sal ons 
nooit vergeet nie, maar dit was God's 
wil dat hy ons moes verlaat. 


Verlangende eggenote, 
kinders en kleinkinders. 
Pretoria. 


NEL, Frederik Johannes. Op 2 Mei sal 
dit 2 jaar wees toe ons dierbare vader 
en grootvader van ons weggeneem is. 

Na 2 jaar van verlange dink ons met 
liefdevolle herinneringe terug aan ons 
ontslape vader en oupa wat op 2 Mei 
1974 van ons weggeneem is. 

Hy wat vir ons dierbaar. was sal ons 
en kan ons nooit vergeet nie maar dit 
was Gods wil dat hy ons moes verlaat. 

Verlangende kinders en kleinkinders 


Anna, Willie en gesin 
van Kemptonpark. 

Hannetjie en Susan 
van Durban. 


NOLAN, Jan George. Dit het die Heer 
behaag om van ons weg te neem ons 
geliefde eggenoot, vader en grootvader 
in die ouderdom van 69 jaar op 24 
Februarie 1976. Stil soos sy lewe was 
was sy heengaan. 


Bedroefde eggenote, 
kinders en kleinkinders. 
Stegmanstraat 32, 
Randgate, 
Randfontein. 

Die leerwêreld van die Bantoekind as 
beleweniswêreld 


deur H. J. Badenhort 


N.G. Kerk-boekhandel Pretoria, 1975, 
pp. 150 


Hierdie publikasie is 'n verkorte 
weergawe van 'n verhandeling wat in 
1972 vir die M.Ed.-graad in Psigopeda- 
gogiek ingedien is. 

Die outeur behandel 'n aktuele pro- 
bleem naamlik die situasie van die 
swart kind wat hom in 'n vinnig ver- 
anderde kultuursituasie bevind, en 
waar hy gevaar loop om sy eie aard 
te verloor. Die hele opvoedingstaak 
word dus in oënskou geneem, en die 
bedoeling moet uiteindelik wees om 
relevante leerstrukture en -verhoudinge 
te ontwikkel. Die opgawe van die psi- 
gopedagogiek is ook ,,om te vra na 
die belewinge van die Bantoekind....” 
p. 15. Die outeur behandel die ,,wêreld 
van die Bantoekind” (Hoofstuk 2) die 
,leerwêreld van die Bantoekind"” 
(Hoofstuk 3) en leermedia ter ver- 
kryging van 'n ,,leerbeeld van die 
Bantoekind” (Hoofstuk 4). 


Ek het waardering vir die werk wat 
die outeur gelewer het. Myns insiens 
sal die belangstellende egter beter 
doen om die onverkorte weergawe te 
lees want ek vermoed dat die verkorte 
weergawe, hoe goed ook al, nie reg kan 
aan die werk as geheel laat geskied 
nie. 

Persoonlik het ek vrae te stel aan 
sekere aspekte wat die outeur stils- 
wyend verbygaan, en nie toelig nie. 
(Moontlik is dit in die onverkorte weer- 
gawe gedoen, vandaar my opmerking 
in die vorige paragraaf;) Ek kan ter 
illustrasie verwys na die statistiese 
gegewens op pp. 12-13. Hieruit word 
met reg gekonkludeer dat 'n groot aan- 
tal Swartkinders die skool verlaat 
Sonder om vorm V te bereik. Hy kon- 
kludeer dat ,,n groot persentasie van 
die Bantoekinders in die konstituering 
van die leeropgaaf probleme onder- 
vind.” Dit is waar, maar, na my mening 
lê hierdie aspek op die periferie van 
die redes. Daar is ander redes waarom 
dit gebeur wat van groter deurslagge- 
wende betekenis is, byvoorbeeld die 
kostestruktuur. 


Die betoog op p. 50 vv. hou ele- 
mente van waarheid in. In die hele 
problematiek van kultuurverskille tussen 
Blanke en Swart bevolkingsgroepe kan 
ons nie uit die oog verloor dat die 
Swartmense hulle in 'n westerse be- 
skawing bevind nie. Al is die ,,wes- 
terse onderwysstelsel met alles wat 
dit inhou... op die Bantoekind afge- 


LEESIT 


dwing” bly dit so dat dit die enigste 
erkende vorm in die westerse wêreld 
is. Vanselfsprekend lewer dit probleme 
op, maar dit moet opgeklaar word. 


D. Booysen 
* * * 


Die Reuk van sy Kennis 
deur ds. D. $S. Jacobs 


Harde band. 306 bladsye 

Verkrygbaar by die skrywer, Posbus 
318, Rustenburg 

Prys onbekend 


Hierdie Rustenburgse predikant het 
waarskynlik uit die nood van die pas- 
toraat in sy studeerkamer gaan sit om 
iets verstaanbaars neer te pen. Dit is 
verstaanbaar vir die ,,gewone” lidmaat 
van die kerk, in besonder as hand- 
leiding vir die ouderlinge. Die ervaring 
van die praktyk leer aan ons as pre- 
dikante dat ons kerkraadslede inder- 
daad 'n behoefte aan voorligting het. 
Met huisbesoek word dikwels vrae 
aan hulle gestel. Dikwels ontmoet hulle 
by die huise (en by hulle werk) daardie 
mense wat nie soos die kerk en saam 
met die kerk glo nie. Die skrywer dien 
gelukgewens te word dat hy soveel 
vrae oor sê 'n groot verskeidenheid 
sake sê kort en bondig kon beant- 
woord. Nooit raak hy te diepsinnig, 
filosofies en teologies nie. Sy maatstaf 
in sy formulering van sake bly altyd 
die Heilige Skrif. 

Ek sou wens dat elke ouderling van 
die Hervormde kerk hierdie boek sal 
aanskaf. Ons het natuurlik uit die pen 
van dr. P. S$. Dreyer 'n prinsipiële 
besinning oor die ouderlingsamp, die 
boekie ,,Brandwagte van God”, be- 
skikbaar by H.A.U.M., Posbus 460, 
Pretoria. Hierdie boek van ds. Jacobs 
is geensins 'n durlisering nie, maar 'n 
praktiese aanvulling. Ek stem natuurlik 
nie altyd saam met sy formuleringe 
nie — selfs nie altyd met sy woord- 
keuse nie. Op die steekproef wat ek 
vandag (Maandag) rustig in sy boek 
gedoen het, het ek inderdaad ook kri- 
tiek. Maar hierdie kritiek raak nie 
soseer die leer nie. 

Ongetwyfeld sal hierdie werk bydra 
tot die nodige kennistoerusting van 
ampsdraers en lidmate, soos die titel 
dan ook lees: ,God sy dank wat die 
reuk van sy kennis deur ons orals 
versprei.” 

P. J. Theo Koekemoer 
* * * 


Morketiden 
deur Eleanor Baker 


Perskor-uitgewers, 1975, 177 bls. 
Prys R5,70 


Die skryfster beweeg in hierdie nuwe 
roman weg van die tradisionele realis- 

me. Die hoofkarakter Clinton Alexander 
se fantasievlugte en moeilik verstaan- 
bare belewenisse pas goed aan by die 
Noorweegse woord morketiden, wat 
die skemertyd van die Noordpoolnag 
beteken. 


Die skrifstyl en die tegniek van die 
handelinge wat verspring van plek en 
tyd is baie modern. Omdat hier nie 
juis sprake van 'n verhaal in die be- 
kende sin van die woord is nie, sal 
Morketiden slegs inslag vind by die 
letterkundig gevorderde leser. 


A.M.V. 
Klerksdorp. 


oa 


Vuur van die wyse manne 
deur |. N. Lavolle 
Uitgegee deur H.A.U.M. 
Prys R3,90 


'n Besonder interessante en mees- 
leurende boek vol lewendige beskry- 
wings oor Persiese gewoontes en die 
wonderlike weef- en emaljewerk, wat 
in 'ran (die ou Persië) en Irak be- 
oefen word, plus allerhande politieke 
intriges. 

E.H.D. 


Ry kak 
BOEKAANKONDIGINGS. 


Van die N.G. Boekhandel in Pretoria 
het ons vir aankondiging ontvang die 
volgende pamflette: 


1. Susan en haar Kersboompie deur 
Luise Wolfer 


2. Stille nag, heilige nag deur Emil 
Ernst Ronner. 


3. Liefste ou seun deur C. J. Lombard 
80c. 


en van 
White en Broughton, Posbus 90 Crar 
dock: 


Die Beslissende Weegskaal. 





Lyding is die skaduweekant van die 
lewe. 
Karl Barth 





Hy wat Jesus en die seëning van 
Jesus na 'n kind toe bring, doen 'n 
Christelike werk. Daar is niemand in 
die hele wêreld wat Jesus Christus 
meer help as die onderwyser van die 
klein kind en die geteisterde, verdrukte 
moeder in die huis nie. 


William Barclay 


AldersontFlitton 22 DALE TOER 
Chevrolet ISRAEL EN EUROPA 


@ Toer deur Israel, Griekeland, ltalië, 


1 3 O O — 1 9 O O Switserland, Frankryk en Engeland. 


Besoek o.a. Jerusalem, Bethlehem, 
Dooie See, Galilea, Athene, Korinthe, 
Rome, Zurich, Parys, Londen. 


Toerprys: R1 145 


Vanaf 17 Augustus tot 7 Septem- 
ber 1976. 


Volle Toerprogram en inligting te kry 
by die toerleier: 


DS. NICO VAN DER MERWE 


Alderson-- Flitton Posbus 178, 


é Lydenburg. Tvl. 1120. 
Telefoon: Pretoria 482611 Telefoon 68 









PYPORRELS: 


Gebou in Suid-Afrika wat u kerk eer 
aandoen. 












LUIKLOKKE: 


Van die beroemde fabriek, Petit en Frit- 
sen, Holland. 







UURWERKE: 
Vir Kerktorings, Stadsale, Skole, ens. 













LUIDSPREKERSTELSELS: 


Gehoortoestelle vir hardhorendes, kerk- 
meubels, en aanverwante dienste. 














POSBUS 200 — PRETORIASTRAAT 157 — SILVERTON 
TELEGRAMME: ,,DIAPASONT” 







SUID-AFRIKAANSE 


TEL.: 86-4844/5/6 — 86-4305 
ORRELBOUERS Kaapstad 77-8687 — Bloemfontein 7-4969 
(EDMS.) BPK. Durban 72-3955 — Potchefstroom 7381 


Johannesburg 830-5108 

Wie rek die 
landkaart? 


Oos-Londen 
Paarl 


Potchefstroom Vredendal 
Vryheid 














33takkantore: Durban Kimberley 


Ermelo 




















Beaufort-Wes Klerksdorp Pretoria 
































Bethlehem Germiston Kroonstad Parow Springs Welkom 
Bloemfontein Johannesburg Krugersdorp Pietermaritzburg Upington Windhoek 
Brits Kaapstad Lichtenburg Pietersburg Vanderbijlpark Worcester 


Kemptonpark Nelspruit Port Elizabeth Vereeniging 


VA RU 


EN EF 





Rondalia Bank: 
7 toetssentrums Pretoria Pretoria 


Rontoer-reisagentskap: 






5 vakansie- 





en paneelklopwerke: Johannesburg Bloemfontein 6 Andrew Motelle: 
Pretoria Kaapstad Klerksdorp Ladysmith 

Port Elizabeth Johannesburg Estcourt 

Durban Kaapstad (Ook by alle 





oorde: 









Buffelspoort Krugersdorp 






Om Van Reenen 


pndalia 





Naboomspruit Bloemfontein 
















Hibberdene Kaapstad EK Bloemfonteim takkantore beskikbaar) Volksrust 
Goudini Windhoek Ad Fort Mistake 
Virginia-park Pinetown Rondalia gee nuwe perspektiewe aan (tussen Ladysmith 
Volksrust die landkaart met onsfamiliedienste E Hi 71 
wat tot elke verste hoekie van die land strek. HAAG 
hle Meer as 30 besparingsdienste wat Die drukkery: 
: ie insleepdiens, toetssentrums, tegniese- en DEE 
otelle . : f 

- regsadvies, afslagvakansies, vakansie-oorde. 

400 geaffilieerde motelle, hotelle, buitelandse T 

TA en plaaslike reisbesprekings, finansiering 


met insleepdiens en versekering insluit. 
Binne een jaar het ons bates met 
R11 miljoen gegroei. 
Rondalia en sy mense word 


deur R64 miljoen versorg. / 
'P 0049 Ons groei saam met die landkaart. 

